
care mi-a cerut să scriu această carte. 


SIMPLITATEA PRIVIRII 
SAU DESPRE DIMENSIUNEA MISTICĂ 
A FILOZOFIEI 


Le regard de Plotin, devant lequel tout est. 


ouvert, est un regard qui vient de l'au-delă. 
Pierre Hadot 


Plotinul lui Pierre Hadot 


Prima întîlnire semnificativă a lui Pierre Hadot 
cu Enneadele a avut loc la începutul anilor '40, prin 
intercesiunea profesorului şi îndrumătorului său 
spiritual de atunci, Paul Henry’. Spun «întîlnire 
semnificativă», întrucît ea a angajat deplin toate 
«părţile»: tînărul Hadot credea, cu fervoarea ne- 
strunită a celor 24 de ani ai săi, într-o concretă 
«pipăire» a Absolutului; Plotin îi confirma, prin 
atîtea pagini din Enneade — la care se adaugă pro- 
priile experiențe trăite — posibilitatea extazelor; 
Henry redescoperea, în zvicnirile netemperate ale 
tindrului discipol, efervescenta unui suflet cu 


1. Paul Henry s-a ocupat în mod special de Plotin, reali- 
zînd, împreună cu Schwyzer, cea mai importantă ediție 
a Enneadelor. De asemenea, trebuie menţionată cartea 
sa, Plotin et l'Occident, Louvain, 1934, cu un comple- 
ment despre viziunea de la Ostia a lui Augustin (anali- 
zată în relaţie cu neoplatonismul). 

adevărat iubitor de înţelepciune. Aventura s-a 
prelungit vreme de douăzeci de ani, împlinindu-se, 
dacă se poate spune așa, printr-o... neîmplinire, 
adică împlinindu-se «doar» sub forma unei cărți: 
Plotin ou la simplicite du regard, apărută în 1963, 
în cadrul unei colecţii intitulate «La recherche de 
P'absolu». Avatarurile acestei cărți (a cărei ultimă 
ediție, din 1997, este acum tradusă în româneşte) 
sînt amintite de autorul însuși în primele pagini 
din Postfata. Nu voi stărui deci asupra lor, ci mă 
grăbesc să ajung la sensul — surprins retrospectiv, 
după aproape patruzeci de ani — al acestei expe- 
riente. 

Confesindu-se lui Bogdan Mihai Mandache, în- 
tr-un interviu publicat in 1996, Pierre Hadot spune 
despre «momentul Plotin»: «În anii 1942-1946, ma 
interesam de metafizică şi de mistică, sub toate 
formele ei: creştină, musulmană, hinduistă şi neo- 
platonică. Acest interes pentru mistică m-a îndrep- 
tat către Plotin. [...] Așadar <pe atunci> credeam 
în mod naiv că as putea retrăi experiența mistică 
plotiniană ; mi-am dat seama însă că nu era decît 
o iluzie. Concluzia cărţii mele, Plotin ou la simpli- 
cite du regard, lăsa deja să se înțeleagă că ideea 
unui spiritual pur este greu de stăpînit.» Desigur, 
ideea unui «spiritual pur» nu numai că este greu, 
ci este pur şi simplu imposibil de stăpînit?. Procesul 
demistificării «spiritualului pur» s-a realizat (cu 
excesele bine stiute) de către școlile «umaniste» 
apărute în secolul al XX-lea: în primul rînd, mar- 
xismul și psihanaliza. Extrema dreaptă «ultraspiri- 
tualistă» n-a putut naște decît o extremă stinga 


2. A se vedea Bogdan Mihai Mandache, Filosofia — 
aventura unui discurs, Iasi, 1996, pp. 75-82. 

«ultramaterialistă». Acum, Plotinul lui Hadot a 
revenit în buna şi sănătoasa lui tradiţie platoni- 
ciană, de unde numai patima juvenilitati l-a putut 
smulge la un moment dat, încercînd o transplan- 
tare nefirească în climatul hibrid existentialisto- 
-marxist de după cel de-al doilea război mondial. Si 
aceasta ar fi prima idee pe care doresc să o subli- 
niez! Faptul că Simplitatea privirii a fost rescrisă 
de trei ori nu tine de o aberantă manie calofilă, ci 
reprezintă semnul unui dialog viu, dinamic între 
două suflete şi două minţi congenere. Hadot a rea- 
lizat — ca să mă folosesc de o metaforă amplu utili- 
zată în Enneade — prima sculptură a sufletului 
plotinian în 1963. Dar a revenit asupra ei cu răb- 
dare si migală mereu si mereu, căci fiecare lectură 
a operei filozofului” rectifica o trăsătură, adăuga 
alta, revela o cută neobservată mai înainte sau 
dimpotrivă, acoperea alta inventată pur și simplu 
de către interpret. Nuantele pot schimba uneori 


3. Într-un text straniu si superb în același timp, publicat 
în Revue philosophique de la France et de l’étranger, 
1956, nr. 146, Sestov se revoltă împotriva ideii însăși 
de a citi scrierile lui Plotin. Plotin, zice Sestov, nu-și 
recitea textele. De aici tensiunea, caracterul mereu 
provocator (în sens bun) al Enneadelor. «A-l citi pe 
Plotin înseamnă a-l ucide. A nu-l studia însă înseamnă 
a renunța la el. Cum să ieşim din această situație 
absurdă? Nu există decît un singur mijloc, acela ales 
de Plotin însuși. Deşi noi avem ochi buni (Plotin nu 
vedea bine, n.n. C.B.), trebuie să-i citim, dar nu să-i și 
recitim scrierile. Altfel spus, nu trebuie să căutăm in 
acestea o anume unitate a gîndirii. [...] Plotin era un 
mare filozof. Drept urmare, gindirea sa și-a păstrat 
de-a lungul veacurilor energia și a continuat să supună 
mințile puterii sale. Această energie, această putere, 
această forță constrîngătoare sînt pentru noi semnul 
esenţial al unei gîndiri adevărate» (p. 186). 

esențial fizionomia unui chip si Pierre Hadot o știe 
foarte bine. Dar nu numai atit. Hadot nu ramine 
la simplul joc estetic al nuantelor. Pentru el, intil- 
nirea cu Plotin este ca intilnirea iubitului cu iubi- 
torul său. Scrutind îndelung si fara ostoire sufletul 
filozofului-mistic (căci, asa cum cititorii vor vedea, 
nu despre cărțile lui Plotin ne vorbește Simplitatea 
privirii, ci despre însuși sufletul încarnat al filo- 
zofiei), ei bine, acest suflet începe și el, la rîndul 
lui, să te scruteze. Plotin iti întoarce privirea. El 
este unul dintre acei filozofi care, dindărătul cuvin- 
telor cărții, se îndură şi-ţi întorc privirea lor ome- 
nească — luminoasă, caldă si simplă. O privire care 
te sculptează fără să știi, fără să-ţi dai seama. Asa 
cum sculptează lumina însuşi trupul luminii. 
Sculptînd sufletul lui Plotin în cuvinte, Pierre 
Hadot îşi lasă sculptat propriul suflet în lumină. 
Dar exerciţiul său spiritual implică o comunicare 
cu efect public. Noi înșine simţim efectul daltii 
diafane la capătul fiecărei pagini din această 
carte-privire. 

Simplitatea privirii nu epuizează dialogul lui 
Hadot cu Plotin. Ea are însă consistenţa unui țipăt 
de lebădă încremenit la jumătate. Această tensiune 
splendidă nu se va mai întîlni nicăieri în opera 
hadotiană, plină totuşi de «giuvaeruri». Enneadele 
vor fi prin anii '70 înlocuite de Gindurile câtre sine 
însuşi ale lui Marcus Aurelius. Atunci s-a produs 
convertirea profesorului de filozofie Hadot (un pro- 
fesor însă cu apetenta mistică) la stoicism, adică la 
un mod de viaţă caracterizat prin asumarea sinelui 
și a realităţii înconjurătoare la dimensiunile nor- 
malitatii. Plotin a fost trădat, dar nu părăsit. Căci 
filozofia, întrucît există si întrucît are un sens, nu 
poate avea decît un sens şi o finalitate mistică. 
Marcus Aurelius îl acompaniază pe Plotin, nu-l 

poate inlocui, desfiinta. Ar fi si absurd, traditia 
filozofică autentică fiind una, in ciuda ineptiilor 
scornite de către nontradiția modernistă şi post-mo- 
dernistă. Doar că unio mystica vizată de Plotin nu 
poate dura în timpul acestei vieţi mai mult de 
cîteva clipe sau minute și ea trebuie dublată de un 
mod de viaţă specific iubitorilor de înțelepciune, 
prin care aceștia nu fac altceva decît să-și pregă- 
tească următorul extaz, următoarea vizită a harului. 

Din 1988 Hadot a revenit cu totul la Plotin, 
propunîndu-și o retraducere integrală a Enneadelor, 
după ediţia Henry-Schwyzer, în ordine cronologică, 
iar nu sistematică, asa cum ni le-a transmis ediţia 
întocmită de Porphyrios. Pînă acum au apărut trei 
tratate: 38 (VI, 7), Despre cum a fost produsă multi- 
plicitatea Ideilor și despre Bine (1988); 50 (III, 5 ), 
Despre eros (1990); 9 (VI, 9), Despre Bine sau despre 
Unu (1994). Prin ce se recomandă si prin ce se 
justifică noua traducere integrală, a doua în cultura 
franceză, după aceea realizată în perioada inter- 
belică de Emile Bréhier? «Noua traducere franceză 
a lui Plotin — scrie Pierre Hadot în Cuvîntul înainte 
al celor trei volume apărute deja — a fost făcută 
necesară de progresele pe care cercetarea ploti- 
niană le-a înregistrat în ultimii cincizeci de ani. Ea 
își propune să ofere, în măsura posibilului, un 
Plotin accesibil cititorului modern, nu numai graţie 
unei fraduceri care va încerca, prin toate mijloacele 
utilizabile, să facă inteligibil textul unui autor ce-și 
exprimă, prea adesea, gîndul cu o concizie dispe- 
rantă, ci si cu ajutorul unui comentariu menit să 
urmeze pas cu pas textul, explicînd suita ideilor, 
meandrele gîndirii detectabile în tratatul plotinian. 
[..] Introducerea va căuta să ofere o vedere 
generală si sintetică asupra operei. Notele critice, 
de obicei scurte, vor justifica alegerea unei anumite 

variante sau a alteia si vor indica sursele textului 
lui Plotin. Un scurt lexic va aduna, pentru fiecare 
tratat în parte, cuvintele tehnice principale, înso- 
tite de traducere. [...] Această traducere are parti- 
cularitatea că prezintă tratatele lui Plotin în 
ordinea lor cronologică, ordine pe care o cunoaștem 
gratie capitolelor 4-6 ale Vieții lui Plotin scrise de 
către discipolul său, Porphyrios. Astfel va putea fi 
restaurată unitatea unor tratate pe care Porphyrios 
le-a împărţit cu de-a sila, din nevoia unei ordini 
sistematice pe care a dorit să o introducă în opera 
maestrului său, dispunindu-i în chip artificial scrie- 
rile după schema a şase Enneade»f. 

Acest ocoliş prin zona mai puţin spectaculoasă 
a activităţii de traducător a lui Pierre Hadot nu e 
întru totul gratuit. Dimpotrivă. Deși filozoful fran- 
cez nu s-a desprins niciodată de scrierile plotiniene, 
deși a recitit mereu si mereu Enneadele, chiar si 
după marea «deziluzie» trăită în preajma vîrstei de 
40 de ani, și deși a continuat să scrie despre 
maestrul său daimonic cu fervoare tot mai şcolităs, 
abia exerciţiul traducerii l-a plonjat definitiv si 
irevocabil în miezul enigmei. «Căci — notează el în 


4. Plotin, Traité 50, Paris, 1990, p. 10. 

5. Amintesc cîteva din studiile consacrate lui Plotin: «Le 
mythe de Narcisse et son interprétation par Plotin», în 
Nouvelle Revue de Psychanalyse, vol. 13, 1976, 
pp. 81-108; «Les niveaux de conscience dans les états 
mystiques selon Plotin», in Journal de psychologie, 
1980, pp. 243-266; «Images mythiques et themes mysti- 
ques dans un passage de Plotin (V, 8, 10-13)», în 
Neoplatonisme. Mélanges offerts à Jean Trouillard, 
nr. 19-22, ENS, 1981; «Ouranos, Kronos and Zeus in 
Plotinus’ Treatise against the Gnostics», in Neoplato- 
nism and Early Christian Thought. Essays in honour of 
A.H. Armstrong, Londra, 1981; «Liunion de Ame avec 

prefața ediției din 1988 a Simplităţii privirii — nici 
un autor nu poate fi înţeles bine decît la capătul 
îndelungatului dialog pe care-l constituie tradu- 
cerea şi comentariul operei sale». Prin urmare 
Plotin a fost <împresurat»> prin cel putin trei mij- 
loace: traducere (arta filologică), comentariu (artă 
filozofico-filologică) si sondare psihologică. Această 
înverșunare bună garantează valoarea cărţii de 
care voi vorbi mai adîncit în continuare. S-a scris 
mult şi s-a scris strălucit despre Plotin în ultimul 
sfert de veac (voi aminti cîteva titluri, legate oare- 
cum de atmosfera în care se înscrie demersul lui 
Hadot). Dar cartea de fata este unică şi va rămîne 
unică, întrucît ea nu-şi propune să lămurească 
«sistemul» filozofic plotinian și nici să înțeleagă mai 
bine gîndul unui om iubitor de înţelepciune din 
veacul al III-lea, ci, mult mai «simplu» — dar cu cit 
mai temerar! —, ea se vrea o descindere în epi- 
centrul fascinant și fierbinte al unui suflet, prin 
utilizarea cîtorva texte alese cu grijă, puse cap la 
cap si «legate» într-o frînghie transparentă de 
«psihospeolog». Pierre Hadot ne învață, prin frumu- 
setea atît de firească a acestei cărţi, un lucru sin- 
gular: sufletul filozofului este adevăratul enchiri- 
dion al filozofiei. Dacă nu ajungem să contemplăm 
fata către fata sufletele marilor filozofi ai lumii nu 
vom pricepe niciodată o pagină de filozofie. Căci 
esența filozofiei nu stă numai în priceperea sau 
înțelegerea «obiectivă» a realităţii; esenţa ei sta în 


Vintellect divin dans lexpérience mystique ploti- 
nienne», in Proclus et son influence. Actes du Colloque 
de Neuchâtel, Ziirich, 1987, pp. 3-27. Rezultatele 
acestor studii centrate pe anumite chestiuni punctuale 
au fost utilizate in ediţiile succesive ale lucrării de 
sinteză Plotin sau simplitatea privirii. 

«simpla» contemplatie a Unului, adică tocmai în 
simplitatea mistică a privirii de care vorbeşte fără 
nici un fel de emfază Hadot. Ești numai atunci cînd 
devii privire gratuită, adică harică. Lucrarea filo- 
zofică se desfășoară împotriva cuvintelor și a sensu- 
rilor, împotriva ideilor, a conceptelor si «teoriilor» 
parazite. Acestea, adunîndu-se mormane deasupra 
harului, nu fac decît să-i ascundă simplitatea și 
să-i împiedice tainica rodire. 


Telul filozofiei platoniciene si plotiniene: 
unio mystica 


In cele cîteva pagini care urmează îmi propun 
să recompun, plecînd de la cartea lui Hadot, măcar 
o umbră din chipul filozofiei, aşa cum se practica 
ea cu douăzeci de secole în urmă. Prin ce se justifică 
încercarea mea? Am dreptul să întreprind o ase- 
menea incursiune sau, altfel, cît de valabilă poate 
fi o asemenea incursiune din perspectivă critico- 
-istoricistă (singura perspectivă admisă astăzi de 
către lumea ştiinţifică occidentală) !? Cu scuzele de 
rigoare, voi pune (fenomenologic) metoda cu pricina 
între paranteze si voi aborda opera lui Plotin din- 
lăuntrul tradiției filozofice care-i este proprie, şi 
anume, tradiția platoniciană. Dau enunţul de mai 
sus ca pe o axiomă de lucru, o axiomă de bun simţ, 
dar pe care secolul al XX-lea a aruncat-o la coșul 
cu vechituri. Nu există cultură în afara unei tra- 
ditii, pentru că nu există valori sau valoare altfel 
decît în cadrul unei tradiții. Occidentul trăiește de 
două sute de ani într-un paradox penibil: abrogind 
o tradiţie ce părea cancerigenă a ajuns să inventeze 
alta, consfintita de prefixul anti. Dar să nu ne 

lăsăm inselati: această antitraditie nu este decît o 
altă formă de tradiție, numai că dimensiunea reli- 
gioasă a valorilor culturale a lăsat locul dimen- 
siunii laico-politice. Cel mai simplu exemplu: 
tripleta «libertate, egalitate, fraternitate». Toate 
valorile acestei triplete au o origine pur creștină, 
dar după 1789 sensul lor autentic-religios a fost 
radical deturnat. Totuși, pe ele s-a.reîntemeiat o 
tradiţie, o tradiţie la care cetățenii democratiilor 
contemporane se raportează în modul cel mai firesc 
cu putinţă. l 

Recompunerea măcar a umbrei chipului filozo- 
fiei antice — dezideratul amintit mai devreme! — se 
justifică aşadar prin postularea unei tradiții filozo- 
fice multiple (sau deschise) la nivel dogmatic, unice 
la nivel pragmatic. Să mă explic! Scolile filozofice 
din Antichitate au, fiecare în parte, un set de învă- 
taturi, de norme si principii cu caracter teoretic. 
Acest set de învățături diferă de la o şcoală la alta 
(stoicismul disprețuiește plăcerea, de pildă, în vre- 
me ce epicurismul o valorizează pozitiv). Dar şcolile 
respective, deși divergente la niveiul dogmei, se 
întîlnesc la nivelul experienţei, al practicii soterio- 
logice. Oricît de diferit ar fi «sistemul» filozofiei 
stoice de cel al filozofiei epicureice, stoicul și 
epicureicul se vor recunoaște unul pe celălalt în 
intenția lor filozofică, anume, eliberarea de pasiuni 
și atingerea stării de beatitudine, de fericire 
(eudaimonia). Recunoaşterea respectivă este posi- 
bilă datorită faptului că, în ultimă instanţă, inten- 
tia filozofică este o intenție de tip mistic®. 


6. Folosesc termenul de «intenţie» cu sensul pe care i-l 
oferă J. M. Velasco în a sa Introducere în fenomenologia 
religiei (Polirom, 1997). După cum faptul religios nu se 
poate interpreta decît prin prisma intenţiei religioase, 

Cu ultima frază lansez subiectul eseului de fata: 
raportul dintre mistică si filozofie in Enneadele lui 
Plotin (asa cum îl analizează Hadot) si integrarea 
acestui raport în tradiția filozofică platoniciană. 
Revin la ideea de tradiţie, căci ea mi se pare esen- 
tiala. Plotin nu se poate citi în afara acestei tradiţii, 
din care nu numai că face parte, dar pe care o 
revigorează ca nimeni altul pînă la dinsul. A-i 
decupa opera din contextul tradițional congener 
înseamnă a rupe efectiv această operă de sursa ei 
vitală și a o mumifica. Așa cum comentariile lui 
Origen fac corp comun cu Biblia, tot așa Enneadele 
fac corp comun cu dialogurile platoniciene. Dar 
comparatia merge mai adînc. Asa cum, pentru 
Origen, singurul criteriul hermeneutic valabil 
(întrucît mintuitor) era cel cristologic, tot asa si 
pentru Plotin, singurul criteriu hermeneutic valabil 
este cel platonician’ (transmis prin orthopraxia dis- 
cipolilor lui Platon). Pînă în secolul al XIX-lea, 
Plotin asa era citit şi interpretat. Metoda critico- 
-istoricistă, de sorginte protestantă, i-a venit însă 
si lui de hac, izolîndu-l nefiresc de propria rădăcină, 
de propria matrice spirituală. 


tot așa un fapt filozofic nu se poate interpreta (căci nu 
are sens) decît prin prisma intenţiei filozofice. În ce 
privește dimensiunea religioasă a filozofiei, îmi îngădui 
să trimit cititorul la studiul meu introductiv la Miturile 
lui Platon, Humanitas, 1996. A se vedea și paginile de 
mai jos, unde expun pe larg teoria lui Karl Albert despre 
conceptul de «filozofie» în dialogurile platoniciene. 

7. Avem de a face așadar, ca şi în creștinism mai tîrziu, 
cu două dimensiuni ale tradiției: una scripturală (dialo- 
gurile platoniciene) si alta orală (modul de viata spe- 
cific școlii platoniciene). Platon este criteriul herme- 
neutic și pentru interpretarea poemelor homerice, care 
nu aveau sens decît în cheie platoniciana. 

Rezumind, o lectură fidelă a Enneadelor se reali- 
zează avînd în vedere simultan două planuri: unul 
istorico-filozofic (înlăuntrul tradiţiei platoniciene) 
si altul existential (prin asumarea acestei tradiţii 
aici și acum). Pierre Hadot le-a surprins pe amin- 
două, apăsînd însă mai mult pe ultimul (existenţial). 

Evident, în cazul lui Pierre Hadot avem de a 
face numai cu o deplasare de accent. Nu Platon il 
interesează în primul rînd, ci Plotin. Dar — insist 
asupra acestui aspect pe cît de evident si banal, pe 
atît de neglijat — Plotin fără Platon e ca umbra unei 
fiinţe inexistente. De la această axiomă voi pleca 
în analizarea dimensiunii mistice a filozofiei antice. 

Unul dintre filozofii contemporani care au me- 
ditat îndelung asupra chestiunii este Karl Albert?. 
Discipol al lui Louis Lavelle (filozof oarecum uitat 
în contextul post-modernist — succesorul lui Bergson 


8. Mediul existentialist in care s-a format tînărul Hadot 
l-a marcat profund și lui i se datorează în bună măsură 
interesul pentru Plotin. Două nume se cuvine a fi ci- 
tate: cel al lui Şestov (autorul unui eseu despre Plotin 
intitulat Discours exaspérés) si al lui Louis Lavelle, 
autorul unei splendide cărţi «in genul anticilor», 
L'erreur de Narcisse, al cărei spirit se simte pretu- 
tindeni în Plotin sau simplitatea privirii. De altfel, în 
centrul filozofiei lui Lavelle se află ideea experienței 
ontologice, care ne trimite la experiența henologică din 
Enneade. 

9. Născut in 1921, cu un an mai în vîrstă decît Hadot. 
Studii de filozofie si litere clasice. A tradus în germană 
Teogonia lui Hesiod și a îngrijit scrierea lui Apuleius, 
Platon și învățăturile sale. S-a ocupat neîntrerupt de 
Meister Eckhart și a tradus Summa contra gentiles a 
lui Toma din Aquino. De asemenea, a tradus lucrarea 
fundamentală a lui Lavelle, Introducere în ontologie. 
Dintre cărţile sale, cele mai importante sînt: Experienta 
ontologică (1974); De la cult la logos (1982); Mistică și 

la Collège de France si, cum ziceam, maestru al lui 
Hadot), Karl Albert a tost preocupat încă din tine- 
rete de problema naturii şi a specificității actului 
filozofic. Şi-a început căutările în compania pre- 
socraticilor si apoi a iui Platon și Aristotel. Lectu- 
rile din filozofii antici şi-au găsit o fericită conti- 
nuitate în lecturile din misticii creştini. Probabil că 
această permanentă oglindire a tradiţiei filozofice 
în tradiția creştină a declanșat în cele din urmă 
mecanismul de rezolvare a enigmei. 

După Karl Albert, există două metafizici (ne 
limitam la Antichitate): cea platoniciană si cea 
aristotelică. Prima se poate numi «metafizica lui 
Unu», cealaltă, «metafizica Fiinţei». Plotin se în- 
scrie în linia descendentei platoniciene, practicind 
o metafizică henologică (vom vedea, termenul de 
«metafizică» nu este pe deplin adecvat filozofiei 
plotiniene). 

Experienţa filozofică, din punctul de vedere al 
lui Karl Albert, este în fapt, experienţa lui Unu, 
trăirea «unității Totului». Tales impune apa ca unic 
element integrator, unificator în urma unei aseme- 
nea experiențe, numită direct, de către Nietzsche, 
într-un text de tinereţe, unio mystica’. «Apa» lui 
Tales nu este decit expresia simbolică, imperfecta 
(dar, oricum, muli mai sugestivă decît discursul 
logic) al experienţei ontologice consumate de către 
filozof. Hadot va propune aceeași interpretare a 


filozofie (1986); Despre conceptul de filozofie la Platon 
(1989). Ultima a fost tradusă în italiană de către Paola 
Traverso și a apărut la editura Vita e Pensiero, în 
colecţia dirijată de Giovanni Reale. Am folosit această 
traducere, precum și introducerea foarte utilă a lui 
Giovanni Reale. 

10. Citat de Albert la pagina 44. 

naturii actului filozofic în Exercitiile spirituale st 
filozofia antică şi, mai recent, în Ce este filozofia 
antică ?. Rezum printr-un citat din Albert: «Filo- 
zofia tisneste dintr-o experienţă inexprimabilă, pre- 
lingvistică. Aceasta este, în esenţă, experienţa 
unității existentului în Fiinţă. [...] Filozofii se văd, 
prin urmare, obligați să caute fără preget o moda- 
litate prin care să «exprime mai adecvat» unitatea 
realităţii existente». 

În dialogurile sale, Platon nu încearcă să facă 
altceva decît să transmită într-un chip mai adecvat, 
mai autentic si mai eficient «propria» experienta 
ontologică. Albert pune în evidenţă caracterul sote- 
riologic, deci profund religios, al filozofiei platoni- 
ciene, oprindu-se îndelung asupra figurii demonice 
a filozofului (incarnat de Socrate)!?. Dar nu aceasta 
este ţinta studiului citat. Exegetul german vrea să 
demoleze, apelînd la texte din Phaidros, Republica 
si Symposion, teoria impusă de platonizantii seco- 
lului XX?" (în special de către Heidegger) cum că 


11. Op. cit., pp. 45-46. 

12. Încă o dată îmi permit să trimit cititorul român la 
studiile mele despre Socrate (antologia Socrate omul, 
Humanitas, 1996), despre miturile lui Platon, precum 
și la introducerea la Porphyrios, Viața lui Pitagora. 
Viaţa lui Plotin, Polirom, 1998. Interpretările mele se 
datorează conjugării mai multor domenii de interese 
(patristică, istoria religiilor si filozofie antică); Albert 
isi datorează intuitiile privitoare la esenţa filozofiei 
contactului simultan cu Platon si misticii creştini. 
Chiar dacă nu cunosteam, acum doi ani, tezele lui 
Albert, am putut ajunge la aceleași concluzii cu ale 
sale (desi mai nuantate si mai moderate), întrucît am 
urmat aproximativ același traseu spiritual. 

13. 0 asemenea viziune asupra filozofiei e specifică, tre- 
buie să spunem, .Antiehităţii, însăși. Intelept (sophos), 


aue Comm tralg 


dupa Platone “numai baz Omului nu-i este dată 

filozofia ar fi o căutare continuă, infinită a adevă- 
rului, căutare ce nu-şi găsește sfîrşit decît dincolo 
de moarte. Altfel spus, filozofia ar fi un simplu 
drum, un parcurs, o metodă (în sens etimologic), 
iar nu intrarea efectivă, deplină în posesia ade- 
vărului, comuniunea cu acesta. Adevărul nu se 
poate experimenta, el se află mereu dincolo de o 
limită prin care spiritul uman nu razbeste. Privită 
astfel, filozofia nu are bineînțeles nimic comun cu 
mistica. Experienţa mistică unește, restabilește 
unitatea întregului, reface legăturile pierdute ale 
omului cu Dumnezeu (cu Unul absolut) aici si 
acum, în vreme ce trăirea filozofică n-ar fi decît o 
resemnată așteptare în umbra Fiinţei, un act de 
meditație asupra realităţii înconjurătoare sau 
transcendente fără nici un impact efectiv asupra 
existenței înseși a filozofului. Așadar un act cog- 
nitiv mai mult sau mai puţin gratuit. 

Redefinind scopul filozofiei, demonstrind că fina- 
litatea ei rezidă în comuniunea experimentală cu 
Unul, iar nu în simpla si pînă la urmă absurda 
«amuşinare» a unui adevăr veșnic de neatins, 
Albert apropie, de fapt, pînă la confuzie, experiența 
filozofică de cea mistică. Pasajele din Platon pe care 
se sprijină sînt următoarele: Symposion 211 e-212 a 


a a e ae me 


decît iubirea de înţelepciune (philosophia). Hadot a 
scris pagini esențiale despre deosebirea dintre înțelept. 
şi filozof. Totuși, accesul la înțelepciune nu este refuzat 
filozofului. Numai că acest acces nu durează decît o 
frîntură de timp. Hadot si Albert nu exprimă două 
puncte de vedere diferite, ci, privind lucrurile din ace- 
laşi punct de vedere, fiecare apasă pe aliă componentă 
a actului filozofic: Hadot, pe exerciţiul spiritual (hrana 
filozofului după «căderea» din contemplatie), Albert pe 
contemplatia însăși, pe uniunea mistică experimentata 
de către filozoful autentic. 

(contemplarea Binelui); Republica 521 c; 532 a-b; 
532 d-e; Phaidros 249 c; 249 e-250 a. Nu intru in 
detalii, vreau sa discut numai trei puncte (extrem 
de importante) din studiul filozofului german. 

Primul e legat de celebrul mit al naşterii lui 
Eros, povestit de către Diotima, prin gura lui 
Socrate, în Symposion. La un banchet ceresc oferit 
de ziua nașterii Afroditei — spune mitul — Poros a 
băut prea mult si, beat crita, a adormit în grădina 
lui Zeus. Penia, care venise acolo să cerseasca, nu 
scăpă ocazia şi se întinse lîngă arătosul musafir. 
Din această impreunare frauduloasă, dacă o putem 
numi aşa, se născu Eros, personaj ambiguu, dupli- 
citar, labil, întrucît în ființa lui se luptă mereu 
două firi complet diferite. Unde se află esenţa pro- 
blemei ? În sensul cuvîntului grecesc poros, numele 
zeului tras pe sfoară. 

Majoritatea traducătorilor si interpretilor lui 
Platon au tradus corect Penia (numele mamei lui 
Eros) prin «Sărăcie». În schimb, numele tatălui, 
Poros, a fost redat — probabil din dorința de a 
sublinia chiar si la nivel lingvistic contrastul dintre 
cele două personaje — prin «Opulenta» sau «Bogă- 
ție». În felul acesta însă ne îndepărtăm nu numai 
de natura unuia dintre cei doi părinţi ai lui Eros, 
dar, cel mai grav, de natura însăşi a iubirii în 
viziune plateniciana. Albert, prin demonstrația lui 
polemică (si pe drept cuvint!), ne restituie adevă- 
rata personalitate a lui Poros, interpretînd cuvîntul 
în cadrui familiei create în greacă de radicalul per- / 
por- : perao, peiro etc. Sensul de bază al radicalului 
respectiv este acela de «a traversa, a străbate ceva 
pînă la capăt» (de aici, «a experimenta», «expe- 
rienta», «peripetie» s.a.m.d.). 

În ultima versiune românească a dialogului, 
Petru Creţia traduce, excelent după părerea mea, 
Poros prin «Razbatator» (adică «cel care traversează 
un spaţiu, o încercare dificilă de la un capăt la 
celălalt»). Pasajul merită citat în întregime: «lată 
ce-i vine lui Eros din faptul că este odrasla 
Răzbătătorului si a Sărăciei. Mai întîi si întîi el 
este veșnic sărac si departe de a fi gingas şi frumos, 
asa cum şi-l închipuie cei mai multi. Dimpotrivă, 
el este lipsit de gingășie, ponosit si descult, nu are 
sălaș, ci doarme pe pămîntul gol şi sub cerul gol, 
întinzîndu-se pe la praguri şi pe margini de drum. 
Mostenind-o pe maică-sa, se află mereu în lipsă de 
ceva. În schimb, de la părintele său îi vine faptul 
că năzuiește în tot chipul să dobindească lucruri 
frumoase si de pret, că este dirz, ajungător, plin de 
avînt, un vînător foarte priceput, născocind mereu 
cite ceva ca să-și ajungă țelul, setos de cunoaștere 
și știind s-o dobîndească, filozofind tot timpul, mare 
vrăjitor si vraci, un adevărat sofist». În pasajul 
subliniat, cititorul poate găsi toate argumentele lui 
Albert. Eros/Filozoful/Socrate ştie cum să ajungă la 
cunoaștere; el vînează prada (nu se mulțumește 
numai s-o urmărească); merge cu dirzenie pînă la 
capătul lucrurilor, adică este, cu termenul inspirat 
găsit de Petru Cretia, un «ajungator». Imaginea 
tradiţională, consacrată, a Erosului din Symposion 
este substanțial diferită de aceasta, revelată de 
interpretarea lui Albert. Vulgata l-a impus pe fiul 
lui Poros și al Peniei sub chipul unui daimon năs- 
truşnic, pendulînd între cer și pămînt, adică ne- 
sălășluind, de fapt, nicăieri, nici în cer, nici pe 
pămînt, ci într-un interstitiu greu definibil și într-o 
stare de provizorat continuu. Vedem că textul, tra- 
dus atent, ne spune cu totul altceva. Eros inter- 
mediază realmente între oameni si zei, adică, si 

subliniez nuanța, el ajunge, penetrează în lumea 
zeilor cu mesajele oamenilor, nu se mulţumeşte să 
rămînă la porțile ei. Răzbate dincolo, prefigurînd 
în felul acesta experienţa filozofică însăşi, care raz- 
bate, penetrează adevărul/Binele, nerămînînd me- 
reu pe dinafară. 

Al doilea punct decurge din primul si priveşte 
contemplatia (theoria). Ce înseamnă exact cuvîntul 
«contemplatie», în greacă theoria (strămoșul în- 
depărtat al teoriei noastre)? Karl Albert recurge, 
din nou, la un fragment platonician arhicunoscut, 
și poate tocmai: de aceea considerat stors de toate 
sensurile posibile. Este vorba de «mitul» sau «alego- 
ria peșterii», inclus(ă) în cartea a VII-a a 
Republicii. Sufletul înrobit, ni se spune aici, se 
desprinde încetul cu încetul de lanţurile ignoranței 
şi urcă spre ieşirea cavernei. Urcarea aceasta 
echivalează cu extazul. Sufletului i se oferă spre 
contemplare Binele însuși (numit în același 
fragment «lucruri dumnezeiesti»). Socrate către 
Glaucon: «Opiniile mele acestea sînt, anume că în 
domeniul inteligibilului, mai presus de toate se află 
ideea Binelui, că ea este anevoie de văzut, dar că, 
o dată văzută, ea trebuie concepută ca fiind pricina 
pentru tot ce-i drept şi frumos, ea zămisleşte în 
domeniul vizibil lumina si pe domnul acesteia, iar 
în domeniul inteligibil, chiar ea domnește, 
producind adevăr şi intelect ; si iarăşi cred că cel ce 
voiește să facă ceva cugetat in viata privată sau în 
cea publică, trebuie s-o contemple» (trad. Andrei 
Cornea). Aşadar nimic «cugetat» nu se poate face 
pe lume fără contemplarea prealabilă a Binelui. 
Contemplarea (theoria) nu este însă un proces de 
cunoaştere  obiectivă/obiectuală (cum pare să 
interpreteze restrictiv Heidegger, cel puţin în cazul 
lui Platon), ci, după Karl Albert (la părerea căruia 

mă raliez integral), un extaz indumnezeitor 
(entheoză). Theoria, înainte de a ajunge un termen 
tehnic în filozofie, înseamnă «ambasadă» şi, cu un 
sens secundar, derivat din acesta (sau implicat pur 
si simplu în el), «sărbătoare». Se numea theoria 
«ambasada unei cetăţi trimisă în mod special să 
participe la o sărbătoare importantă a altei cetăţi». 
Lăsînd acum deoparte semnificația cultuală a ter- 
menului (subliniată de analiza lui Albert), eu aș 
vrea să insist asupra semnificației sale mistice. 
Ultimele cercetări filologice asupra cuvîntului 
nostru propun o cu toiul altă etimologie decît aceea 
incetatenita de secole (de la thea, «viziune», format 
pe unul din radicalele verbului horao, «văd». 
Această nouă etimologie propusă! leagă theoria de 
theos («zeu»), văzînd în ideea de sărbătoare (și «am- 
basadă trimisă pentru a participa la sărbătoare») 
punctul esenţial de contact. În cadrul unei sărbători 
nu se face altceva decît se comunică în chip direct 
cu zeul, se contemplă divinitatea. Profesioniştii con- 
templaţiei/cultului se numeau theoroi si ei «inde- 
plineau acele actiuni specifice consacrate zeului sau 
zeiței respective. Astfel ei țineau sub ochi divi- 
nitatea si se îngrijeau de cultul si tradițiile pre- 
scrise pentru a o cinsti»! (alt sens al lui theoria 
este acela de «păstrare», «ingrijire»). 

Al treilea și ultimul punct se referă la conceptul 
de «filozofie» în Phaidon, sensibil diferit de cel din 
dialogurile invocate mai sus în sensul că, aici, 


14. H. Koller, «Theoros und Theoria», în Glotta, 36, 1958, 
pp. 273-286. Etimologia lui Koller a fost preluată de 
către H. Rausch, în cartea sa Theoria. Von ihrer 
sakralen zurphilosophischen Bedeutung, München, 
1982. Ambele referințe se află apud Albert, p. 80. 

15. Karl Albert, op. cit., p. 81. 

Socrate vorbeşte despre dobîndirea cunoaşterii (a 
înțelepciunii) abia după moarte, adică abia după 
despărțirea sufletului de trup. Albert explică dife- 
renta de opinie prin context. Phaidon nu-și propune 
să ofere repere pentru un antrenament filozofic (asa 
cum se întîmplă în Phaidros, Republica ori în 
Symposion), ci un argument plauzibil în vederea 
acceptării cu seninătate a morții de către Socrate 
și în primul rînd în vederea împăcării discipolilor 
cu gîndul morţii Maestrului. lar singurul argument 
nu numai plauzibil, dar şi convingător este cel al 
unui salt calitativ, de la ignoranță la cunoaştere, 
prin moarte. Moartea devine astfel extazul mistic 
prin excelență, iar experimentarea ei capătă va- 
loarea unei epopteia. Explicaţia lui Albert mi se 
pare pe cit de ingenioasă, pe atît de justă. As mai 
adăuga faptul că, după mine, Phaidon este un dia- 
log scris dintr-o perspectivă accentuat socratică, în 
vreme ce Phaidros, Republica şi Symposion ex- 
primă esența gîndirii platoniciene. Perspectiva 
socratică s-ar defini printr-un plus de «rationali- 
tate» — fata de aceea platoniciană (mistico-reli- 
pioasă prin excelenţă — insistînd pe filozofare ca 
exetază («cercetare») si implicînd, prin urmare, o 
percepţie diferită asupra căii de atingere a ade- 
vărului. 

Scopul filozofiei, după Platon, stă în unio 
mystica. Acest scop, neexprimat însă în termeni 
categorici de Platon (el polemizînd cu religia ofi- 
cială din unghiul, totusi, al unei filozofii religioase) 
se vede cu ochiul liber în Enneade. Cu Plotin — 
rezum într-o singură formulă — platonismul ratio- 
nal se reîmpacă definitiv cu platonismul religios. 
Cele două direcții aparent disjuncte în dialogurile 
Maestrului se reconciliază în comentariile si mai 
cu seamă în modul de viata al discipolului de peste 


24 Plotin sau simplitatea privirii 


şase secole. Hadot, nerecurpînd decît pe alocuri (dar 
într-un mod cu totul exemplar) la tradiţia plato- 
niciană compune, în Simplitatea privirii, portretul 
unui filozof-mistic păgîn. Desigur, Plotin aprofun- 
dează ori modifică unele aspecte ale doctrinei plato- 
niciene, dar miezul problemei rămîne identic: cum 
se ajunge la unirea cu Unul/Binele!S si în ce măsură 
filozofia poate fi angajată într-o asemenea aventură 
de tip mistic. Si concluzia cărții lui Hadot despre 
Plotin nu diferă cu nimic esențial de concluzia cărţii 
lui Albert despre Platon. Tocmai pentru că «esen- 
tialul» în filozofie se află dincolo de filozofie, adică 
în dimensiunea mistică a oricărei experiențe filo- 
zofice autentice si tocmai pentru că Plotin retraieste 
această experienţă filozofică în cadrul tradiţiei 
platoniciene. 


Cunoaşterea «erotică» 


«Pentru Plotin, cunoaşterea înseamnă întot- 
deauna experiență, mai mult chiar, metamorfoză 
interioară". Important nu este să stim pe cale 


16. Sprijinindu-se pe mărturiile lui Aristotel din 
Metafizica, A 6, 987 b 7-22; A 6, 988 b 4-6; N 4, 1091 
b 14, Albert identifică Binele platonician cu Unul. În 
ultimul pasaj amintit, Aristotel scrie: «Unul si Binele 
sînt același» (auto to hen agathon auto einai). Aceeaşi 
coincidență între Unu și Bine o întîlnim la Plotin. 
Numai că aici Binele/Unul are, dacă putem spune asa, 
o «transcendență maximă, absolută». 

17. Despre experienţa filozofică plotiniană ca interiorizare, 
a se vedea cartea lui Chuvy, Intériorité. Trois 
cheminements vers  luinteriorite: Plotin, Augustin, 
Bergson, Montreaux, 1957. E cazul să amintesc aici, 
măcar în treacăt, numele unui alt mare «plotinizant» 
francez, ale cărui studii l-au influențat pe Hadot: Jean 

rațională că există două niveluri în realitatea di- 
vină, ci să ne înălțăm lăuntric pînă la aceste nive- 
luri şi să le simţim în noi, ca pe două tonuri diferite 
ale vieții spirituale»!®. Cele două niveluri ale reali- 
tatii divine sînt lumea Formelor (Ideilor), alcătuind 
nous-ul!?, si Unul, nedeterminat în nici un fel si 
nedeterminabil in nici un fel. 

Formele, Ideile participă, la rîndul lor, în două 
moduri diferite (deși imperceptibil diferite) la Unu. 
Primul mod ar fi cel «intelectiv» sau reflexiv. Gindi- 
rea/Intelectul gindindu-se pe sine se autocunoaste, 
tsi autorevelează prezenţa, care este în același timp 
prezența Binelui/Unului. Căci esența Gindirii nu 
este altceva decît Binele, prezentializat de la sine, 


Trouillard. Trouillard a publicat în 1955 două lucrări 
foarte interesante si inovatoare despre Plotin: teza, 
intitulată La purification plotinienne şi complementul 
tezei, La procession plotinienne. Prima lucrare este 
foarte apropiată, ca spirit, nu însă si ca stil, de 
Simplitatea privirii. De altfel, toată generația lui 
Hadot trăiește în umbra lui Bergson şi a lui Lavelle, 
chiar dacă se simt anumite zvicniri de orgoliu înspre 
existentialism sau marxism. 

18. Plotin ou la simplicité du regard, Paris, 1997, pp. 73-74. 

19. De-a lungul confruntărilor sale cu textul plotinian, 
Hadot a folosit trei termeni pentru traducerea lui nous: 
Pensée, Intellect / Intelligence; Esprit. În ediţia de fata, 
echivalentul cel mai folosit este Spirit. Dar el nu le 
exclude pe celelalte două. De altfel, nous comportă in 
greacă toate cele trei sensuri (gîndire, inteligență, spi- 
rit), aşa încît încercarea de a limita traducerea lui la 
un singur cuvînt în toate contextele vine în contradicţie 
cu însuși «nous»-ul limbii grecești. Hadot a decis folo- 
sirea sistematică (desi, cum ziceam, nu exclusivista) a 
echivalentului Spirit pentru a scoate în evidenţă, si pe 
calea traducerii, «caracterul mistic, intuitiv al Intelec- 
tului plotinian». 

dar neconstientizat decît printr-un act de autore- 
flectie. Actul de autoreflectie presupune o dedu- 
blare sau o separare între un subiect care reflec- 
tează şi un obiect ce, cum spuneam, se lasă reflec- 
tat, posedat. Prin urmare acest tip de cunoaştere, 
de uniune intelectivă are un caracter derivat, se- 
cund. El nu este de primă mînă; se realizează 
printr-o pervertire a Spiritului (pervertire în sens 
strict etimologic). 

Spiritul însă isi poate sesiza esenţa, poate con- 
templa Binele şi într-un alt mod: direct, intuitiv. 
De fapt, el se lasă răpit, sorbit în prezenţa infinită 
a Unului/Binelui, simțindu-se smuls ca într-un 
extaz erotic. 

Contemplatia erotică se aseamănă betiei mis- 
tice, stare elogiată, pentru prima dată, de Platon 
în Phaidros şi care va deveni celebră prin expresia 
sobria ebrietas, calc latin după expresia greacă 
forjată de Philon din Alexandria. Binele nu se poate 
atinge, în esenţa lui tandră, în adîncimea lui blîndă 
și calmă decît printr-o cunoastere/contemplatie 
iubitoare. Intelectul fără iubire e o simplă oglindă”, 


20. Dar şi iubirea desprinsă de Bine, ruptă de acțiunea 
harică a Binelui se perverteste. Există, pe lîngă iubirea 
bună, și o iubire nebună, fermecătoare, adică veni- 
noasă, mincinoasă. Despre ea vorbește Plotin în repe- 
tate rînduri, pe urmele lui Platon care distinge, în 
Symposion, două Afrodite, una cerească si alta pămîn- 
tească. Iubirea exercită o anumită magie, căreia omul 
i se inrobeste fără să-și dea seama. Prin magia iubirii, 
sufletul devine prizonierul trupului. Si tot prin această 
magie natura ne leagă cu lanțuri patimase. A se vedea 
studiul lui Hadot din Revue philosophique de la France 
et de l’étranger, «L „amour magicien”. Aux origines de la 
notion de ,magia naturalis” : Platon, Plotin, Marsile 
Ficin», 1982, pp. 283-293. În vreme ce pentru Plotin 

care se mulțumește să reflecte Binele, neparticipînd 
la viata lui, refuzindu-i-se într-un fel. Dar ce anume 
stirneste, declanșează iubirea în sufletul filozofu- 
lui? Simpla imagine a unui obiect frumos? Simetria 
perfectă a unor forme? Liniile drepte, impecabile 
ale unui chip? Simetria, frumuseţea, perfecțiunea 
formală nu sînt suficiente pentru a naște o ase- 
menea stare excepţională, de vitalitate maximă. 
Există un «plus», insesizabil, dar în același timp 
indispensabil, pentru a experimenta Frumusețea, și 
printr-însa, Binele. Acest plus, Plotin îl numeşte 
«har». Harul, prezent în noi, ca autoreflectie a 
Binelui prezent dintotdeauna în noi, incolteste, la 
întîlnirea unei forme perfecte, sub forma concretă 
a iubirii. Iubirea este împlinirea harului, reîntoar- 
cerea acestuia la sînul Binelui laolaltă cu sufletul 
contemplatorului. Dar ce spune Plotin însuși? 
«Dacă sufletul rămîne la nivelul Spiritului, el vede, 
fără doar si poate, niște obiecte de contemplatie 
frumoase și venerabile, dar încă n-a dobîndit pe 
deplin ceea ce caută. Căci este ca și cum s-ar apro- 
pia de un chip, frumos, neîndoielnic, dar care încă 
nu poate încînta privirile, deoarece asupra lui nu 
se revarsă gratia ce scaldă frumuseţea in lumină. 
Chiar și pe pămînt, frumuseţea stă mai degrabă în 
lumina ce se revarsă peste simetrie, decît în sime- 
tria însăşi. Tocmai asta dă farmecul. De ce oare 
splendoarea frumuseții străluceşte cel mai tare pe 
un chip viu, iar pe un chip neînsuflețit nu mai 


ideea de «magie a naturii» are un sens eminamente 
negativ, pentru traducătorul său, Ficino, ea devine emi- 
namente pozitivă. Reabilitarea materiei (dispretuita de 
Plotin) se află la originea dezvoltării științelor «na- 
turii». Materia, valorizată negativ de către Plotin, se 
neutralizează o dată cu Renașterea. 

rămîne decît urma frumuseții, chiar şi-atunci cînd 
nici carnea, nici simetria chipului aceluia n-au fost 
atinse încă de stricare? Iar cît priveşte statuile, 
oare nu tocmai cele mai vii sînt mai frumoase, deși 
celelalte le întrec prin simetrie? Si nu este oare 
mai frumos un om urit, dar viu, decît un om, neîn- 
doielnic, frumos, dar reprezentat într-o statuie? 
Lucrurile nu stau oare așa, întrucît omul viu stir- 
neste dorința? Si stirneste dorinţa pentru că are 
un suflet, pentru că se aseamână mai mult cu 
Binele, pentru că sufletul său a fost colorat într-un 
fel de lumina Binelui» (Enn. VI, 7, 22, 20-35. 
Harul este viata şi numai prin har sufletul filo- 
zofului se poate împărtăși din Bine (implicit din 
adevăr). Aici trebuie precizat un lucru de o impor- 
tanta capitală: harul este autorefiectia Binelui, 
irumperea Acestuia în contact cu Frumusețea, dar 
el rămîne în afara Frumusetii înseşi, nu depinde în 
nici un fel de ea. Să mă explic. Contemplatia se 
produce instantaneu; ea constă în răpirea sufle- 
tului, a părții noetice a sufletului, spre Unu, răpire 
în har. Nu există așadar două trepte diferite: una, 
pe care sufletul experimentează Frumusețea, și 
alta, următoarea, pe care experimentează Binele. 
Cele «două» experienţe sînt de fapt una singură, 
indisociabile. Dar pentru Plotin distincția între 
Bine si Frumos pare esențială, în sensul că Binele 
însuflețind, dăruind harul, fecundează Frumosul, 
făcîndu-l de fapt Frumos; în vreme ce Frumosul nu 
adaugă și nu are ce să adauge Binelui. Mai mult 
decît atît, iar Hadot ţine s-o sublinieze, Frumosul 
tulbură (căci Frumosul se situează la nivelul 
Formei, adică al Gîndirii, al Intelectului, la nivelul 


21. Am redat cît mai fidel cu putință traducerea lui Hadot, 
în Plotin, Traité 38, Paris, 1988, p. 145. 

dihotomiei în ultimă instanță), în vreme ce Binele 
calmează, mingtie, odihnește, împacă, unifică (în- 
trucit el operează prin har și iubire). Rezumind, se 
poate afirma că primul tip, neîmplinit, de contem- 
platie (intelectivă) are ca obiect Frumosul, în vreme 
ce al doilea tip are drept subiect transcendent 
Binele. Binele se autocontemplă, dar numai în mă- 
sura în care sufletul se pune în dispoziția harică 
(de gratuitate) propice autocontemplării. 

De ce mi se pare atît de importantă, din punct 
de vedere ontologic, distincția între Frumos și 
Bine? Nu pot să nu mă gîndesc — citind aceste 
rînduri ale lui Plotin si comentariile lui Hadot — la 
celebra frază a lui Dostoievski: «Frumuseţea va 
mîntui lumea !». Frază preluată si citată de mai 
bine de un veac cu o cvasigenerală lipsă de discer- 
namint. Singurul (după știința mea) filozof contem- 
poran care s-a aplecat si a meditat serios asupra 
semnificației «diabolice» a frazei respective este 
Alain Besancon. Dacă cineva ar dori să aleagă o 
etichetă pentru secolul XX, atunci nimic nu s-ar 
potrivi mai bine decît fraza lui Dostoievski. 

«Frumusețea va mîntui lumea» reprezintă ulti- 
ma genială ispită a Diavolului camuflată între pliu- 
rile artei unei romancier creștin. Să ne gîndim 
numai o clipă la esența utopiei. O utopie nu este 
altceva decît încercarea de a mîntui lumea prin 
Frumuseţe. Sau, invers, orice utopie își are înfiptă 
rădăcina în solul «eteric» al Frumusetii. Binele nu 
intră la socoteală în calculul utopic, întrucît Binele 
nu se justifică decît prin sine însuși. O utopie se 
întemeiază însă pe valori justificabile prin raport 
cu însăși ideea utopică pusă în joc. Atunci cînd, de 
pildă, filozoful pune în joc ideea unei societăţi a 
egalității perfecte, el se împiedică de valoarea 
Binelui, întrucît această valoare nu poate fi 

cuantificată. Ideea însăși, verificată strict la nivelul 
intelectului, al gîndirii, al formelor gîndirii, se pre- 
zintă pentru filozoful utopist fără nici o fisură. 
Frumuseţea garantează, singură, punerea ei în 
practică — Frumuseţea jumătate splendoare-jumă- 
tate spaimă, după spusele lui Plotin. În plan politic, 
Frumusețea «eliberată» de sub tutela Transcen- 
dentei, a Binelui injustificabil așadar, a luat for- 
mele celor mai sîngeroase utopii trăite vreodată de 
omenire: comunismul si fascismul. Ambele doctrine 
confirmă temerile lui Plotin. Consecințele ambelor 
doctrine acuză ca pe o prostie enormă și primej- 
dioasă fraza lui Dostoievski. Lumea nu s-a mîntuit 
și nu se va mintui niciodată prin Frumuseţe, ci 
prin iubire harică, dialog între Binele transcendent 
și om. Si apoi ce înseamnă «lumea»? Lumea în 
globalitatea ei imprecisă, în gregaritatea ei mon- 
struoasă nu se va mintui în veci si pururi. Omul, 
da, numai el se poate mîntui și-i poate lăsa și pe 
alții în pacea mîntuirii lor personale. 


Încheiere provizorie 


La sfîrşitul acestui eseu dau cuvîntul, din nou, 
lui Pierre Hadot. Una dintre ideile recurente ale 
cărții sale privește caracterul lin, calm, netulburat 
al ascezei plotiniene: «De la un capăt la celălalt al 
realității, acțiunea cea mai eficientă este prezență 
pură. Binele acţionează asupra Spiritului prin simpla 
lui prezenţă, și, tot prin simpla lor prezenţă, Spiri- 
tul acționează asupra sufletului, iar sufletul asupra 
trupului. În asceza plotiniană, nu există aşadar o 
luptă cu sine, nu există „înfruntare” spirituală». 


22. Plotin ou la simplicité..., p. 162. 

Binele declanșează actul contemplatiei cu blindete, 
fără zguduiri sufletești, fără spasme, în cea mai 
firească seninătate nu putință. Pierre Hadot are 
dreptate atunci cînd descrie descinderea harului în 
suflet și urcarea acestuia spre Bine. Totuși această 
incoltire a harului si indumnezeirea sufletului nu 
se poate produce în afara unor exerciţii ascetico-spi- 
rituale care constituie tot atîtea probe initiatice, 
extrem de dificile. Ajunge să recitim biografia lui 
Plotin scrisă de către discipolul său, Porphyrios, 
pentru a retușa imaginea, puţin dulceagă, a itine- 
rarului plotinian, oferită de Pierre Hadot. De altfel, 
filozoful francez o face el însuşi atunci cînd scrie: 
«Binele este mereu deja prezent si nu el trebuie să 
vină spre noi, căci este mereu aici — gratia este 
tocmai această prevenire, această deschidere — ci 
noi nu sîntem in stare să-i fim mereu prezenți și 
să fim conștienți de relația noastră cu el. Altfel 
spus, ideea de gratuitate este, într-un anume sens, 
legată de nevolnicia noastră, de condiția noastră de 
fiinţe corporale?». Filozofia e menită așadar să stir- 
nească în sufletele noastre dispoziția harică sau, 
mai simplu spus, iubirea. Numai prin iubire putem 
cunoaște fără teamă și ne putem mîntui fără 
scrisnire. 


Cristian Bddilita 


23.Ibid., pp. 80-81. 


NOTĂ ASUPRA CITATELOR 
DIN PLOTIN SI DIN VIATA LUI PLOTIN 


Trimiterile la textul Enneadelor sînt date sub 
forma următoare: V 1, 12, 1 — V (numărul 
Enneadei), 1 (numărul tratatului din Enneadă), 12 
(numărul capitolului din tratat), 1 (numărul rîn- 
dului din capitol; în toate ediţiile moderne ale 
textului grecesc, aceste rînduri le reproduc pe cele 
ale ediției E. Bréhier, Paris, Les Belles Lettres, 
1924-1938). Toate traducerile din textele lui Plotin 
sînt originale. Citatele din tratatele VI 9 (al nouă- 
lea în ordine cronologică) și VI 7 (al treizeci și 
optulea în ordine cronologică) sînt preluate din tra- 
ducerea publicată de mine (cf., infra, bibliografia 
analitică, p. 217). În note, comentariile mele la 
aceste două tratate și la tratatul OI 5 (al cincizecilea 
în ordine cronologică) sînt citate astfel : Plotin, Tra- 
tatul 9 (sau Tratatul 38 sau Tratatul 50), după care 
urmează numărul paginii. 

Cuvîntul grecesc nots l-am tradus, de regulă, 
prin Esprit [Spirit], iar pe noétos prin spirituel 
[spiritual]. 'Traducătorii francezi, si îndeosebi 
E. Bréhier, obișnuiesc să folosească în aceste cazuri 
termeni ca Intelligence [Inteligență] sau Intellect 
[intelect], si intelligible [inteligibil]. Am preferat 
Spirit si spiritual (traducătorii germani folosesc 
adeseori cuvintele Geisi şi geistig) pentru a exprima 
cît mai bine caracterul mistic și intuitiv al Intelec- 
tului plotinian. 

Trimiterile la Viața lui Plotin de Porphyrios sînt 
date sub forma: V.P. 1, 1 (Viata lui Plotin, capitolul 
1, rîndul 1 din capitol conform ediției Bréhier, a 
cărei numerotare este reprodusă în toate ediţiile 
ulterioare). Înțelegerea acestui text a fost mult 
îmbunătățită mulţumită remarcabilei traduceri si 
excelentelor comentarii realizate de colectivul de 
cercetare nr. 76 (de la C.N.R.S.) condus de J. Pepin 
și, apoi, de M.-O. Goulet, si care au apărut sub 
titlul : Porphyre, La Vie de Plotin I (Cercetări preli- 
minare) si If (Introduceri, text grecesc, traducere 
în limba franceză, comentariu, note complemen- 
tare), Paris, Vrin, 1982 şi 1992 — citate în note sub 
forma : Porphyrios, Viața lui Plotin, t. I sau t. Il. 
Traducerile pe care le citez din Viata lui Plotin sînt 
uneori preluate sau se inspiră din această lucrare 
colectivă, ceea ce nu m-a împiedicat, de altfel, să 
încerc a ameliora, pe alocuri, înțelegerea unui text 
atît de dificil. 

În traduceri, am folosit ghilimele pentru a sem- 
nala citatele (din Platon sau din alti autori) ; lite- 
rele cursive semnalează cîte un concept sau cîte o 
formulă asupra cărora vreau să atrag atenția, iar 
parantezele drepte — cîte o scurtă explicaţie, me- 
nită să lămurească textul. Parantezele rotunde 
corespund unor paranteze din textele lui Plotin sau 
Porphyrios. 


I 


PORTRET 


Sculpteazà-ti intruna propria statuie. 
(I 6, 9, 13) 


Ce stim despre Plotin? Cîteva amănunte, 
adică mai nimic. Dispunem de o biografie a filo- 
zofului, întocmită în jurul anului 301 d. Hr. de 
către discipolul său, Porphyrios. Acesta a păstrat 
cu piosenie cîteva anecdote, cîteva trăsături de 
caracter, amintirea unor convorbiri cu dascălul 
său. Dar Plotin nu vorbea niciodată despre viaţa 
pe care o dusese înainte de a sosi la Roma, pe 
vremea împăratului Filip. Nu spunea nimic des- 
pre locul său de baștină, despre strămoşi, despre 
rudele sau despre copilăria lui — de parcă ar fi 
refuzat să se identifice cu individul numit Plotin, 
de parcă ar fi vrut să-și reducă viata la gîndire. 
Cum să faci portretul sufletesc al lui Plotin por- 
nind de la date atît de puţine? 

Vor spune unii: există opera, există cele 
cincizeci și patru de tratate filozofice reunite de 
Porphyrios sub titlul general si artificial de 
Enneade. Nu aici vom regăsi oare sufletul lui 
Plotin ? 

Un monument literar al Antichitatii este insa 
cu totul altceva decît o operă modernă. In zilele 
noastre, se poate spune : «Doamna Bovary sînt 
eu». Autorul se destăinuie, se exprimă, se elibe- 
rează. Caută originalitatea, ineditul. Filozoful le 
propune celorlalți sistemul «său», îl expune 
într-un mod personal, îşi alege cum doreşte punc- 
tul de plecare, ritmul expunerii, structura operei. 
Într-un cuvînt, încearcă să-şi impună propriul 

stil. Aidoma tuturor operelor de la sfîrşitul 
Antichității, Enneadele au parte de cu totul alte 
servituti. Aici, originalitatea este un defect, ino- 
vatia, suspectă, fidelitatea fata de traditie, o 
indatorire. 


Discursurile noastre nu cuprind nimic nou 
intr-insele si nu sint de ast&zi, ci ele au fost 
rostite cu multă vreme în urmă, fără să fi fost 
însă dezvoltate, iar discursurile noastre de acum 
nu sînt decît exegezele discursurilor de demult; 
înseși scrierile lui Platon ne încredințează că 
aceste teorii sînt străvechi. (V 1, 8, 10.) 


Deși rămîne, în parte, ceea ce era în mod tradi- 
tional, adică un exerciţiu dialectic, discursui filo- 
zofic devine, în primul rînd, o explicaţie de text : 
exegeza întemeietorilor școlii — în cazul de fata, 
a lui Platon; în același timp însă el se vrea şi un 
îndemn la mîntuirea sufletului, o predică. Ca 
exegeză, filozofia se va mărgini să comenteze tex- 
tele lui Platon sau Aristotel și va căuta mai cu 
seamă să concilieze textele ori de cîte ori i se va 
părea că acestea prezintă contradicții. Origina- 
litatea individuală se va afirma tocmai cu prilejul 
acestor eforturi de conciliere şi de sistematizare. 
Ca predică, filozofia va fi un îndemn la viaţa 
virtuoasă si va fi orientată, și de astă data, dupa 
teme și scheme seculare. Filozoful este un dascăl 
și un îndrumător de conştiinţe care va căuta nu 
să-şi expună propria concepţie despre lume, ci să 
formeze discipoli, prin exerciţii spirituale. Scrie- 
rile lui Plotin sînt așadar, în primul rînd, nişte 
discuţii sau nişte îndemnuri, adeseori foarte 
strîns legate de cursurile ţinute public. 

Cititorul modern trebuie deci să fie extrem de 
prudent cînd deschide aceste cărți vechi. El riscă 
oricînd să considere drept o trăsătură revelatoare 
ceva ce, în realitate, nu este decît un loc comun 
școlăresc. Psihanalistul va crede că descoperă un 
simptom în spatele unei simple banalitati imper- 
sonale. 

L-am putea, de pildă, aborda pe Plotin după 
metodele predilecte ale criticii literare moderne, 
adică studiind imaginile fundamentale care-i do- 
mină opera: cercul, copacul, dansul. Majoritatea 
acestor imagini nu sînt însă spontane, ci tradi- 
tionale, impuse de textele de comentat sau de 
temele propuse spre dezvoltare. Putem, de bună 
seamă, stabili transformările la care le supune 
Plotin. Cert este însă că ele nu emană din 
străfundurile personalităţii sale. 

Istoria literară se dovedește aşadar aici un 
instrument indispensabil. Şi totuşi ea nu este 
suficientă. Căci, din păcate, sursele imediate ale 
lui Plotin ne sînt aproape total necunoscute, ceea 
ce sporește dificultățile. Nu vom fi deci niciodată 
absolut siguri că o învățătură sau alta îi va fi 
aparținut, într-adevăr, lui Plotin. 

Există, bunăoară, în viața lui Plotin un nume, 
un nume mare, dar, din nefericire, un nume și 
atît: Ammonios. Pe la vîrsta de treizeci de ani, 
la sfatul unui prieten, Plotin s-a dus la 
Alexandria, unde trăia Ammonios, $i, auzindu-l, 
a exclamat: «lată-l pe omul pe care-l căutam.» A 
rămas vreme de unsprezece ani discipolul lui. 
Ammonios n-a vrut niciodată să scrie. Nu putem 
spune deci mai nimic despre ce va fi însemnat 
învățătura lui. Ştim însă de la Porphyrios că 

Ammonios a exercitat o mare influență asupra 
lui Plotin. Întors la Roma, filozoful nostru n-a 
scris nimic timp de zece ani, multumindu-se să 
dea lecţii după învăţătura lui Ammonios. Chiar 
şi mai tîrziu, după ce şi-a aprofundat propria 
doctrină, Plotin avea să-şi şi-a continue 
cercetările tot «în spiritul lui Ammonios»!. 

Pe de alta parte stim, tot de la Porphyrios, că 
unii dintre contemporanii săi îi reprosau lui 
Plotin că-l copiază servil pe Numenios, un filozof 
platonician care scrisese cu un secol mai înainte. 
Cea mai mare parte a operei acestuia s-a pierdut, 
dar anumite pagini care s-au păstrat sînt, 
într-adevăr, demne de Plotin. 

Într-un asemenea noian de incertitudini, vom 
reuși oare să conturăm portretul spiritual al lui 
Plotin? Dacă ar fi vorba de un scriitor oarecare, 
ar trebui să renuntam la o asemenea tentativă. 
Căci cum se poate ajunge la psihologia unui autor 
cînd nu se ştie cu precizie ce-i aparține si ce nu? 

În cazul nostru însă, este vorba de Plotin. Este 
de-ajuns să parcurgi cîteva pagini ca să simţi de 
îndată o tonalitate unică, incomparabilă, de ne- 
confundat. Istoricul poate nota, în treacăt, că o 
anumită imagine apare deja la Seneca sau la 
Epicur, că o anumită expresie se regăsește tex- 
tual la Numenios — şi totuși, dincolo de temele 
convenționale, dincolo de textele de explicat, de 
imaginile clasice si de necesitățile expunerii, el 
se trezește purtat ca de un flux impetuos, pe care 
nu-l poate analiza, pe care nu-l poate reduce la 
un sistem de noţiuni precise. O experienţă 


1. VP. 3, 33 şi 14, 15. 

fundamentală, dar inexprimabilă, transfigurează 
totul: Plotin nu vrea să spună decît un singur 
lucru. Pentru a-l spune, el face apel la toate posi- 
bilitatile limbajului din epoca sa, dar de spus, 
nu-l va spune niciodată: 


Sînt oare de-ajuns? si ne putem oare opri la 
aceste cuvinte? Nu, sufletul încearcă încă, şi 
chiar mai mult ca oricînd, durerile facerii. Poate 
că a ajuns tocmai la clipa cînd trebuie să nască: 
sufletul a sărit spre El, iar durerile facerii au 
pus stăpînire pe dînsul. Ci iarăşi avem nevoie de 
incantatii, de va fi fiind vreo incantatie pentru 
asemenea dureri. Poate că, dacă am repeta în- 
truna cele spuse mai înainte, am obţine o ase- 
menea incantatie. Căci ce altă incantatie poate fi 
socotită ca nouă? Căci, desi sufletul a cercetat, 
rînd pe rînd, toate adevărurile, totuşi, dacă vrem 
ca el să le exprime si să le articuleze discursiv, 
el fuge de aceste adevăruri la care sîntem păr- 
tași, pentru că gîndirea discursivă, dacă vrea să 
exprime ceva, trebuie să perceapă lucrurile pe 
rînd, unul cîte unul. Or, asta înseamnă «dru- 
mul»*. Dar ce «drum» poate exista într-un lucru 
absolut simplu? (V 3, 17, 15.) 


A face portretul lui Plotin nu va înseamnă 
altceva decît a descrie această căutare nesfirsita 
a ceea ce este absolut simplu. 


* 


2. Traducerea inedită a tratatului V 3, făcută de B. Ham 
(în curs de apariție în colecția «Les Ecrits de Plotin»), 
mi-a fost de mare ajutor în înțelegerea acestui text 
dificil. 

3. E vorba de «drumul» şi de «cutreierarea» cercetării 
dialectice despre care vorbeşte Platon, Parmenide, 136e. 

Istoricii de artă au crezut că identifică por- 
tretul lui Plotin în mai multe opere artistice de 
pe vremea împăratului Gallienus. Nu există însă 
nici o dovadă hotaritoare a autenticităţii lor. 
Lucrul acesta îl nemultumeste, poate, pe cititorul 
modern amator de anecdote şi de precizie istorică, 
dar lui Plotin i-ar fi fost, probabil, indiferent. 
Cînd unul dintre elevii săi l-a rugat să accepte 
să i se facă portretul“, Plotin a refuzat categoric 
Si nu a vrut cu nici un pret să pozeze. Apoi s-a 
explicat: «Nu este de-ajuns că purtăm imaginea 
în care ne-a invesmintat natura? De ce-ar mai 
trebui să îngăduim ca în urma noastră să rămînă 
o imagine a acestei imagini, mai trainică decît 
cea dintîi, de parcă ar fi vorba de o operă demnă 
de a fi privită?» (V.P. 1, 7.) 

Perpetuarea imaginii unui om «oarecare», re- 
prezentarea unui individ nu este artă. Singurul 
lucru care merită să ne atragă atenţia si să fie 
fixat într-o operă nepieritoare nu poate fi decît 
frumusețea unei forme ideale. Dacă sculptăm fi- 
gura unui om, să punem în acea sculptură tot 
frumosul pe care-l avem la îndemînă. Dacă facem 
statuia unui zeu, să procedăm ca Phidias care, 
sculptînd chipul lui Zeus, 


nu și-a luat nici un model din ceea ce ne cade 
sub simţuri, ci și-a închipuit cum ar arăta zeul 
dacă ar consimti să se infatiseze privirilor noastre. 
(V 8, 1, 38.) 


4. A se vedea minunatele pagini consacrate acestei anec- 
dote în Porphyrios, Viața lui Plotin, t. Il, pp. 192-198 
si 301-334 (J. Pepin, L'Episode du portrait de Plotin). 

Arta nu trebuie așadar să copieze realitatea — 
altminteri obiectul de artă n-ar mai fi decît o 
copie proastă a obiectului sensibil care, la rîndul 
lui, este tot o copie. Adevărata funcţie a artei 
este «euristică»: graţie ei descoperim, «inven- 
tam», prin intermediul operei ce caută să-l imite, 
modelul etern, Ideea, a cărei realitate sensibilă 
nu era decît o imagine. Adevăratul portret va 
tinde prin urmare să se suprapună adevăratului 
eu, «cum în sfîrşit vecia-n El însuși îl pre- 
schimbă». | 

Munca artistului poate fi așadar simbolul cău- 
tării adevăratului eu. După cum, cioplind un bloc 
de piatră, sculptorul caută să ajungă la forma 
care va face sensibilă Frumuseţea ideală, tot ast- 
fel sufletul trebuie să încerce să-şi dea singur 
forma spirituală, dezbărîndu-se de tot ceea ce îi 
este străin: 


Întoarce-te spre tine însuţi și priveşte: dacă 
încă nu te vezi frumos, fă cum face sculptorul 
unei statui care trebuie să devină frumoasă: taie, 
ciopleste, slefuieste, curăță pînă cînd statuia ca- 
pătă un chip frumos. Fă și tu întocmai: înlătură 
tot prisosul, îndreaptă tot ce este strimb, curăță 
părțile întunecate si dă-le strălucire si «sculp- 
tează»-ţi intruna propria «statuie» pînă cînd di- 
vina splendoare a virtuţii va strălumina pentru 
tine, pînă cînd vei vedea «Înţelepciunea, în pi- 
cioare pe tronul ei sacru»f... Ai ajuns asa? Ai 
văzut lucrul acela ?... Dacă te vezi ajuns astfel, 


5. Mallarmé, «Le Tombeau d’Edgar Poe», în S. Mallarmé, 
Œuvres, ed. Y. A. Fabre, Paris, Garnier-Flammarion, 
Paris, 1992, p.71 [trad. de C. D. Zeletin — n. tr.]. 

6. Platon, Phaidros, 252 d 7 si 254 b 8. 

atunci, devenind tu însuţi o viziune, încrezător 
în tine însuţi, urcînd spre înalt, dar rămînînd pe 
pămînt, nemaiavind nevoie de călăuză, atin- 
teste-ti privirea si uită-te bine! (I 6, 9, 7.) 


Statuia materială se conformeaza treptat vi- 
ziunii sculptorului; de îndată însă ce statuia si 
sculptorul ajung un tot, de îndată ce sînt unul si 
același suflet, statuia nu mai este decît viziunea 
însăşi, iar frumuseţea nu mai este decît o stare 
de totală simplitate, de lumină pură. 

Cum să facem portretul spiritual al lui Plotin 
fără să urmăm acest proces de purificare prin 
care eul, despartindu-se de tot ceea ce nu este el, 
părăsind trupul, conştiinţa sensibilă, plăcerile, 
durerile, dorințele, temerile, experienţele, sufe- 
rintele, toate însușirile individuale şi contin- 
gente, ajunge la acea părticică din sine care este 
mai el însuşi decît este el? 

Descoperim acest proces în însăşi opera lui 
Plotin. Tratatele sale sînt niște exerciții spiri- 
tuale în care sufletul se sculptează singur, adică 
se purifică, se simplifică, se ridică în planul gîn- 
dirii pure, apoi se transcende în extaz. 

Particularităţile istorice ale operei contează 
deci tot atît de putin ca si cele ale individului. 
Cînd trebuie să te lepezi de orice «cunoaștere» 
pentru a «fi» în stare pură, ce importanţă mai 
are faptul că un comentariu sau altul este sau nu 
al lui Plotin? 

Putinul pe care-l stim despre viata individului 
Plotin, incertitudinile noastre în privinţa operei 
individului Plotin răspund dorinței profunde a 
individului Plotin, singura dorinţă în care el s-ar 
fi recunoscut, singura dorință care-l defineşte, 

aceea de a nu mai fi Plotin, de a se pierde în 
contemplatie si extaz: 


Fiecare suflet este si devine ceea ce priveste. 


(IV 3, 8, 15.) 


A face portretul lui Plotin nu va insemna decit 
identificarea, de-a lungul operei si vietii sale, a 
sentimentelor fundamentale care, aidoma cu- 
lorilor curcubeului, compun lumina simpla a 
acestei unice dorinţe, a acestei atentii continuu 
îndreptate spre divin. 


I 


NIVELURI ALE EULUI 


Noi însă... Cine ? Noi ? 
(VI 4, 14, 16) 


«Lui Plotin îi era ruşine că are un trup». Asa 
începe Porphyrios povestea vieții dascălului său. 
Să nu ne grăbim să diagnosticăm aici cine ştie ce 
trăsătură morbidă proprie filozofului nostru. Psi- 
hoza, cîtă este, nu aparţinea unei întregi epoci, 
cum îmi închipuiam odinioară şi cum se crede 
prea adesea, ci unui anumit mediu spiritual şi 
literar din acea epoca’. În primele trei secole ale 
erei creștine înfloresc gnozele şi religiile miste- 
rice. În optica lor, omul se simte ca străin pe 
pămînt, ca exilat în propriul său trup si în lumea 
sensibilă. Acesi sentiment se explică, în parte, 
prin răspînairea platonismului: trupul este con- 
siderat un mormint, o temniță de care sufletul — 
care se înrudeşte cu Ideile eterne — trebuie să se 
despartă; adevăratul nostru eu este pur spiri- 
tual. Mai trebuie să ţinem seama şi de teologiile 
astrale: sufletul este de origine cerească şi a co- 
borît pe pămînt după o călătorie stelară în cursul 
căreia a căpătat învelişuri din ce în ce mai groso- 
lane, iar ultimul dintre acestea este trupul pă- 
mintesc. 

Sub influenta acestui platonism difuz, trupul 
începe să fie perceput cu o anumită sila. Este de 
altfel si unul dintre motivele ostilitatii păgîne 


1. V.P. 1, 1. 

2. In legătură cu noţiunea de mentalitate colectivă, v. 
criticile mele din Annuaire du College de France, 
1983-1984, pp.595-510. 

faţă de misterul Întrupării. Porphyrios o va 
spune limpede: 


Cum putem admite că divinul s-a făcut em- 
brion şi că, după naștere, a fost învelit în scutece, 
minjit de sînge, de fiere si de altele si mai si’. 


La rîndul lor, creștinii vor vedea însă că acest 
argument se întoarce împotriva celor care, ase- 
menea platonicienilor, cred in preexistenta sufle- 
telor într-o lume superioară: 


Dacă, așa cum spun unii, sufletele ar fi din 
stirpea Domnului, atunci ele ar locui pururi la 
curtea Împăratului, şi n-ar mai fi plecat de pe 
acel tărîm al fericirii... n-ar mai fi venit, dintr-un 
imbold nechibzuit, pe pămînt, unde sălăşluiesc 
în trupuri opace, laolaltă cu umorile si cu sîngele, 
ca în nişte burdufuri pline cu scîrnă, ca în niște 
ulcioare spurcate, pline cu urină“. 


Se poate spune că toate filozofiile acelei epoci 
caută să explice prezenţa sufletului divin într-un 
trup pămîntesc şi că răspund la o întrebare tulbu- 
rătoare a omului care se simte străin pe pămînt: 


Cine eram? Ce-am ajuns? Unde eram? Unde 
am fost azvirliti? Incotro ne îndreptăm ? De unde 
ne vine eliberarea5? 


3. Porphyrios, Adversus Christianos, frg. 77, ed. A. von 
Harnack, Porphyrios, Gegen die Christen, Berlin, 
Academia Regala, 1916. 

4. Arnobius, Adversus nationes, II, 37. 

5. Clement din Alexandria, Excerpta ex Theodoto, 78, 2, 
ed. si trad. Sagnard, Paris, Editions du Cerf («Sources 
chrétiennes», t. 23), 1948, p. 203. 

Chiar în scoala lui Plotin, unii dădeau acestei 
întrebări gnostice răspunsul gnosticismului. Pen- 
tru ei, sufletele căzuseră în lumea sensibilă în 
urma unei drame din afara lor. Lumea sensibilă 
fusese creată de o Putere rea. Sufletele, crimpeie 
de lume spirituală, erau, împotriva voinţei lor, 
prizonierele acestei lumi. Cum însă ele veneau 
din lumea spirituală, ramineau spirituale. Ne- 
fericirea lor era pricinuită numai de locul în care 
se aflau. La sfîrşitul lumii, o dată cu înfrîngerea 
Puterii rele, pătimirea lor avea să ia sfîrşit. Su- 
fletele se vor întoarce atunci în lumea spirituală, 
în «Pleromă». Mîntuirea venea așadar din afara 
sufletului: ea consta într-o strămutare si depin- 
dea de lupta dintre niște Puteri superioare. 


* 


In lectiile si scrierile sale, Plotin va reactiona 
energic împotriva acestei învățături care, sub 
aparente platoniciene, ameninţa să-i perver- 
tească pe discipolii sai. 

Căci experiența fundamentală a lui Plotin 
este, în ciuda unor asemănări superficiale cu ati- 
tudinea gnostică, diametral opusă acesteia. 

Probabil ca si gnosticul, Plotin simte, chiar in 
clipa în care este în trup, că rămîne ceea ce fusese 
înainte de a fi fost în trup. Eul său, adevăratul 
său eu, nu este din lumea aceasta. Plotin nu 
trebuie să aştepte însă sfîrşitul lumii sensibile 
pentru ca eul său, de esență spirituală, să se 
întoarcă în lumea spirituală. Această lume spiri- 
tuală nu este un loc supra-terestru sau supra-cos- 
mic de care l-ar despărți spaţiile cereşti. Și nu 
este nici o stare originară, iremediabil pierdută, 


>Y 

la care numai harul divin l-ar putea readuce. 
Nu, lumea spirituală nu este altceva decît eul cel 
mai profund. Omul poate ajunge imediat la ea 
retrăgîndu-se în sine. 


Trezindu-mă adesea din trupul meu [si cău- 
tind} la mine însumi, ajuns așadar în afara tutu- 
ror lucrurilor şi înlăuntrul meu, contempiînd deci 
o fermecătoare frumusete, încredințat că aparțin 
întru totul lumii superioare, prin urmare, după 
ce am trăit viata cea mai nobilă, după ce am 
devenii aidoma divinului, după ce am sălăşluit 
în el, după ce am ajuns ia această făptuire su- 
premă şi m-am statornicit deasupra oricărei altei 


6. Sfîntul Ambrozie (în predica sa De Isaac IV, ii, Corp. 
Script. Latin., t. XXXII, Viena, 1897, p. 650, 15-851, 7 
face o paralelă între acest extaz al lui Plotin si extazul 
sfintului Pavel (cf. Epistola a doua către Corinteni 
12, 1-4): «Preafericit sufletul care pătrunde tainele 
Verbuiui. Căci, trezindu-se din trup, instrdinindu-se de 
toate lucrurile din juru-i, el caută înlăuntrul lui, cerce- 
tează pentru a afla dacă poate ajunge, cumva, la ființa 
dumnezeiască. lar cind în sfirsit a izbutit să ajunga la 
ea, întrecînd orice aliă realitate spirituală, își face aici 
sălaș si se hrănește dintr-însa. Asa era Pavel care știa 
că a fost răpit în rai; dar nu știa dacă a fost răpit în 
trup sau în afară de trup. Căci sufletul lui se trezise din 
trupul său şi se îndepărtase și se indltase dincolo de 
simtirile şi de nevoile cărnii, iar Pavel, înstrăinîndu-se 
astfel de sine, a primit înlăuntrul lui niște cuvinte de 
negrăit pe care le-a auzit şi nu le-a putut mărturisi, 
căci, arată el, nu se cuvine omului să le rostească». 
Sfîntul Ambrozie a fost frapat de faptul că, pe de o 
parte, sfintul Pavel spunea că nu stie dacă a fost răpii 
în trup sau în afară de trup si câ, pe de altă parte, 
Plotin vorbea despre o trezire în afara trupuiui. E! nu 
pregeta deci să descrie exiazul sfintului Pavel în ter- 
meni pe care-i preia din descrierea extazului lui Plotin. 

realităţi spirituale, cînd, după această odihnă în 
divin, cad iarăşi din Intelect în raţionament, mă 
întreb cum de-am putut, si mai înainte si acum 
din nou, să cobor așa, cum de-a venit sufletul 
meu înlăuntrul unui trup, dacă acum, că se află 
într-un trup, este întocmai cum mi s-a arătat. 
(IV 8, 1, 1.) 


Avem deci de a face cu o experiență mistică de 
viziune de sine? în care omul se vede identificat 
cu Intelectul sau Spiritul divin, într-o stare de 
«frumusețe fermecătoare», şi în care el este con- 
stient că trăiește la un nivel superior de viata si 
de activitate. Nu este inca vorba de un contact cu 
Principiul suprem, Unul sau Binele, ci cu ceea ce 
se află la nivelul imediat inferior: Spiritul. Plotin 
pomenește aici despre nişte momente deosebite, 
și nu despre o stare continuă. Se produce un soi 
de trezire: ceva ce, pînă atunci, fusese incon- 
știent invadează tărîmul conștiinței. Sau, mai 
bine zis, individul se află într-o stare pe care n-o 
trăieşte în mod obişnuit: el exercită acum o acti- 
vitate ce depăşeşte modurile de conștiință si de 
Judecată cu care este deprins. După aceste stră- 
fulgerări, el este însă uimit să se pomenească 
așa cum era, trăind în trupul său, conștient de 
sine, judecînd și cugetînd la ceea ce i s-a 
întîmplat. 


7. Cf. supra, p. 43. 

8. Cf. P. Hadot, «L’union de l'âme avec lintellect divin 
dans l’expérience mystique plotinienne» [Unirea sufle- 
tului cu intelectul divin în experiența mistică ploti- 
niana], în Proclus et son influence, Actes du Colloque 
de Neuchatel, Neuchatel, Editions du Grand Midi, 
1986, p. 14. 

Plotin descrie această experienţă interioară 
într-un limbaj corespunzător tradiţiei platoni- 
ciene. El se situează pe sine şi își situează expe- 
rienta în sînul unei ierarhii de realităţi ce se 
întinde de la un nivel suprem, Dumnezeu, la un 
nivel extrem, materia. Potrivit acestei doctrine, 
sufletul omenesc ocupă o poziţie de mijloc între 
niște realităţi care-i sînt inferioare — materia, 
viata trupului — si nişte realități care-i sînt supe- 
rioare — viaţa pur intelectuală, proprie inteli- 
gentei divine, si, mai sus încă, existența pură a 
principiului tuturor lucrurilor. Potrivit acestui 
cadru, care corespunde unei ierarhii acceptate de 
tradiția platoniciană, nici o treaptă a realităţii 
nu se poate explica fără treapta superioară: nici 
unitatea trupului, fără unitatea sufietului care-l 
insufleteste; nici viata sufletului, fără viata 
Inteiectului superior care cuprinde lumea Forme- 
lor si a Ideilor platoniciene și care iluminează 
sufletul şi-i îngăduie să gindeasca; nici viata 
intelectului însuși, fără simplitatea fecundă a 
Principiului divin si absolut. 

Ceea ce ne interesează însă pe noi este faptul 
că acest limbaj tradițional slujeşte la descrierea 
unei experiențe interioare şi că, prin urmare, 
aceste niveluri de realitate devin niveluri ale 
vieţii interioare, niveluri ale eului. Regasim aici 
intuiţia centrală a lui Plotin: eul omenesc nu 
este iremediabil despărțit de modelul etern al 
eului, care există în gîndirea divină. Acest eu 
adevărat, acest eu-în-Dumnezeu se află înăuntrul 
nostru. În răstimpul unor experienţe deosebite, 
care ridică nivelul tensiunii noastre interioare, 
ne identificăm cu el, devenim acest eu etern; 

frumuseţea lui inefabilă ne emoţionează, iar cînd 
ne identificăm cu el, ne identificăm cu însăși 
Gîndirea divină, în care este cuprins. 

Aceste experiențe deosebite ne arată aşadar 
că am fost şi sîntem într-un neîntrerupt contact 
cu adevăratul nostru eu. Sîntem mereu în 
Dumnezeu: 


lar dacă ar fi să spun si mai limpede ceea ce 
contrar altora, mie mi se pare drept, voi spune 
că nici sufletul nostru nu s-a cufundat cu. totul în 
sensibil, ci mereu rămîne ceva din el în lumea 
spirituală. (IV 8, 8, 1.) 


Dacă asa stau lucruriie, totul este in noi, iar 
noi sîntem în toate cîte sînt. Eul nostru se întinde 
de la Dumnezeu la materie, de vreme ce sîntem 
concomitent în cer si pe pămînt. 

Așa cum spune Plotin, reluînd o expresie 
homerică*, «capul ne rămîne înfipt deasupra 
cerului». De îndată se ivește însă o îndoială: 


Dacă purtăm in noi lucruri atît de marete, de 
ce nu sîntem conștienți de ele, de ce nu ne um- 
plem cea mai mare parte a timpului cu asemenea 
îndeletniciri superioare? De ce unii oameni n-o 
fac niciodată? (V 1, 12, 1.) 


Plotin dă imediat răspunsul: 


Nu tot ce se află în suflet este conștient, ci 
ajunge la «noi» ajungînd la conștiință. Cînd sufle- 
tul lucrează fără a împărtăși nimic conștiinței, 
lucrarea lui nu ajunge la sufletul total. Asa se 


9. IV 3, 12, 5: cf. Homer, Iliada, IV, 43, si Platon, Timaios, 
90a. 

face că «noi» nu știm nimic despre această 
lucrare, de vreme ce «noi» sîntem legați de con- 
știință si de vreme ce «noi» nu sîntem o parte a 
sufletului, ci sufletul total. (V 1, 12, 5.) 


Prin urmare, noi nu avem conştiinţa acelui 
nivel superior al nostru care este eul nostru în 
gîndirea divină, sau mai bine zis gîndirea divină 
a eului nostru, deşi este vorba de o parte — partea 
superioară — a sufletului nostru. 

Putem oare spune într-adevăr că noi sîntem 
nişte lucruri de care nu sîntem conștienți? Si 
cum putem explica aceasta inconstienta? 


Noi însă... Care «noi» ? Sîntem noi acea parte 
a sufletului care rămîne mereu în Spirit, ori ceea 
ce s-a adăugat la ea şi este supus devenirii tim- 
pului? Ci nu trebuie oare să spunem că, înainte 
ca naşterea de acum să aibă loc, eram, în lumea 
transcendentă, alti oameni — unii dintre noi chiar 
zei —, că eram suflete pure, eram Spirit, uniţi cu 
întregul ființei, părţi ale lumii spirituale, fără 
despărțire, fără împărțire ? — apartineam Totului 
(si nici măcar acum nu sîntem despărțiți de el). 

Este însă adevărat că, acum, acestui om 1 s-a 
adăugat un alt om, care voia să fie şi, găsindu-ne 
pe noi,... ni s-a atribuit nouă şi s-a adăugat omu- 
lui care eram noi la început... și asa am devenit 
noi si unul și celălalt, și de multe ori nu mai 
sîntem cel care eram mai înainte, ci acela pe care 
ni l-am adăugat ulterior: omul care eram nu mai 
acționează şi, într-un fel, nu mai este prezent. 
(VI 4, 14, 16.) 


Constiinta este un punct de vedere, un centru 
de perspectivă. Pentru noi, eul nostru coincide cu 
acest punct din care ni se deschide o perspectivă 

asupra lumii sau asupra sufletului nostru: altfel 
spus, pentru ca c activitate psihică să fie a 
noastră, trebuie ca ea să fie conştientă. Con- 
știința — şi eul nostru — se situează așadar, ca un 
mijloc sau ca un centru intermediar, între două 
zone de umbră, care se întind deasupra și dede- 
subtul ei: viata tăcută si inconștientă a eului 
nostru întru Dumnezeu, viata tăcută si incon- 
știentă a trupului. Putem descoperi prin ratio- 
nament existența acestor niveluri, superior si 
inferior. Dar tot nu vom fi cu adevărat ceea ce 
sîntem, atîta vreme cît nu vom avea conștiința 
acestui lucru. Dacă am putea deveni conştienţi 
de viata spiritului, dacă am putea percepe pulsa-. 
tiile vieţii veșnice care este în noi, asa cum, dacă 
sîntem atenţi, putem percepe bătăile inimii din 
trupul nostru, atunci viaţa spiritului ar invada 
cîmpul conștiinței noastre, ar deveni cu adevărat 
noi înşine, ar fi cu adevărat viata noastră: 


Lucrarea de sus” nu-şi exercită înrîurirea 
asupra noastră decît atunci cînd ajunge la partea 
de mijloc a sufletului [= conştiinţa]. Cum adică? 
Oare nu sîntem și ceea ce se găsește la un nivel 
superior acestei parti de mijloc? Ba da, dar tre- 
buie să fim conştienţi de ea. Căci nu ne folosim 
mereu de ceea ce avem, ci numai atunci cînd 
îndreptăm partea mediană a sufletului fie în sus, 
fie în celălalt sens, sau cînd actualizăm ceea ce 
nu era în noi decît ca potentialitate sau ca dispo- 
zitie. (I 1, 11, 2.) 


10. Plotin întrebuinţează deseori expresia eke:, «sus» (pe 
care E. Bréhier o traduce prin «la-bas» [acolo]), pentru 
a desemna lumea transcendenta, adică Unul si Spiritul 
care conține lumea Formelor. 

Plotin ne invită așadar la o convertire a aten- 
tiei, care, la el, devine deja ceea ce Malebranche 
va numi mai tîrziu «rugăciune firească»!!. Meto- 
da este aparent simplă: 


Trebuie să nu mai privim; trebuie ca, închi- 
zînd ochii, să înlocuim acest fel de a vedea cu un 
altul și să trezim acea facultate pe care toată 
lumea o posedă, dar de care foarte puţini se 
folosesc. (I 6, 8, 24.) 


Lucrul acesta va fi cu atît mai simplu cu cit 
conștiința este, în definitiv, un fel de oglindă, pe 
care este de-ajuns s-o cureti şi s-o întorci într-o 
anumită direcţie pentru ca ea să reflecte obiectele 
ce se ivesc. Ca să perceapă viata gîndirii, omul 
trebuie așadar să ajungă la o stare lăuntrică de 
pace şi de tihnă: 


Pe cît se pare, conștiința există și se reali- 
zează atunci cînd activitatea Spiritului se re- 
fractă si cînd activitatea gîndirii care se exercită 
la nivelul vieţii proprii sufletului [= raţiunea dis- 
cursivă] ricoşează ca de pe suprafața netedă si 
strălucitoare a unei oglinzi? nemiscate. Prin 
urmare, ca în toate cazurile de reflexie, dacă 
oglinda este acolo, imaginea se produce, dar nu 
înseamnă că, dacă oglinda nu este acolo, sau nu 
este în starea propice reflectării imaginilor, lu- 
crul a cărui imagine ar fi putut apărea nu rămîne 
prezent în act; tot astfel, în suflet, dacă ceea ce 
este analog in noi cu oglinda [cu alte cuvinte, 


11. Malebranche, Méditations chrétiennes et métaphy- 
siques, XIII, 11 şi 18; XV, 9 în Œuvres complètes, t. X, 
Paris, Vrin, pp. 144, 148 şi 168. 

12. Cf. şi IV 3, 30,6. 

conștiința], dacă suprafaţa pe care se rasfring 
raţiunea și Spiritul nu este tulbure, aceste re- 
flexe pot fi văzute si cunoscute aici, printr-un soi 
de percepție, ştiut fiind că aceasta este activi- 
tatea raţiunii discursive şi a Spiritului. Dacă însă 
constinta este ca o oglindă spartă, pentru că ar- 
monia trupului este stricată, raţiunea discursivă 
si Spiritul își exercită activitatea fără reflectare, 
fiind atunci vorba de o activitate a Spiritului 
fără reprezentare imaginativă (phantasia). 

(I 4, 10, 6.) 


Plotin ia aici cazul-limită al nebuniei: viaţa 
spirituală a inteleptului nu va fi întreruptă, pen- 
tru că el va fi rămas fără conștiința vieţii lui 
spirituale, pentru că oglinda conștiinței se va fi 
spart în urma unor tulburări ale trupului. În 
același timp însă, el ne arată de ce, în mod obis- 
nuit, nu percepem viata Spiritului în noi. Con- 
știința noastră — oglinda noastră interioară — este 
tulburată si întinată de grijile pămînteşti si tru- 
peşti. 

Nu viaţa noastră în trup — care nu este con- 
stienta de sine — ne împiedică să fim conştienţi 
de viața noastră spintuală, ci preocuparea noastră 
pentru trup. lată adevărata cădere a sufletului. 
Ne lăsăm prinși în vîrtejul unor preocupări de- 
garte, al unor griji exagerate: 


Prin urmare, dacă vrem să existe conștiință a 
lucrurilor transcendente prezente astfel {in par- 
tea cea mai de sus a sufletului], conştiinţa va 
trebui să se întoarcă spre înăuntru și să-și în- 
drepte atenţia spre transcendent. E ca atunci 
cînd cineva ar aștepta un glas pe care doreşte 
să-l audă: dă la o parte toate celelalte voci si 

ciuleste urechea, căutînd să surprindă apropierea 
sunetului pe care îl preferă tuturor celorlalte; 
tot astfel si noi trebuie să lăsăm deoparte 
zgomotele sensibile, dacă nu este neapărată 
nevoie să fim atenţi la ele, spre a putea menține 
puterea conștiinței sufletului neatinsă şi 
pregătită să audă sunetele ce vin din înalt. (V 1, 
12, 12.) 


Așadar nu din ură si din sila fata de trup 


trebuie să ne desprindem de lucrurile sensibile. 
Lucrurile sensibile nu sînt rele în sine. Dar grija 
pe care ne-o provoacă ele ne împiedică să fim 
atenți la viata spirituală pe care o trăim in mod 
inconştient. Plotin vrea ca, încă din timpul vieţii 
noastre pe pămînt, să avem, faţă de grijile lu- 
mesti si chiar fata de amintirea lor, atitudinea pe 
care o va avea sufietul după moarte, cînd se va 
înălța spre lumea superioară: 


Cu cit se grăbeşte mai mult spre înalt, cu atît 
uită mai repede lucrurile de pe pămînt — afară 
doar dacă nu va fi trăit si pe pămînt în asa fel 
încît să nu aibă a-și aminti decît de cele din 
înalt; căci încă din viata de pe pămînt este bine 
ca omul să trăiască «desprins de toate cele ome- 
nești»!5, deci si de amintirile omenești. De aceea, 
atunci cînd spunem că un suflet bun este acela 
care uită!t, avem întrucîtva dreptate, căci sufle- 
tul fuge departe de multiplicitate și adună toată 
această multiplicitate într-un singur lucru, res- 
pingînd nedeterminatul. Astfel, sufietul nu se 
împovărează cu multe lucruri, ci este uşor, este 


13. Platon, Phaidros, 249 c 9. 
14. Spre deosebire de Platon, Republica, 486 d 1, care 


afirmă că sufletul filozofic nu trebuie să uite. 

doar el însuși; şi, într-adevăr, încă din timpul 
vieții pe pămînt, dacă vrea să fie în înalt, 
raminind în acelaşi timp jos, sufletul renunţă la 
toate celelalte lucruri. (IV 3, 32, 13.) 


Este deci oare de-ajuns să renunţăm la griji 
si să ne îndreptăm atenţia spre partea cea mai 
de sus a sufletului nostru, ca să căpătăm, de 
îndată, conștiința adevăratei noastre vieţi şi a 
adevăratului nostru eu, si să trăim, ca să zicem 
așa, după cura ne e voia, experienţele deosebite 
pe care le descrie Plotin? 


* 


Nu, aceasta nu este decit o fază pregătitoare, 
desi absolut necesară. Noi nu ne vom identifica 
însă cu adevăratul nostru eu decit in anumite 
momente fugare. Căci viata spirituală pe care o 
trăieşte în permanenţă adevăratul nostru eu con- 
stituie un nivel de tensiune si de concentrare, 
superior nivelului propriu conștiinței noastre 
Chiar dacă ne inaltam pina la acest nivel, nu ne 
putem mentine aici. lar cind fl atingem, nu de- 
venim conștienți de eui nostru superior, ci mai 
degrabă pierdem conştiinţa eului nostru inferior. 
Căci conștiința noastră nu este decît o senzație 
lăuntrică : ea cere ca în noi să se producă o dedu- 
blare, să apară o distanţă temporală, oricît de 
mică, între cel ce vede și ceea ce se vede. Con- 
ştiinţa nu este așadar o prezenţă, ci este o amin- 
tire, angajată în mod inexorabil în timp. Ea nu 
ne pune la dispoziţie decît niște reflexe, pe care 
încearcă să le fixeze exprimîndu-le în limbaj. 

Dimpotrivă, activitatea adevăratului nostru 
eu se exercită în prezenţa totală, în vesnicie si în 
simplitatea deplină: 


Să ne aducem aminte, legat de acest lucru, 
că, pe pămînt chiar, atunci cînd exercităm o acti- 
vitate de contemplare, mai cu seamă atunci cînd 
aceasta se împlineşte într-o mare lumină, nu ne 
întoarcem spre sinele nostru printr-un act de 
gîndire, ci ne posedăm pe noi înşine, iar activi- 
tatea de contemplare se îndreaptă cu totul spre 
obiect, si noi devenim obiectul acela... nu mai 
sîntem noi înşine decît în mod potenţial. 

(IV 4, 2, 3.) 


Iată deci în ce constă întregul paradox al eului 
omenesc: nu sîntem decît lucrul de care sîntem 
conștienți, si totuși sîntem conștienți că am fost 
mai mult noi înșine tocmai în acele momente în 
care, ridicîndu-ne la un nivel mai înalt de simpli- 
tate lăuntrică, ne-am pierdut conștiința de sine. 

De aceea spunea Plotin, în fragmentul auto- 
biografic pe care l-am citat mai sus, că, atunci 
cînd, redevenind conștient după momentele de 
extaz, cobora de la intuiţie la reflecţie, se întreba 
de fiecare dată cum de coborise înapoi, cum de 
redevenise conştient, cum de mai reintrase în 
starea de dedublare a eului conștient, după ce 
trăise unitatea Spiritului. Căci, trecînd de la un 
nivel interior la altul, eul are întotdeauna sen- 
zatia că se pierde. Dacă devine una cu gîndirea 
pură si se înalță pînă la ea, eul se teme că-şi va 
pierde conștiința de sine si că nu-și va mai fi 
propriul stăpîn. Dacă însă ajunge să-şi trăiască 
viata divină, se teme că-și va recăpăta conştiinţa, 

că se va pierde dedublîndu-se. Precum se vede, 
conștiința, ca si amintirea, nu este cel mai bun 
lucru. Cu cît o activitate este mai intensă, cu atît 
este ea mai putin conștientă. 


Am putea lesne gasi, chiar si in starea de 
veghe, cînd gindim sau cînd făptuim ceva, acti- 
vități frumoase — contemplatii sau acţiuni deopo- 
trivă —, care nu sînt însoţite de conștiința a ceea 
ce îndeplinim. Căci nu este nevoie ca acela care 
citeşte să fie conștient că citeşte, mai ales atunci 
cînd este absorbit de lectură; tot astfel, cel care 
savirseste o faptă curajoasă nu are, în momentul 
în care acţionează, conştiinţa faptului că proce- 
dează în conformitate cu virtutea curajului. 

(I 4, 10, 21.) 


Constiinta apare, întrucîtva, în momentul 
întreruperii unei stări normale: boala, de pildă, 
provoacă un soc care ne face să devenim con- 
stienti de ea. In schimb, cîtă vreme sîntem să- 
natosi, nu sîntem conştienţi de starea trupului 
nostru. Există şi aspecte mai grave: 


Astfel, conştientizarea faptelor riscă să le slă- 
bească intensitatea: dacă nu sînt însoțite de con- 
știință, faptele sînt mai pure, mai dinamice, mai 
pline de viata; si, de bună seamă, cînd oamenii 
de bine ajung la o asemenea stare, viata lor este 
mai intensă, deoarece nu se revarsă in constinta, 
ci se concentrează °n ea însăşi într-un singur 
punct. (I 4, 10, 28.) 


Aceste stări nu se pot însă prelungi: sîntem, 
iremediabil, nişte fiinţe conștiente si dedublate. 
Vrem să surprindem momentele de unitate, să le 
fixăm, să le păstrăm, dar ele ne scapă chiar în 

clipa în care credem că le-am prins — si recădem 
din prezenţă în amintire. 

Nu ne putem deci înălța la viața spirituală 
decît printr-un soi de du-te-vine continuu între 
nivelurile discontinue ale tensiunii noastre 
interioare. Trebuie să ne îndreptăm atenția spre 
înăuntrul nostru si să ne pregătim astfel să trăim 
unitatea Spiritului, apoi să recădem în planul 
conştiinţei recunoscînd că «noi» sîntem «acolo», 
şi să ne pierdem iarăşi conştiinţa, regăsindu-ne 
adevăratul eu în Dumnezeu. Mai exact, în clipa 
extazului, va trebui să ne mulțumim cu o con- 
știință de noi înşine confuză: 


Această identitate [dintre cel ce vede şi ceea 
ce vede el] este, într-un anume fel, o luare în 
primire, o conștientizare a eului, care trebuie să 
aibă grijă să nu se îndepărteze de sine dintr-o 
prea mare dorință de a fi conștient de sine. 

(V 8, 11, 23.) 


lată cum descrie Plotin această mişcare de 
du-te-vino care ne permite să avem experiența 
lăuntrică a eului nostru în Dumnezeu sau a lui 
Dumnezeu în noi: 


Dacă îndepărtează acea imagine [a lui însuși 
unit cu Zeul, cu Spiritul adică], oricît de fru- 
moasă ar fi ea, si dacă ajunge să se facă una cu 
Spiritul, fără a se mai dedubla, el este în același 
timp Unu şi Tot, cu acest Zeu [= Spiritul], care 
este prezent în tăcere, si este cu acesta atît cit 
poate si atît cît vrea. 

Dacă însă, apoi, se întoarce si redevine două, 
el rămîne aproape de Zeu, în măsura în care-și 
păstrează puritatea, aşa încît îi poate fi din nou 

prezent Zeului, precum am arătat mai sus, dacă 
se întoarce iarăşi spre dînsul. 

Ci iată ce cîştigă el întorcîndu-se astfel: la 
început, cîtă vreme rămîne diferit de Zeu, el este 
conştient de sine; cînd însă se întoarce degrabă 
înăuntru, el este într-o stare de totalitate si, 
lăsînd în urmă conștiința, de teamă să nu rămînă 
diferit [de Zeul], el este unu, în această stare 
transcendentă. (V 8, 11, 4.) 


Experienţa interioară plotiniană ne dezvăluie 
aşadar niște niveluri discontinue ale vieţii 
noastre spirituale. Risipiti în grijile si preocu- 
pările vieţii de zi cu zi, putem să ne concentrăm 
mai întîi spre interior, să ne îndreptăm atenția 
spre cele din înalt, și să redevenim apoi con- 
stienti de noi înşine. Vom descoperi atunci că, 
uneori, ne putem înălța la o unitate interioară 
mai desavirsita, în care intrăm în contact cu ade- 
văratul nostru eu viu şi real în Gîndirea divină. 
Ajunşi la acest nivel, vom atinge, poate, o stare 
de unitate inefabilă, în care vom coincide în mod 
tainic cu simplitatea absolută de la care purcede 
orice viata, orice gînd si orice conştiinţă. 

Aceste niveluri nu se desfiinţează însă unele 
pe celelalte: tocmai coexistenta si interacțiunea 
lor alcătuiesc viața interioară. Plotin nu ne 
îndeamnă la o desființare a personalităţii în 
nirvâna. Dimpotrivă, experienţa plotiniană ne 
arată că identitatea noastră personală presupune 
un absolut indicibil, de la care emană și pe care 
totodată îl exprimă. 


III 
PREZENŢĂ 
Dacă ar lipsi din hie 


Dumnezeu ar lipsi si din voi. 


(II 9, 16, 25) 


Spre deosebire de gnostici, Plotin afirma 
așadar că lumea spirituală nu este nicăieri alt- 
undeva decît în noi înșine: uneori, în raport cu 
sufletul purificat, eul transfigurat se înfățișa siesi 
ca «o Frumuseţe de o minunată măreție», iar 
viata interioară îi apărea ca scăldată într-o viata 
dumnezeiască. Plotin ne îndemna astfel la o pre- 
facere a percepţiei noastre lăuntrice. Trebuia ca, 
nemaidedublîndu-se, conștiința să ajungă să 
coincidă cu acel nivel superior de tensiune si de 
unitate care este adevăratul nostru eu. Trebuia 
să învăţăm să privim înlăuntrul nostru, spre a 
descoperi în noi înșine lumea spirituală. 

Se mai poate atunci spune că lumea sensibilă 
este iremediabil despărțită de această lume spi- 
rituală ? Au oare gnosticii dreptate să dispretu- 
iască natura trupească si să nu vadă în ea decît 
lucrarea unei Puteri rele? Nu, căci lumea spi- 
rituală nu se află numai în noi, ci şi în afara 
noastră ; este de-ajuns să ştim să privim înlăun- 
trul nostru pentru a o descoperi, este de-ajuns să 
stim să privim în afara noastră pentru a o deslusi 
dincolo de aparente. Acestei prefaceri a privirii 
interioare îi va corespunde prefacerea viziunii 
sensibile. 

Gnosticul nu ştie să privească lumea: 


Cine dintre oamenii aceia care, lipsiți fiind de 
înţelepciune, se cred mai înţelepţi decît univer- 
sul, este la fel de bine întocmit si de înțelept ca 

acesta ? O asemenea comparație este caraghioasă 
si absurdă. Oricine ar face-o altfel decît silit de 
cursul discuţiei, ar putea fi învinuit de impietate. 
lar o astfel de preocupare nu este proprie unui 
om cu judecată, ci unui orb, lipsit şi de judecată, 
şi de putere de înţelegere, şi care nu poate nici 
pe departe contempla lumea inteligibilă, de vre- 
me ce nici măcar nu vede lumea sensibilă. 

(II 9, 16, 32.) 

Dacă este adevărat că cei care privesc cu ochii 
lor operele de artă nu văd la fel aceleași obiecte 
în tablouri, dar că, recunoscînd în sensibil imi- 
tatia a ceva ce se află în Gindire, rămîn parcă 
uluiti și ajung să-și reamintească adevărata 
realitate — si, neîndoios, din această emoție se 
naşte si iubirea —, dacă este deci adevărat că 
cineva care vede Frumuseţea minunat reprezen- 
tată într-un chip uman! este purtat în lumea 
transcendentă, mai poate oare exista cineva atît 
de încet la minte si de nesimtitor încît, văzînd 
toate frumuseţile din lumea sensibilă, toată 
această armonie si ordinea măreață si strălucirea 
formei ce se manifestă în astre, chiar dacă astrele 
sînt departe de noi, să nu ajungă să cugete şi să 
nu înceapă a nutri pentru această lume sensibilă 
un respect religios, spunindu-si: «Cite minunatil, 
si din ce minunăţii trebuie să se tragă aceste 
lucruri minunate!» (II 9, 16, 43.) 


A sti să priveşti lumea sensibilă înseamnă «a 
prelungi viziunea ochiului cu o viziune a spiri- 
tului», înseamnă «a străpunge, printr-un mare 
efort de viziune mentală, învelișul material al 
lucrurilor si a ajunge să citeşti formula, invizibilă 
cu ochiul, pe care o desfăşoară materialitatea 


1. Cf. Platon, Phaidros, 251 a 2. 

lor»?. Am putea numi acest demers «metoda lui 
Lynkeos», «care vedea pînă şi ce se-ascunde în 
măruntaiele pămîntului»*. Pe această cale putem 
să trecem dincolo de aparențele materiale si să 
vedem forma lor: 


Să cuprindem cu mintea, pe cît se poate, lu- 
mea sensibilă — în care fiecare parte rămîne ceea 
ce este, fără a se confunda cu alta —, ca pe o 
unitate în care toate stau laolaltă, astfel încît, 
dacă vreuna din parti se arată privirii noastre 
(bunăoară sfera exterioară care îmbracă cerul), 
atunci reprezentarea soarelui si a celorlalți astri 
apar de îndată, iar pămîntul, marea si toate vie- 
tatile devin si ele vizibile, întocmai cum, într-o 
sferă transparentă, toate lucrurile ar putea de- 
veni într-adevăr vizibile. Să existe așadar în 
suflet o reprezentare luminoasă a acestei sfere, 
care cuprinde în ea totul... Cu această reprezen- 
tare în tine, construiește în tine o altă repre- 
zentare, suprimind de astă dată masa; suprimă 
și spațiul și închipuirea materiei, fără însă a 
încerca să concepi o sferă mai mică decît aceasta 
ca masă. (V 8, 9, 1; cf. si II 9, 17, 4.) 


Prin această metodă ne apare în fata ochilor 


lumea Formelor, care nu este așadar decît lumea 
sensibilă eliberată de condiţiile ei materiale, 
adică redusă la Frumuseţea ei: 


2. Preiau aceste formule de la H. Bergson, «La vie et 


3. 


Vceuvre de Ravaisson» [Viaţa si opera lui Ravaisson], 
în La Penseé et le Mouvant, Paris, Presses universi- 
taires de France, 1946, p. 258. 

V 8, 4, 25. Lynkeos, unul dintre participantii la expe- 
ditia Argonautilor, era vestit pentru vederea lui pă- 
trunzatoare. 

De unde oare strălucirea frumuseţii acelei Elene 
pe care au rivnit-o atitia, sau a tuturor femeilor 
care, prin frumuseţe, seamănă cu Afrodita ?... Nu 
tot din formă [provine această frumusețe]? Dar 
dacă aceeaşi formă, indiferent că se află într-o 
masă Mare sau mică, emotioneaza în același fel, 
prin puterea pe care o are, sufletul celui care o 
contemplă și-i induce o stare identică, înseamnă 
că nu trebuie să facem nici o legătură între Fru- 
musete si mărimea masei. lată si dovada acestui 
lucru: cîtă vreme forma este în exterior, nu o 
vedem. De-abia cînd a ajuns înăuntrul nostru îşi 
poate ea exercita influenţa. Căci nu poate pă- 
trunde în ochi decît ca formă. (V 8, 2, 9-26.) 


Emoţia pe care o produce în noi frumusețea 
vizibilă este provocată așadar de Forma care se 
manifestă în trup. Lumea Formelor ne poate asi- 
fel emotiona la nivelul simţurilor si este perce- 
pută cu o voluptate pe care nici o altă realitate 
sensibilă n-ar putea-o trezi: 


[În lumea Formelor], toate lucrurile sînt din 
belşug și, într-un fel, clocotesc. Există ca un şuvoi 
de lucruri dintr-acestea ce clocotesc de viata, un 
suvoi ce tisneste dintr-un singur izvor, dar nu ca 
şi cum ele şi-ar avea obirsia într-un suflu sau 
într-o căldură unică, ci mai degrabă ca si cum ar 
exista o anumită calitate unică, în care-ar fi cu- 
prinse toate calitățile, aceea a blindetii, înge- 
mănată cu aceea a miresmei, și gustul vinului 
îmbinat cu virtuțile tuturor sevelor şi cu viziunile 
culorilor si cu tot ceea ce simţul pipăitului ne 
învaţă să cunoaştem; si s-ar mai afla aici toate 
senzațiile auzului, toate melodiile, toate ritmu- 
rile. (VI 7, 12, 22.) 

In acest univers de Forme pure, în care fiecare 
lucru este doar el însuși, domneşte totuși o între- 
pătrundere totală: 


Totul este transparent; nimic nu este întu- 
necat, nimic nu este opac; fiecare lucru este vi- 
zibil pînă în adînc pentru fiecare lucru şi toate 
lucrurile asijderea, căci lumina este transparentă 
pentru lumină; și, într-adevăr, fiecare lucru le 
cuprinde în el pe toate și de asemenea le vede pe 
toate în fiecare lucru în parte, astfel încât toate 
lucrurile sînt pretutindeni prezente, fiecare fiind 
toate și toate fiind fiecare, iar strălucirea nu are 
margini. (V 8, 4, 4.) 

Această Frumuseţe se revarsă peste toate 
lucrurile și toţi cei care sînt în înalt se umplu de 
ea, devenind astfel și ei frumoși, la fel cum se 
întîmplă de multe ori ca pielea oamenilor care 
trăiesc pe niște înălțimi unde pămîntul are o 
culoare lutoasă să capete şi ea această culoare, 
căci oamenii aceia au ajuns să semene cu pă- 
mintul pe care-l calcă. În înalt însă, culoarea ce 
înveșmîntează totul este Frumusețea, sau mai 
bine zis, totul, începînd din adîncuri, nu este 
decît culoare și frumusețe. (V 8, 10, 26.) 


Care este așadar raportul dintre lumea For- 
melor si lumea sensibilă? Dacă cea dintii poate 
fi văzută prin intermediul celei de-a doua, dacă 
viziunea spiritului poate prelungi viziunea 
ochiului, înseamnă că între cele două lumi există 
continuitate, înseamnă că ele sînt unul și același 
lucru, dar la două niveluri diferite. Plotin insistă 
cu tărie asupra acestei continuitaéti: «Cum ar 
putea exista lumea aceasta, dacă ar fi despărțită 
de lumea spirituală ?»*, 


4. II 9, 16, 11. 

Plotin se opune cu strasnicie antropomorfis- 


mului din Timaios, antropomorfism reluat, de 
altfel, de sectele gnostice. Pentru el, lumea sen- 
sibilă nu este opera unui creator care ar fi 
făurit-o cugetînd şi reflectînd la ceea ce face: 


- 


Daca admitem ca de la altcineva a primit uni- 
versul nostru ființa sa, si fiinţa sa asa cum este 
ea, ar trebui oare să ni-l imaginăm pe creatorul 
lui cugetînd mai întîi în sinea sa la pămînt și 
gîndindu-se că acesta trebuie așezat în mijloc, 
apoi la apă, iar apa pe pămînt, si la toate celelalte 
lucruri, orînduite fiecare la locul lui pîna la cer, 
apoi la toate animalele si, pentru acestea, la for- 
mele pe care să le aibă fiecare, cîte sînt ele astăzi, 
iar pentru fiecare dintre ele, la măruntaiele 
dinăuntru si la părțile din afară, și apoi, după ce 
totul a fost limpede în sinea lui, apucîndu-se de 
treabă? O asemenea «reflecţie» nu este cu pu- 
tinta: de unde i-ar putea veni ea, de vreme ce el 
încă nu va fi văzut lucrurile care ar face obiectul 
reflectiei lui? Si chiar dacă ar fi primit de la 
altcineva viziunea acestor lucruri, era cu nepu- 
tință ca el să se aștearnă pe treabă, asa cum fac 
astăzi meșteșugarii folosindu-se de mîinile si de 
uneltele lor. Căci mîinile si picioarele apar mult 
mai tîrziu. Reiese aşadar că toate acestea se gă- 
seau într-o Alteritate [lumea spirituală]; și, de 
vreme ce, în virtutea proximitatil® ce există în 


5. Această idee de «invecinare» are o dublă semnificație: 
pe de o parte, cum nu există intermediar între Unu, 
Intelect si Sufletul Lumii, nu este deci loc nici pentru 
un demiurg care ar făuri Corpul Lumii, fie imitînd 
Modelul transcendent, fie inventînd prin raționament 
sistemul Lumii; pe de altă parte, Corpul Lumii apare 
instantaneu si fără intermediar, așa cum apare căldura 
în preajma focului. 

ființă între realităţi, nu există intermediar, 
înseamnă că o urmă si 0 imagine a acestei Alte- 
ritati au apărut oarecum instantaneu... 

Poti foarte bine enunta motivul pentru care 
pămîntul stă în centrul universului şi motivul 
pentru care pămîntul este sferic şi ecliptica este 
cum este; în Spiritul divin însă, nu s-a hotărît, 
după chibzuială, ca lucrurile să fie făcute astfel, 
ci lucrurile sînt bine făcute pentru că sînt așa 
cum sînt. (V 8, 7, 1-40.) 


Plotin tine mult la această idee: 


Luaţi aminte la meșteșugul ce zămislește mi- 
nuni cu felurite forme în cele mai neînsemnate 
animale, si chiar si în plante: la frumuseţea roa- 
delor si a frunzelor lor, la încîntătorul lor belşug 
de flori, pe cît de gingase, pe-atît de bogate. 
(III 2, 13, 22.) 

Această frumoasă rînduială a Lumii ţine de 
Spirit: ea se înfăptuieşte fără reflecţie rațională, 
și totuşi astfel încît, dacă cineva s-ar putea sluji 
în mod desăvirşit de reflectia raţională, ar fi 
uimit să vadă că totul a fost rînduit astfel încît 
nici reflectia raţională n-ar fi ştiut să facă mai 
bine. (III 2, 14, 1.) 


Viziunea spiritului, care prelungește şi dez- 
voltă viziunea ochiului, ne îngăduie să între- 
zărim, dincolo de lumea materială, o lume a 
Formelor ; lumea materială nu este decît «vizi- 
bilitatea» acestor Forme si se explică aşadar prin 
această vizibilitate. În ceea ce le priveşte, For- 
mele nu trebuie explicate, este inutil să le căutăm 
rațiunea, finalitatea. Ele își sînt propriile rațiuni 
de-a fi: Formele nu sînt cum sînt pentru că tre- 
buiau să fie așa, ci asa trebuie să fie pentru că 

sînt ceea ce sînt. Dacă Formele nu trebuie 
explicate, dacă ele poartă în sine propria lor ra- 
tiune de-a fi, aceasta se datorează tocmai faptului 
că sînt vii: 

Dacă vom analiza în sine fiecare Formă luată 
în sine, vom găsi înăuntrul acestei Forme cauza 
ei. Căci, dacă ceea ce este inert şi lipsit de viata 
nu are absolut nici o cauză, de unde ar putea 
căpăta o cauză ceea ce este Formă si aparţine 
Spiritului? lar dacă am spune că Forma isi pri- 
meste cauza de la Spirit, această cauză n-ar fi 


despărțită de fiinţa Formei, de vreme ce Forma 
este identică cu Spiritul. (VI 7, 2, 18.) 


Lumea Formelor este însufleţită de o Viață 
unică, de o mișcare continuă ce dă naștere diferi- 
telor Forme. Este ca un organism unic care-şi 
găseşte în sine propria rațiune de a fi şi care se 
diferențiază în părți vii. Formele se complica si 
se subdivid, de la planta originară la diferitele 
soiuri de plante, de la animalul originar la dife- 
ritele specii de animale. Fiecare Formă dezvoltă 
tot ceea ce implică: Forma umană necesită ra- 
tiune, dar şi picioare și degete; Forma calului 
implică, de pildă, copita, altă Formă animală im- 
plică fildeşi sau coarne®. Căci fiecare Formă se 
vrea totală și perfectă în felul ei, conform propriei 
sale teme. Lumea Formelor nu înfăptuieşte un 
program, un plan care i-ar fi transcendent. Pu- 
tem spune că ea se inventează şi se instituie pe 
sine. Lumea Formelor este, cum spunea Uexküll 
despre organismul viu, «o melodie care se cîntă 


6. VI 7, 10, 1. 

singură»!. Lumea Fomelor este o înțelepciune 
imediată 


care nu se dobindeste prin raționamente, pen- 
tru că este întotdeauna aici, întreagă, si pentru 
că nu-i lipseşte nici o parte — lucru care ar sili-o 
să facă cercetări. (V 8, 4, 36.) Această intelep- 
ciune nu este o îmbinare de teoreme, ci, fiind 
mereu întreagă, constituie o” unitate... Este de 
ajuns să socotim că această înțelepciune este cea 
dintîi: neizvorind dintr-alta, ea nu este în alt- 


ceva. (V 8, 5, 5.8.) 


Pentru a lămuri modul în care intuieste el 
viața Formelor, Plotin ia exemplul hieroglifelor : 


Pentru lucrurile pe care au vrut să le repre- 
zinte cu înțelepciune, egiptenii nu s-au slujit de 
semne alfabetice, care se insiruie în vorbire si în 
propoziții, și care imită sunetele și rostirea, ci, 
desenînd imagini si gravîndu-le in temple — fie- 
care imagine era semnul unui obiect —, au dat de 
înţeles că, în lumea Formelor, nu există vorbire, 
căci fiecare imagine este o ştiinţă, o înțelepciune, 
un subiect, dintr-o singură bucată, si nu o re- 
flectie sau o deliberare. (V 8, 6, 3.) 


7. Citat de F.J.J. Buytendijk si H. André, «La valeur 
biologique de 1’,Art poétique? de Claudel» [Valoarea 
biologică a „Artei poetice” a lui Claudel], în Vues sur la 
psychologie animale, de Hans André si F.J.J. Buytendijk, 
Paris, Vrin, 1930, p. 131: «lar cînd vorbește despre 
niște „note care parcă se cîntă singure, intinzindu-si 
degetele în toate părțile”, gîndul ne poartă la energica 
expresie a lui Uexküll: „Orice organism este o melodie 
care se cîntă singură”.» Baronul J. von Uexküll 
(1864-1944), biolog eston, profesor la Hamburg, a fon- 
dat aici, în 1926, un Institut de cercetări asupra me- 
diului înconjurător. 

Hieroglifele, asa cum le concepe Plotin, 
exprimă foarte bine ce sînt totalitatile organice: 
fiecare Formă este ea însăși «dintr-o dată» si isi 
dă singură, imediat, propriul sens. Am putea spu- 
ne că Formele plotiniene sînt nişte hieroglife care 
se desenează singure. 

Astfel, teoria platoniciană a Ideilor se trans- 
formă într-o intuiție a misterului Vieţii. Se va 
spune poate că lumea Formelor plotiniene nu este 
decît «interiorul» lumii vizibile si că ea nu dă 
seama de viaţa concretă sau materializată. E 
drept că Plotin nu ne propune decît o teorie a 
morfogenezei spirituale, dar poate că este ade- 
vărat că orice viață este Spirit. Oricum ar sta 
lucrurile, Plotin are nepretuitul merit de a fi 
elaborat notiunile fara de care este cu neputinta 
constituirea unei filozofii a Vieţii. Căci el a in- 
drăznit, cum spunea Goethe, «să creadă în 
simplitate»*. Pentru el, viata este o activitate 
formatoare, simplă şi imediată, ireductibilă la 
oricare dintre analizele noastre, o totalitate care 
este prezentă dintr-o dată, interioară siesi, o 
Formă ce se formează singură, o cunoaştere ne- 
mijlocită, care ajunge fără efort la desăvirşire. 

Filozofiile moderne ale Vieţii se vor adăpa la 
izvorul plotinian. Ce altceva este «fenomenul ori- 
ginar» (Urphănomen) al lui Goethe’, dacă nu 


8. Goethe, Scrisoare către Zelter din 19 martie 1827, în 
franceză în textul lui Goethe; acesta traduce cuvîntul 
«simplicité» [simplitate] prin die Einfalt şi das Einfache 
şi comentează: «Trebuie să credem într-o productivitate 
originară» (Goethe, Briefe, t. IV, scrisoarea 1357, 
Miinchen, Beck, 1976, p. 220). 

9. Despre această noțiune, cf. G. Bianquis, Etudes sur 
Goethe, Paris, Les Belles-Letres, 1951, pp. 45-80 


Prezenta 79 


Forma asa cum o concepe Plotin? Si nu din medi- 
tatia filozofică plotiniană s-a inspirat Bergson in 
concepția sa despre Imediat, în critica finalis- 
mului, în teoria «totalitatilor organice»? 

Regăsim în acest demers plotinian o critică a 
reflecţiei si a rațiunii umane analoagă cu critica 
reflectiei si a conștiinței, pe care o provocase 
descoperirea nivelurilor eului. În ambele cazuri, 
simplitatea vieții se sustrage reflectiei. Trăind în 
dedublare, în calcul, în proiect, conștiința umană 
crede că nu putem găsi decît după ce am căutat, 
că nu putem construi decît punînd laolaltă bu- 
cati, că nu putem atinge un scop decît slujindu-ne 
de nişte mijloace. Ea introduce pretutindeni o 
mediere. Viaţa, care găseşte fără să caute, care 
inventează întregul înaintea părților, care este 
concomitent scop și mijloc, care este, altfel spus, 
imediată și simplă, nu poate fi așadar surprinsă 
prin reflecţie. Pentru a ajunge la ea, ca si pentru 
a ajunge la eul nostru pur, trebuie să abandonăm 
reflectia în favoarea contemplării. 


x 


(«L'Urphänomen dans l’œuvre de Goethe»). A se vedea 
Conversations de Goethe avec Eckermann (18 februarie 
1829), trad. Chuzeville, Paris, Gallimard, 1988, 
pp. 277-278. 

10. Privitor la filozofia bergsoniană a vieții, cf. V. 
Jankélévitch, Bergson, Paris, Alcan, 1931 (ediție nouă, 
revăzută, Paris, Presses universitaires de France, 
1959). În legătură cu Plotin și cu filozofia naturii, cf. 
P. Hadot, «L’apport du néoplatonisme à la philosophie 
de la nature en Occident» [Contributia neoplatonis- 
mului la filozofia naturii în Occident] in Hranos- 
-Jahrbuch, t. 37, 1968, pp. 91-131. 

Căci viața însăși este, la toate nivelurile, 
contemplare. Cit de violent paradox — dar si cit 
de plotinian! 

Natura însăşi, principiu al vieţii trupurilor, 
este, la rîndu-i contemplare: 


lar dacă cineva ar întreba-o de ce produce, şi 
dacă ea ar consimti să-l bage în seamă pe cel 
care o întreabă şi să-i răspundă, i-ar spune: 
«Decit să ma-ntrebi!!, mai bine ai pricepe intuitiv 
tăcînd si tu la fel cum tac si eu, care nu obis- 
nuiesc să vorbesc — Dar ce anume trebuia pri- 
ceput? — Că ceea ce produc, în tăcere!?, este ceea 
ce contemplu — un obiect de contemplatie produs 
de natura mea; si că se cade ca eu — care sînt, 
la rîndu-mi, produsul unei contemplatii — să fiu 
din fire înclinat spre contemplare. lar ceea ce 
contemplu este produs de ceea ce contempiă în 
mine, la fel cum geometrii desenează contem- 
plînd. Eu însă nu desenez, ci doar contemplu, iar 
liniile corpurilor capătă realitate de parcă ar ieși 
din mine.» (III 8, 4, 1.) 


Această prozopopee ne arată cum lumea sen- 
sibilă dă o expresie vizibilă lumii Formelor. Na- 
tura nu are nici miîini, nici pensule cu care să 
plăsmuiască organisme care ar fi copii ale For- 
melor. Dacă desenează aceste organisme, natura 
o face printr-o artă nemijlocită. Ea este aidoma 
unui pictor căruia i-ar fi de-ajuns să privească 


11. Bergson citase aceste prime rînduri ale prozopopeii 
Naturii ca moto la traducerea în limba engleză a cărţii 
sale Les Données immediates de la conscience, apărută 
în 1910. 

12. Preiau conjectura lui S. T. Coleridge, Biographia 
Literaria, Londra, 1817 (reed. 1907), c. 12. 

un model pentru ca imaginea acestuia să apară 
pe pînză. Natura pictrix! Roger Caillois a vorbit 
cu entuziasm despre arta spontană a Naturii care 
pictează aripile fiuturilori?. Să ne gindim si la 
caracterul pur ostentativ pe care unii biologi îl 
descoperă în structurile plantei, unde podoabele 
și ornamentele joacă un rol primordial. Plotin se 
apropie si de astă dată de misterul Vieţii. 

Din lumea Formelor, Natura contemplă ceea 
ce îi arată Sufletul. Dar si Sufletul, la rîndul lui, 
contemplă lumea Formelor, iar ceea ce îi comu- 
nică el Naturii nu este decît rezultatul firesc al 
acestei contemplări. Fără îndoială că, adeseori, 
sufletul renunță la contemplatie în favoarea ra- 
tionamentului, a căutării si a acţiunii, dar tot 
din dragoste de contemplare: 


Cînd puterea lor de contemplare slabeste, oa- 
menii ajung să producă acţiunea care este o 
umbră a contemplatiei şi a raţiunii. Cum, din 
pricina slăbiciunii sufletelor lor, contemplarea nu 
le mai este de-ajuns, ei nu mai pot percepe bine 
obiectul contemplatiei lor, și sînt de aceea nemul- 
tumiti; atunci, dorind totuşi să vadă acel obiect, 
ei se îndreaptă spre acţiune, pentru a vedea cu 
ochii ceea ce nu mai pot vedea cu mintea. Un 
lucru e sigur: cînd produc ceva, oamenii vor şi ei 
să vadă, să contemple și să perceapă obiectul 
produs. (III 8, 4, 31.) 


Prin contemplatie vom dobindi deci nemijlocit 
acea viziune a Frumusetii, la care oamenii ajung 
cu greu, si nurnai după un lung ocol. 


13. Roger Caillois, Méduse et Cie, Paris, Gallimard, 1960, 
pp. 35-68. 

Această Frumuseţe este Frumuseţea lumii 
Formelor. Aici, contemplatia este nemijlocită. 
Formele se contemplă pe ele însele. În ele, arta 
imediată pe care o desluseam în natură atinge 
perfecțiunea ideală: Formele se formează con- 
templîndu-se şi se contemplă instituindu-se. Ele 
îşi sînt deopotrivă model şi rezultat, printr-un 
singur act spiritual. O singură viaţă, un singur 
gînd le străbate. Sînt o singură Formă care se 
contemplă. Sînt Gindirea divină, Frumuseţea în 
sine despre care vorbea Diotima în Banchetul lui 
Platon!*; sînt Spiritul: 


Neindoielnic, de vreme ce Spiritul este fru- 
mos, de vreme ce el este cel mai frumos dintre 
toate lucrurile, în lumina limpede, în «strălucirea 
fără pata» în care sălășluieşte, adunind in el 
firea tuturor ființelor — iar lumea pămîntească, 
în toată frumuseţea ei, nu e decît umbra şi ima- 
ginea lui —, în desăvîrșita splendoare în care stă, 
pentru că în el nimic nu este lipsit de intelect, de 
lumină sau de măsură, şi de vreme ce el trăieşte 
o viață pe deplin fericită, cel care l-ar vedea, cel 
care s-ar cufunda în el asa cum se cuvine şi s-ar 
face una cu el, ar fi cuprins de o adîncă uimire. 
(II 8, 11, 26.) 


Pentru a se uni însă cu Gândirea divină în 
sînul căreia se contemplă Formele, trebuie ca 
sufletul să nu mai contemple această lume a For- 
melor ca pe o realitate exterioară, ci, inaltindu-se 
la nivelul contemplării pure, proprie Gîndirii di- 
vine, să o simtă în el însuși; trebuie ca, prin 


14. Platon, Banchetul, 211 e. 
15. Platon, Phaidros, 250 c 4. 

partea lui cea mai de sus, sufletul să coincidă cu 
această viziune nemijlocită de sine: 


Dacă am compara Spiritul [cu care se iden- 
tifică lumea Formelor] cu o sferă care ar trai o 
viață multiplă și variată, sau cu o realitate făcută 
doar din chipuri și care ar străluci de toate aceste 
chipuri vii... dacă ni l-am reprezenta astfel, l-am 
vedea cumva din afară, ca atunci cînd cineva se 
uită la altcineva. De fapt însă, trebuie ca, devenind 
Spirit, să te faci tu însuţi viziune. (VI 7, 15, 24.) 


Nu mai există atunci nici o diferenţă între 
percepţia exterioară şi cea interioară. Am depășit 
nivelul reflectiei si al percepției și l-am atins pe 
cel al intuitiei si al contemplatiei. Simtim atunci 
că Viaţa este contemplare imediată de sine. Ve- 
dem cum lucrurile se nasc începînd cu acea pri- 
vire totală prin care Frumosul își apare siesi ca 
privire. «Sîntem» în Spiritul divin, în Gîndire, în 
Intelectul care se gîndește pe sine: 


Văzînd ființele [adică Formele], Spiritul se 
vede pe sine; privirea lui se realizează, iar el 
devine, la rîndu-i, această realizare. Căci cel care 
gîndeşte si actul său de gîndire sînt una. Se vede 
pe sine întreg, fiind întreg prin el însuși... Cit 
eram în înalt, în realitatea însăşi a Spiritului 
divin, ne era de-ajuns si ne multumeam să gin- 
dim si, strîngînd toate lucrurile laolaltă în uni- 
tate, eram în contemplatie. Spiritul însuşi gîndea 
si vorbea despre el însuși [în locul nostru]; sufle- 
tul stătea în repaus, lăsînd Spiritul să lucreze. 
Acum însă, după ce am căzut înapoi pe pămînt, 
căutăm din nou să sădim în suflet o anumită 
convingere, am vrea să vedem modelul în ima- 
ginea sa. (V 3, 6, 5.12.) 

x 


Mulțumită acestei experiențe, vom sti că, de 
vreme ce toate lucrurile rezultă imediat din el, 
Frumosul este prezent atît în lumea sensibilă, cit 
si în sufletul nostru. Gnosticilor care dispretuiesc 
lumea, Plotin le poate replica: 


Dumnezeu trebuie să fie prezent în toate făp- 
turile, si va fi deci în lumea noastră, indiferent 
cum ne închipuim această prezenţă; lumea este 
aşadar parte din Dumnezeu. Dacă însă Dumnezeu 
ar lipsi din lume, atunci şi din voi ar lipsi, şi 
n-ati mai putea spune nimic nici despre el, nici 
despre fiintele care vin după el. (II 9, 16, 24.) 


În contactul cu prezenţa divină, nu mai există 
opoziția dintre lumea exterioară și lumea inte- 
rioară. Omul descoperă, în sine şi în afară de 
sine, aceeași lume a Formelor, aceeași Gindire 
divină, aceeaşi Frumusete, unde totul comunică 
într-o unică viaţă spirituală. 

Amelios, unul dintre discipolii lui Plotin, era, 
după cum povesteşte Porphyrios, foarte cre- 
dincios: 


Îi plăcea să aducă jertfe, iar cînd era lună 
nouă sau de sărbători lua templele pe rînd. Într-o 
zi, l-a rugat pe Plotin să vină cu el. Acesta i-a 
răspuns: «Zeii trebuie să vină la mine, nu să mă 
duc eu la ei». Ce-a vrut el să spună cu vorbele 
astea atît de trufase, n-am înţeles si nici n-am 
îndrăznit să-l întrebăm. (V.P. 10, 33.) 


Aceste vorbe de dispreţ faţă de cultele tradi- 
tionale par să-i fi buimăcit pe cei cîţiva discipoli 
care-l însoțeau. Putem însă lesne recunoaște aici 

înţelesul plotinian al prezenței divine. Pentru a-l 
găsi pe Dumnezeu, nu este nevoie să mergi la 
templele unde se spune că şi-a avea el lăcașul. 
Nu trebuie să te mişti din loc ca să-i simţi pre- 
zenta, ci să devii tu însuți un templu viu, în care 
se va putea manifesta prezenţa divină. 

lar Dumnezeu nu este numai in noi, ci si în 
lame. Ultimele cuvinte ale lui Plotin vor face din 
nou aluzie la aceste două forme ale prezenței 
divine. Discipolului său Eustochios, care i-a stat 
la căpătiîi în ultimele clipe, filozoful îi va spune: 


Mă silesc să inalt divinul din mine la divinul 
din univers. (V.P. 2, 25.) 


Ceea ce înseamnă: mă străduiesc să mor, mă 
străduiesc să-mi eliberez sufletul. Viaţa din mine 
se va contopi cu Viaţa universală. Ecranul tru- 
pului si al individualitatii nu le va mai despărți. 


* 


Dumnezeu este așadar prezența totală, adică 
atît prezența eului nostru față de sine însuși, cît 
și prezența tuturor ființelor, unele fata de cele- 
lalte: 


Nu numai noi sintem lucrurile din inalt, ci si 
celelalte lucruri; cu toţii sîntem deci lucrurile 
din înalt. Și, fiind în unitate cu toate celelalte 
lucrurile, sîntem, laolaltă cu ele, lucrurile din 
înalt. Sîntem așadar Totul şi Unul. Cînd privim 
însă în afară, în direcția opusă direcției originii 
de care atîrnăm, nu ştim că sîntem una, ca niște 
chipuri întoarse spre exterior si care, pe dinăun- 
tru, ar sta prinse într-un singur crestet. Dacă 
însă cineva s-ar putea întoarce, fie spontan, fie 

pentru că ar fi avut norocul să-l tragă Atena de 
par’®, atunci l-ar vedea pe Dumnezeu si s-ar 
vedea pe sine și ar vedea Totul. (VI 5, 7, 6.) 


Cu această experienţă a prezenţei totale, atin- 
gem punctul cel mai profund al experienţei ploti- 
niene a Vieţii. Viaţa este prezenţă totală, pentru 
că este o forță simplă şi infinită care se răspîn- 
deste într-o continuitate dinamică. Plotin percepe 
viaţa, dinăuntru, ca pe o mişcare pură, care este 
pretutindeni şi nu se oprește nicăieri, care este 
«deja aici», anterioară tuturor formelor particu- 
lare cărora le dă naştere fără a se opri în ele: 


Cum este Natura Primă [adică Spiritul divin 
ce conține lumea Formelor] prezentă în toate 
lucrurile? Ca o Viaţă unică. Deoarece, într-o 
fiinţă vie, Viaţa nu se oprește într-un punct din- 
colo de care n-ar mai fi în stare să se extindă 
asupra întregului, ci este pretutindeni într-însa. 
Dacă vei vrea să percepi infinitatea ce tisneste 
veşnic în ea, firea ei neobosită, neostenită, care 
nu lipsește niciodată si care, ca să zic asa, cloco- 
teste de viaţă, și daca-ti vei concentra atenția 
asupra unui punct sau daca-ti vei atinti privirea 
într-un loc, n-o vei găsi acolo. Ba mai mult, ţi se 
va întîmpla întocmai pe dos. (VI 5, 12, 1.) 


Căci mişcarea Vieţii si prezența ei totală nu 
se pot fixa într-un punct, oricare ar fi acela. Ori- 
cît de departe am merge pe calea infinitului mare 
sau a infinitului mic, mişcarea ei ne va depăși 


16. Ca pe Ahile în Iliada, I, 197. Vorbind despre chipurile 
orientate în diferite direcții, dar unite în creștetul 
capului, Plotin pare să se gîndească la statuile lui 
Hermes cu mai multe capete. 

intotdeauna, de vreme ce sintem prinsi in aceasta 
mișcare. Cu cît o vom căuta mai mult, cu atît o 
vom găsi mai putin. Dacă însă vom înceta s-o 
mai căutăm, vom descoperi că ea era deja aici, 
căci Viaţa este prezenţă pură; tot ceea ce con- 
cepeam sau percepeam ca distinct ne îndepărta 
de ea: 


Fie, ajungînd în stare să alergi în pas cu ea, 
sau, mai mult, atingind tu însuţi Totul, nu vei 
mai căuta nimic; fie, renuntind, te vei îndepărta 
de ea, indreptindu-te spre altceva, si vei cădea 
din nou, nemaivăzînd ceea ce iti este prezent, 
pentru că te uiţi la altceva. Dar dacă te afli în 
situația de «a nu mai căuta nimic», cum ai mai 
simti-o? Nu trebuie oare să spunem că ai ajuns 
la Tot și că nu ai rămas într-una din părţile lui, 
Și că nu mai spui despre tine: «pînă aici sînt 
eu»'’, Respingînd determinarea, te-ai facut Tot. 
Si totuși, erai de mai înainte Tot, dar, tocmai 
pentru că ti se adăugase ceva peste acest Tot, 
devenisesi mai putin decît Totul chiar prin acest 
adaos. Căci acest adaos nu se înscria în ordinea 
Totului (cum să mai adăugi ceva la ceea ce este 
Totul?), ci era un adaos de neființă!*. Devenind 
«cineva»!%, tocmai printr-un adaos de neființă, nu 
mai ești Totul, decît dacă înlături nefiinta. Vei 
crește deci înlăturînd tot ce este altceva decît 
Totul si, dacă vei înlătura acest lucru, Totul iti 


17. Textual: «Sînt de cutare mărime determinată», dar cf., 
pentru sensul exact, VI 5, 7, 15. 

18. Axioma lui Spinoza (Scrisoare către J. Jelles, în 
Spinoza, Œuvres complètes, Paris, Gallimard, Biblio- 
thèque de la Pléiade, 1954, p. 1287), «Omnis determi- 
natio negatio est», este întru totul valabilă în universul 
plotinian. 


19. Vezi şi Plotin, V 8, 7, 32-33. 

va fi prezent. Dar dacă Totul iti este prezent cînd 
înlături acest lucru, si dacă nu-ți apare cînd ră- 
mii cu lucrurile particulare”, înseamnă că Totul 
nu are nevoie să vină ca să fie prezent: dacă nu 
este prezent, înseamnă că tu te-ai îndepărtat. 
lar dacă te-ai îndepărtat, nu te-ai îndepărtat de 
el — căci el este mereu prezent?! —, ci, în timp ce 
el este prezent, te-ai întors în direcţia opusă. 
(VI 5, 12, 13.) 


Viața este o prezenţă care ne previne întot- 
deauna. Viaţa este preexistenta ; este mereu deja 
aici. Nu putem exprima mai bine acest lucru decît 
repetînd celebra cugetare a lui Pascal: «Nu m-ai 
căuta dacă nu m-ai fi gasit?*». 


apt 


20. Cf. sfintul Ioan al Crucii, Œuvres compietes, Paris, 
Editions du Cerf, 1990, p. 628 (Urcarea pe muntele 
Carmel, I, 13): «Cînd te opresti la ceva, incetezi să te 
mai arunci in Tot.» 

21. Vezi si Plotin, Tratatul 9 (VI 9), 8, 34-46, pp. 102-103 
Hadot. 

22. Pensées, § 553 Brunschvicg, Classiques Hachette. Re- 
gasim adeseori amintirea acestei pagini a lui Plotin la 
sfintul Augustin, de exemplu, Confessiones, X, 27, 38: 
«Tu erai cu mine, dar eu nu eram cu Tine». Ne putem 
intreba daca celebra formula a lui Pascal nu este, prin 
intermediul sfintului Augustin, un ecou îndepărtat al 
formulelor plotiniene, cf. Plotin, Tratatul 50, p. 81 Hadot. 

IUBIRE - 


Cei care nu cunosc această stare, să-și 
închipuie, luînd aminte la iubirile de pe 
lumea asta, ce va fi insemnind întîlnirea 

cu cea mai iubită ființă. 
(VI 9, 9, 39) 


Se știe că gîndirea plotiniană recunoaște două 
niveluri în - sînul realităţii divine. Ea de- 
monstrează, printr-un raţionament filozofic, că, 
dacă lumea Formelor este identică cu Gindirea 
care se gîndeşte veşnic pe sine, această Gîndire 
nu poate fi totuşi principiul tuturor lucrurilor, 
cum crezuse Aristotel. Căci, gîndindu-se pe sine, 
ea intră sub incidența împărțirii între subiect şi 
obiect. Unitatea ei comportă aşadar o dualitate. 
De altfel, dacă Gindirea este lumea Formelor, ea 
conține într-însa o multiplicitate și o diversitate 
care o împiedică să fie unitatea dintîi. Trebuie 
deci să presupunem, dincolo de ea, existența unei 
Unităţi absolute, a unui principiu care este în 
asemenea măsură Unu încît nu se mai gindeste 
pe sine. 

Acesta nu este însă decît un raţionament, iar 
acest raționament, care rămîne mereu în planul 
conștiinței si al reflectiei, nu ne îngăduie să cu- 
noastem cu adevărat nivelurile realității divine 
pe care le distinge. E! nu este decît un exercițiu 
preliminar, un punct de sprijin, o trambulină. 
Pentru Plotin, cunoaşterea înseamnă întot- 
deauna experienţă, mai mult chiar, metamorfoză 
interioară. Important nu este să știm pe cale 
rațională că există două niveluri în realitatea 
divină, ci să ne înălţăm lăuntric pînă la aceste 
niveluri si să le simţim în noi, ca pe două tonuri 
diferite ale vieţii spirituale. 

După cum am mai spus, Lumea Formelor, 
cuprinsă în Gîndirea divină, era deja percepută, 
în mod mistic, ca un fapt pur, care nu poate fi 
decît contemplat. lar această contemplare era o 
experiență interioară, un nivel al eului, eu în 
care omul ajunge să coincidă cu contemplarea de 
sine, proprie Gindirii divine. 

Acum însă, revenind în planul reflectiei si 
amintindu-și de contemplarea plină de iubire în 
care, fascinat de prezența Vieţii si Gindirii di- 
vine, se cam pierduse, Plotin va deslusi, în sînul 
experienţei descrise mai sus, urmele unei expe- 
riente mai profunde, mai intense, mai emotio- 
nante, dar încă inconștientă: experiența iubirii. 
Și, dînd de urma ei, el va intui existența unui 
lucru pe care Inteligența (adică Viaţa si Gindirea 
divină) nu face decît să-l manifeste. 

Spectacolul Vieţii divine care se mișcă în lu- 
mea Formelor ne umple de iubire. De ce sîntem 
însă cuprinși de iubire? Ce este iubirea ? Un obiect 
oarecare, oricît de frumos ar fi, poate explica 
iubirea ? De fapt, pînă si în cea mai neînsemnată 
iubire există intuiţia infinitului, a ceea ce depă- 
seste orice formă, adică al Binelui absolut: 


O dovedeşte impresia pe care o încearcă în- 
dragostitii. Cîtă vreme această impresie este re- 
simțită de un om care se opreşte la forma (typos) 
sensibilă, omul acela nu simte încă iubirea. Cînd 
însă, pornind de la această formă sensibilă, el 
produce în el însuși o formă nesensibilă în partea 
indivizibilă a sufletului său, atunci se naște iu- 
birea. lar dacă îndrăgostitul dorește să vadă 
obiectul iubirii sale, el doreşte de fapt să ude 
acea formă nesensibila care se vestejeste. Dacă 


iubire sa 


însă ar deveni conştient de faptul că trebuie să 
meargă tot mai departe, spre ceea ce este tot mai 
«fara formă», atunci ar ajunge să dorească Binele 
însuşi. Căci lucrul pe care l-a simţit el de la bun 
început, pornind de la o palidă licărire, era iu- 
birea fata de această nemăsurată lumină. 

(VI 7, 33, 22.) 


Omul iubeşte deoarece frumuseţii i se adaugă 
ceva indefinibil: o mișcare, o viaţă, o strălucire 
care, toate, nasc dorința şi fără ae care frumu- 
setea rămîne rece si inerta: 


Chiar si pe pămînt, frumuseţea stă mai de- 
grabă în lumina ce se revarsă peste simetrie, 
decît în simetria însăși. Tocmai asta dă farmecul. 
De ce oare splendoarea frumuseţii străluceşte cel 
mai tare pe un chip viu, iar pe un chip neîn- 
sufletit nu mai rămîne decît urma frumuseţii, 
chiar si-atunci cînd nici carnea, nici simetria 
chipului aceluia n-au fost atinse încă de stri- 
care ?... Si nu este oare mai frumos un om urit, 
dar viu, decît un om, neîndoielnic frumos, dar 
reprezentat într-o statuie? (VI 7, 22, 24.) 


Singură, Lumea Formelor n-ar putea trezi în 
noi iubirea, dacă n-ar primi de altundeva viața 
care o insufleteste. Sufletul ar rămîne insensibil 
la proporţiile frumoase pe care le-ar contempla: 


Dacă sufletul rămîne la niveiul Spiritului, el 
vede, fără doar si poate, niște obiecte de contem- 
platie frumoase și venerabile, dar încă n-a dobin- 
dit pe deplin ceea ce caută. Căci este ca şi cum 
s-ar apropia de un chip, frumos, neîndoielnic, 
dar care încă nu poate încînta privirile, deoarece 
asupra lui nu se revarsă gratia ce scaldă fru- 
musetea în lumină. (Vi 7, 22, 21.) 

Cuvîntul a fost rostit: acel ceva, mişcarea, 
viata care se adaugă frumuseții dînd naștere iu- 
birii, este gratia. Experienţa plotiniană resimtise 
Viaţa ca pe o contemplatie, ca pe o simplitate 
concretă, ca pe o prezenţă. Acum, ea îi pătrunde 
fondul: Viaţa este gratie. 

Nimeni n-a înțeles mai bine decît F. Ravaisson, 
în al său Testament filozofic, întreaga semnifi- 
catie a acestei experiențe plotiniene. Gratia, ne 
spune el, este «euritmie» adică «mișcare ce face 
bine». O recunoaștem în mișcările ce exprimă 
decontractarea, condescendenta, destinderea. 
Pictorii caută s-o surprindă în «aerul» chipurilor, 
în zîmbetul feminin. O putem însă la fel de bine 
percepe și în mișcările fundamentale ale naturii 
vii, adică in palpitatie şi unduire: «la seama, 
spune Leonardo da Vinci, la „șerpuirea! a toate 
cîte sînt”, adică observă în fiecare lucru, dacă 
vrei să-l cunoşti bine si să-l reprezinti cum se 
cuvine, gratia ce-i este proprie»’. 

Pentru Plotin, daca lucrurile n-ar fi decit ceea 
ce sint —in natura lor, in esenta lor, in structura 
lor —, n-ar fi vrednice de iubire. Altfel spus, iu- 
birea este întotdeauna superioară obiectului ei, 


1. Cf. The Notebooks of Leonardo da Vinci, ed. J.P. Richter, 
Londra, 1883, vol. I, p. 28, $ 48. Această referință mi-a 
fost comunicată de d. Louis Frank. Referitor la această 
temă (și, în general, la Ravaisson, 1813-1900), cf. D. 
Janicaud, Une genealogie du spiritualisme francais, 
Haga, Nijhoff, 1969, pp. 53-56 si p.11, n. 1. 

2. F. Ravaisson, Testament philosophique et fragments, ed. 
Ch. Devivaise, Paris, Boivin, 1933; reed., Paris, Vrin, 
1983, pp. 81 (aluzie explicită la Plotin), 83 si 133. 

oricît de înalt ar fi el. Obiectul ei n-o poate nici 
explica, nici justifica. Există în iubire un «mai 
mult»; există în ea ceva de nejustificat. Iar în 
lucruri, acestui «mai mult» îi corespunde gratia, 
Viaţa în misterul ei cel mai profund. Formele, 
structurile pot fi justificate. Viaţa însă, grația 
sînt nejustificate. Ele sînt «in plus», si tocmai 
acest surplus gratuit este totul. Plotin recunoaște 
în el «urma Binelui»: 


Fiecare formă nu este, în sine, decît ceea ce 
este. Ea devine însă obiect al dorinţei cînd Binele 
o colorează, dăruindu-i cumva gratia si umplin- 
du-i de lubire pe cei care o doresc. (VI 7, 22, 5.) 


Prin urmare, ceea ce Plotin numeşte Bine este 
ceea ce, dăruind graţia, face să se nască iubirea, 
şi totodată ceea ce, trezind iubirea, face să apară 
gratia. Binele este ceea ce toate ființele doresc, 
Binele este ceva dezirabil în mod absolut. Spu- 
neam că iubirea și grația sînt nejustificate, căci 
Binele însuși este absolut nejustificat: nu pentru 
că Binele ar fi o întîmplare sau un accident, ci 
pentru că, prin miracolul simplei sale prezențe 
mereu deja prezente — pe care Plotin, în tratatul 
VI 8, o descrie metaforic ca pe o vrere de sine —, 
el deschide în Fiinţă si în fiinţe posibilitatea unei 
dorinţe şi a unei iubiri infinite. Toate aceste for- 
mule sînt de altfel incapabile să redea ceea ce 
simte sufletul atunci cînd trece prin experiența 
contopirii pline de iubire cu Binele. 

Ravaisson reproduce exact acest demers al 
gîndirii plotiniene. Dacă gestul grațios este unul 
de abandon, e pentru că el dezvăluie natura prin- 
cipiului creator. Viaţa este graţie pentru că 

Dumnezeu este graţie. Gratia lucrurilor provine 
din bunătatea dumnezeiască: 


Dumnezeu se face simțit de inimă în grație’. 


Așa cum observa şi Bergson, echivocul este 
aici esenţial: «Pentru cei care contemplă cu ochi 
de artist universul, dincolo de frumuseţe se ci- 
teste gratia, iar dincolo de grație se intrezdreste 
bunătatea. Toate lucrurile traduc, în mişcarea pe 
care o înregistrează forma lor, nesfirsita gene- 
rozitate a unui principiu care se dăruieşte pe 
sine. Si nu întîmplător numim la fel farmecul ce 
însoţeşte mișcarea şi fapta generoasă, caracte- 
ristică bunatatii divine: pentru d. Ravaisson, cele 
două sensuri ale cuvîntului grație se contopesc»*. 

Ca si pentru Plotin, am adăuga noi. Plotin 
consideră si el că «dincolo de frumuseţe se citește 
gratia, iar dincolo de grație se întrezărește bună- 
tatea». Căci dacă sîntem plini de iubire pentru 
frumuseţea Spiritului şi a lumii Formelor, e pen- 
tru că le vedem scăldate în lumina Binelui, care 
dăruieşte acestei frumuseti grație: avem astfel 
sentimentul că, în definitiv, ne înălțăm spre Fru- 
musete în virtutea eianului infinit care ne poartă 
spre Bine. Intuim in Spirit şi Forme «chipul 
Binelui»5. Gratia este, în acelaşi timp, acel «mai 
mult», acel inexplicabil «nejustificat», care se 
adaugă Frumuseţii, dînd naştere iubirii, si acea 


eS a 


3. Ravaisson, Testament, p. 83. Recunoastem limpede în 
expresia «Dumnezeu simțit de inimă» o trimitere la 
Pascal, Pensées, $ 225, Brunschvicg. 

H. Bergson, La Pensée et le Mouvant, p. 280. 

Cf. Plotin, Tratatul 38, pp. 37-43 şi 126. 

deschidere, acea prezență mereu deja prezentă, 
specifică Binelui despre care Flotin nu şovăie să 
spună că este «plin de blindete, de bunătate şi de 
gingăşie, oricînd la dispoziţia celui care-l do- 
reste»®. Gratia, în aceste două sensuri, nu este, 
în definitiv, decît atracţia pe care o exercită asu- 
pra noastră prezența Binelui, şi care ne deschide 
posibilitatea iubirii. - 

Pe de altă parte, dacă, trăind experiența iu- 
birii de Bine, sufletul are impresia că intilneste 
o gratuitate absolută și o șansă mereu neaștep- 
tată, sau că depinde de o iniţiativă care-l depă- 
seste, e pentru că el nu poate controla această 
experienţă. Sufletul are impresia ca Binele vine 
la el brusc, dar că tot atît de brusc se şi înde- 
părtează de el. În realitate însă, lucru pe care 
Plotin îl repetă întruna, Binele este mereu deja 
prezent si nu el trebuie să vină spre noi, căci este 
mereu aici — gratia este tocmai această prevenire, 
această deschidere —, ci noi nu sîntem în stare 
să-i fim mereu prezenți si să fim conștienți de 
relația noastră cu el. Altfei spus, ideea de gratui- 
tate este, într-un anume sens, legată de nevolni- 
cia noastră, de condiția noastră de fiinţe corporale. 


* 
Experienta iubirii! Mai întîi, impresia unui 
elan infinit: 


Sufletul se simte mișcat de-abia atunci cînd 
primeşte în el «efluviul» ce vine dinspre Bine: el 
este atunci cuprins ca de-o beţie si simte boidui 
dorințelor. Asa se naște iubirea. Pînă atunci, 


6. Plotin, V 5, 12, 33. 

sufletul nu încearcă nici o emoție care să-l poarte 
spre Spirit, desi Spiritul este frumos. Căci, pînă 
nu primeşte lumina Binelui, frumusețea Spiri- 
tului rămîne inertă si n-are nici o inriurire... 
Ajungînd însă la suflet, «căldura» izvorita din 
Bine sporește, se trezeşte, prinde aripi si, desi își 
dorește cu patimă ceea ce este acum lîngă ea, se 
înalță totuși, uşoară, călăuzită de «amintire». Si 
atîta timp cit există ceva dincolo de obiectul care 
este acum lîngă el, sufletul urcă spre înalt, ridi- 
cat de cel care-i dă iubirea. Si se inaita deasupra 
Spiritului, dar nu poate ajunge dincolo de Bine, 
căci mal presus de Bine nu există nimic. 

(VI 7, 22, 8.) 


Cititorii lui Platon vor fi recunoscut aici multe 
din imaginile cu care acesta descrie, in Banchetul 
şi in Phaidros, emotia plină de iubire ce înalță 
spre Frumos în sine sufletul cuprins de iubire 
pentru frumuseţea sensibilă a unei ființe pe 
care-o iubeste’. Deşi reia termenii lui Platon, 
Plotin nu le dă totuși același conţinut psihologic. 

Relaţia de iubire despre care vorbeşte Platon 
este relația care, in Grecia clasică, se putea înfi- 
ripa între un maestru şi discipolul său. Iubirea 
platoniciană este o iubire între bărbați. lubitul 
este un tînăr, iar cel care-l iubește este filozofui, 
un om matur. El percepe, în cel pe care-l iubește, 


— 


7. Am indicat prin ghilimele termenii preluati din dialogul 
Phaidros de Platon (251 b 2-5). Amintirea acestui pasaj 
apare şi în evocarea «obiectului care este acum lîngă 
suflet». În Phaidros, este vorba despre cel iubit; la 
Piotin, punctul de pornire al experienței poate fi atît 
iubirea pentru un semen, cit si iubirea pentru un obiect 
spiritual, dar inferior — cum ar fi o știință sau o vir- 
tute—, întîlnit de suflet în ascensiunea sa. 

reflexul Frumusetii absolute, si atunci, ne spune 
Platon, se îndrăgosteşte. Sufletul își reamintește 
de lumea Formelor si se străduieşte să nu mai 
contemple într-un reflex, ci în mod direct, Forma 
pură a Frumusetii înseși. Iubirea platoniciană 
porneşte așadar de la o emoție sensibilă foarte 
tulburătoare. Dar, printr-o disciplină deopotrivă 
intelectuală și morală, această iubire se stră- 
duieste să ajungă la viziunea Formei pure. În 
acest moment, relația de iubire dintre cel îndră- 
gostit și cel iubit nu este desființată, ci subli- 
mată. Îndrăgostitul continuă să iubească, dar 
acum iubeşte pentru a-l călăuzi pe cel iubit, 
pentru a-l face şi pe el să se înalțe întru con- 
templarea Frumosului, pentru a zămisli în el 
virtuțile frumoase și ideile frumoase. Devenind 
spirituală, iubirea pentru discipol se îmbogățește 
cu ceea ce i-ar fi lipsit dacă ar fi rămas trupeasca: 
fecunditatea. Pentru îndrăgostitul cu adevărat 
filozof, fecunditatea spirituală vine să desa- 
vîrşească fericirea contemplării Frumuseţii. Ne 
aflăm, ca să spunem aşa, în faţa unei relații 
triunghiulare între îndrăgostitul-filozof, iubitul 
care a trezit în el aducerea-aminte, si Frumuse- 
tea transcendenta, care-şi exercită atracția asu- 
pra îndrăgostitului prin intermediul celui iubit. 

Pentru Plotin, raportul dintre iubirea pentru 
un semen şi iubirea de Bine este mult mai com- 
plex. Astfel, el distinge trei căi pe care omul se 
poate înălța din lumea sensibilă în lumea trans- 
cendentă ; fiecăreia dintre aceste trei căi îi co- 
respunde cîte un tip de om: omul inspirat de 


8. Cf. I 3, 1, 1-3, 10. 

Muze, îndrăgostitul, filozoful. Primul simte în 
mod natural frumuseţea din sonorități si ritmuri. 
El trebuie deci să ajungă să descopere că armonia 
sensibilă isi are temelia intr-o armonie inteligi- 
bilă, care corespunde în cele din urmă frumuseții 
spirituale. Îndrăgostitul este atras de frumuseţea 
trupurilor pentru că păstrează amintirea incon- 
stienta a frumuseţii ideale. El trebuie așadar să 
ajungă la conștiința faptului că ceea ce-l atrage 
la obiectul iubirii sale este Frumusețea transcen- 
dentă, în raport cu care frumuseţea obiectului 
iubit nu este decît un simplu reflex. La rîndul 
său, omul filozof din fire, filozoful înnăscut, este, 
oricum, despartit în mod natural de lumea sen- 
sibilă şi nu are nevoie să treacă mai întîi prin 
faza iubirii pentru un semen. El trebuie doar 
călăuzit în ştiinţe şi virtuți, pentru a putea con- 
tinua să se inalte, prin dialectică, spre Bine. 
Este limpede că, pentru Plotin, iubirea tru- 
pească nu este decît una din căile de ascensiune 
posibile. Iată deci o primă diferenţă între Plotin 
şi Platon, de vreme ce, pentru acesta din urmă, 
iubirea faţă de frumuseţea trupului constituie 
mijlocul principal şi indispensabii al experienţei 
filozofice: numai viziunea plină de iubire a unui 
trup frumos îngăduie sufletului să-și reamin- 
tească de Frumuseţea transcendentă. Există și o 
a doua diferenţă : Platon nu vorbește decît despre 
o iubire homosexuală, în vreme ce Plotin preci- 
zează că si iubirea conjugală poate duce la 
reamintirea și la descoperirea Frumusetii trans- 
cendente®. Climatul psihologic al şcolii lui Plotin 


9. Cf. Plotin, Tratatul 50, pp. 26-40 si 99-106 Hadot. 

este — trebuie s-o recunoaştem — cu totul diferit 
de climatul psihologic al Academiei platoniciene. 
Plotin nu trăieşte într-un mediu exclusiv mas- 
culin si nu vede cu ochi buni practicarea homo- 
sexualităţii. Porphyrios, biograful său, precizează 
că «erau, în jurul lui, femei foarte apiecate spre 
filozofie», îndeosebi Gemina, in casa căreia lo- 
cuia, fiica acesteia, pe care o chema tot Gemina, 
şi o anume Amphiclea. Porphyrios mai poves- 
teste’! că, într-o zi, un retor pe nume Diophanes 
a ţinut o conferință publică în care, vorbind des- 
pre povestirea lui Alcibiades din Bancherul lui 
Platon, a afirmat că, pentru a învăţa ce este 
virtutea, discipolul trebuie să cedeze pofteior tru- 
peşti ale dascălului său. Plotin a vrut să se ridice 
și să iasă din sala; s-a abținut însă, si l-a pus pe 
Porphyrios să scrie o refutatie. Si a fost atît de 
mulţumit de cele scrise de acesta, încît, de-atunci, 
ori de cîte ori vorbea despre Porphyrios, amintea 
o expresie din Homer: «Astfel din arc săgetînd, 
pentru greci ai să fii o lumină». 


10. V.P. 9, 1. Sîntem ispititi să presupunem, asa cum face 
H. D. Saffrey («Pourquoi Porphyre a-t-il édité Plotin ?» 
[De ce l-a editat Porphiros pe Plotin?], Porphyrios, 
Viața lui Plotin, t. II, p. 32), că Gemina era Afinia M. 
F. Gemina Baebiana, soția viitorului împărat Trebonianus 
(care a domnit între 251 si 253). Se pare însă că ea a 
murit înainte de 251, adică de data la care Trebonianus 
a devenit împărat (Prosopographia Imperii Romani, de 
E. Groag, Berlin-Leipzig, 1933, A 439). Probabil că pe 
fiica ei nu o chema Gemina (V.P. 9, 1-2), ci Vibia Galla. 
Gemina n-ar fi putut deci apuca decît primii ani ai 
învățăturii lui Plotin (din 244 pînă în 251). 

11. V.P. 15, 6. 

12. Iliada, VIII, 282. 

Pentru Plotin însă, calea care duce de la iu- 
birea omenească la iubirea transcendentă îi este 
inutilă ceiui predispus la filozofie, şi cu atît mai 
mult celui care a ajuns deja la lumea spirituală. 
Am putea spune că, pentru adevăratul filozof, 
iubirea este de la bun început mistică. Preluînd 
vocabularul erotic din Phaidros, Plotin nu-l folo- 
seşte pentru a descrie, ca Platon, iubirea ome- 
nească şi sublimarea acestei iubiri, ci pentru a 
exprima de îndată, într-un limbaj plastic, o expe- 
rienta mistică. Experienţa iubirii omeneşti nu 
mai este un punct de pornire, punctui de pornire 
al unei ascensiuni, ci un termen de comparație, 
pe baza căruia se poate vorbi despre o experienţă 
mistică inefabilă : «Cei care nu cunosc această 
stare, să-şi închipuie, judecind după iubirile de 
pe pămînt, ce poate însemna întîlnirea cu cea 
mai iubită dintre fiinţe»i?. Căci iubirea ome- 
nească nu este decît un reflex al adevăratei iu- 
biri, al iubirii pe care Binele o revarsă în suflet, 
şi dispare la apariţia acesteia: 


Sufletul iubeşte Binele pentru că, încă de ia 
început, Binele l-a făcut să-l iubească. lar suile- 
tul care dispune de această iubire nu așteaptă ca 
frumusețile de pe pămînt să-l facă să-și readucă 
aminte, ci, purtind în el, chiar fără să ştie, iu- 
birea, caută mereu, şi, deoarece vrea să se înalțe 
spre Bine, disprețuiește lucrurile pamintesti; su- 
fletui nu are încredere în lucrurile frumoase din 
universul sensibil, căci vede că ele sînt în trunuri 
si că sînt intinate de locul in care sălășluiesc... 
lar cînd vede că lucrurile frumoase de pe pămînt 
trec şi se duc, el înțelege pentru totdeauna că 


13. VI 9, 9, 39. 

aceste frumuseți primesc din altă parte strălu- 
cirea în care se scaldă. Atunci sufletul urcă spre 
înalt, căci, dacă este vorba să descopere obiectul 
pe care-l iubeşte, sufletul este neobosit, si nu se 
lasă pînă nu-L găseşte, dacă nu cumva se-ntîm- 
plă ca altcineva să-i fure iubirea. (VI 7, 31, 17.) 


Dăruită de Bine, iubirea plotiniană este în 
mod nemijlocit iubire de Bine: iubirea plotiniana 
este revărsarea în suflet a unei prezenţe care nu 
mai lasă loc pentru nimic altceva. Sufletul își ia 
zborul, se mişcă; această mișcare nu este însă 
ascensiunea spre un punct în care iubirea ar lua 
sfirsit. Iubirea plotiniană merge mereu, tot mai 
departe. În căutarea-i nesfirsita, ea ar trece, dacă 
ar putea, chiar şi dincolo de Bine. lar dacă se 
opreşte în Bine, e pentru că Binele nu este doar 
un punct final, ci absolutul. Chiar de la pornire, 
Binele era obiectul iubirii. Si va rămîne obiect al 
iubirii, în experiența contopirii. 

Plotin foloseşte textul lui Platon asa cum 
misticii creștini vor folosi Cintarea Cîntărilor. 
Banchetul devine, asemenea Cîntării, obiectul 
unei interpretări alegorice: vocabularul iubirii 
trupesti este utilizat pentru a exprima o expe- 
rienta mistică. De altfel, sufletul plotinian ar fi 
mult mai bine reprezentat de mireasa din 
Cîntarea Cîntărilor decît de Socrate din Banchetul. 
Căci Plotin preferă, într-adevăr, întruchipările 
feminine ale sufletului: sufletul este Psyche, 
Afrodita, sau o fecioară pe care un logodnic păti- 
mas vine si o smulge din casa părintească 14. 


14. Psyche şi Afrodita: cf. Plotin, Tratatul 9, pp. 34-36 (şi, 
pentru text, p. 106); fecioara smulsă din casa părintească: 
cf. ibid., p. 36 (şi, pentru text, p. 106). Vezi si V 5, 12, 37. 

Se va spune — pe bună dreptate — că nu trebuie 
să ne lăsăm inselati de limbajul misticilor. Si ei 
au locuri comune si imagini tradiționale la care 
recurg — cu alte cuvinte, au și ei retorica lor. lar 
nuntirea spirituală dintre Dumnezeu si suflet 
era, cel putin de la Philon! încoace, una dintre 
aceste teme convenţionale. Însuși textul lui 
Platon’, care vorbeşte despre fecunditate, sar- 
cină şi nașteri spirituale, putea contribui la dez- 
voltarea acestor metafore. 

Experienţa autentică imprimă însă limbajului 
un ton care nu poate înșela. lar experienţa se 
produce întotdeauna într-o anumită stare, într-o 
anumită perspectivă interioară. lubirea platoni- 
ciană are o tonalitate masculină : este nelinistita, 
posesivă, nerăbdătoare, dornică de urmaşi. Este 
intim legată de educație, de pedagogie, de orga- 
nizarea cetăţii. lubirea plotiniană, care este în 
primul rînd mistică, are, dimpotrivă, o tonalitate 
feminină. Sufletul «caută», «aleargă», «tresaltă», 
asa cum face mireasa din Cintarea Cintdrilor 
care-şi caută Iubitul. Dar și «aşteaptă», ca marile 
mistice, Mechtilda, Tereza din Avila, Roza din 
Lima, care, spune Rilke, «mai așteptau doar dru- 
mul cel fără de sfirsit»’’. Astfel, sufletul isi ia 


15. Philon din Alexandria (cca 30 î.d.Hr. — 4 d.Hr.), filozof 
evreu din perioada elenistică. Despre nuntirea spiri- 
tuală la Philon, cf. A.-J. Festugiere, La Révélation 
d'Hermes Trismégiste, t. Il, Paris, Gabalda, 1949, 
pp.547-550. Porphyrios (cf. infra, p. 58) scrisese un 
poem despre Căsătoria sacră. 

16. Platon, Banchetul, 208-212. 

17.R. M. Rilke, Die Aufzeichnungen des Malte Laurids 
Brigge, — trad. fr., Les Cahiers de Malte Laurids Brigge, 
Paris, Galiimard, Folio Essais, 1991, p. 245. 

avint si, în același timp, aşteaptă, «asa cum 

chiul aşteaptă răsăritul soarelui»!*, așteaptă 
manifestarea Prezentei. În vreme ce iubirea 
platoniciană se înalță, printr-o serie de operații 
intelectuale, pînă la contemplarea Frumosului, 
iubirea plotiniană așteaptă extazul întrerupînd 
orice activitate, lăsînd puterile sufletului într-un 
deplin repaus, uitind de toate, pentru a fi gata 
să primească revărsarea divină. Starea supremă 
a sufletului este pasivitatea totală. lar această 
stare caută să dăinuiască. lubirea platoniciană, 
o dată ce a ajuns la Frumos, isi revarsă fecun- 
ditatea în gînduri şi acţiuni multiple; din ea se 
nasc ştiinţa, educaţia, organizarea cetăţii. Iubi- 
rea plotiniană refuză să se întoarcă la acţiunea 
cotidiană : doar constrîngerile legate de condiţia 
umană o fac să cadă din nou. Sufletul este 
aidoma unei fecioare care vrea să rămînă în casa 
Tatalui’’. Sufletul este ființa îndrăgostită care 
nu-și află liniştea decît alături de Iubitul ei. Su- 
fletul este indiferent față de tot ce nu este unicul 
necesar. Nici măcar nu doreşte să le povestească 
celorlalti ce a văzut: 


Și într-o necunoastere a toate cite sînt,... si 
intr-o necunoastere de sine, trebuie sa devii sta- 
pinit de El in viziune si, unindu-te cu El, pentru 
că, într-un fel, ajungînd să-L cunosti destul de 
bine, trebuie să te întorci si să le destăinui altora, 
dacă este cu putință, ce înseamnă cunoașterea a 
ceea ce se află în înalt... doar dacă nu cumva, 
socotind că grijile cetății sînt nedemne de tire, 

preferi să rămîi în înalt, iar aceasta va fi fiind 
starea «celui care a apucat să vadă mult»”. 
(VI 9, 7, 21.) 


Plotin nu șovăie să le vorbească celorlalți des- 
pre această unire. La drept vorbind, paginile 
«mistice» din bogata operă plotiniană nu sînt atît 
de frecvente pe cît ne-am aștepta. Căci scrierile 
lui se referă mai curînd la toate problemele pe 
care le poate ridica reflectia asupra textelor lui 
Platon, fiind un fel de «chestiuni platoniciene». 
Adeseori însă, ele culminează cu îndemnul de a 
renunța la discurs şi de a face experiența Pre- 
zenţei mereu deja prezente. Descriind atunci o 
stare de pasivitate, Plotin îi îndeamnă pe ceilalți 
să realizeze în ei înșiși această pasivitate. 


2K 


Pregătindu-se să intimpine Binele, sufletul 
trebuie aşadar să renunţe la orice activitate lăun- 
trică, la orice reprezentare distinctă, la orice 
voinţă proprie, la orice însuşire. Pentru că si 
Binele este lipsit de formă. 


Să nu ne mirăm că obiectul care stirneste 
«dorințe atît de fierbinţi»?! este eliberat cu totul 
de orice formă, fie ea si spirituală: căci, atunci 
cînd simte pentru El o iubire pătimașă, sufletul 
se despoaie, la rîndu-i, de toate formele, chiar si 
de forma spirituală ce s-ar putea afla în el. Căci 
cel care are cu sine altceva decît pe El, si care se 
îngrijeşte de acest lucru, nu-L poate vedea pe El 
şi nu poate intra în comuniune cu El. Ci trebuie 


20. Phaidros, 248 d 2. 
21. Cf. Platon, Phaidros, 250 d 4-5. 

ca sufletul să nu mai aibă nimic altceva în minte, 
nimic rau, nimic bun, pentru ca, singur rămiî- 
nînd, să-L poată primi numai și numai pe El. 
(VI 7, 34, 1; cf. si VI 9, 7, 14.) 


Nemaiavînd nimic, despuiat de orice formă, 
sufletul se face una cu obiectul iubirii sale, de- 
vine Binele, este Binele: 


lar dacă sufletul are norocul de a-L întîlni, 
dacă El vine la suflet si, cu atît mai mult, dacă-i 
apare prezent, cînd sufletul însuşi a întors spa- 
tele lucrurilor prezente, gătindu-se și ajungînd 
astfel să semene cu El (căci această gătire, 
această aranjare sînt lucruri bine cunoscute celor 
care le practică)”, văzînd atunci cum El apare 
«dintr-o dată»?* într-însul (căci nimic nu-i mai 
desparte si nu mai sînt doi, ci amîndoi sînt unul: 
şi nu-i mai poti deosebi, atîta vreme cit El este 
aici: asa se întîmplă cu indrdgostitii de pe pă- 
mint, care ar vrea să se contopească între ei), 
sufletul nu mai are conștiința trupului său, si 
nici a faptului că se află în acest trup, și nu mai 
spune că este altceva decît El — om, animal, 
făptură sau orice altceva (căci vederea acestor 
lucruri ar strica uniformitatea stării sale) — şi, 
de altfel, nu mai are nici timp, nici poftă să se 
întoarcă spre ele, ci, după ce L-a căutat pe El, 
cînd El este prezent, iese în intimpinarea Lui, și 
numai pe El Îi priveşte în loc să se privească pe 
sine, şi n-are răgazul să vadă cine este el, care 
privește. (VI 7, 34, 8.) 


22. Bănuim, de aici, existența unei învățături exclusiv ora- 
le a exerciţiilor spirituale menite să pregătească unirea 
mistică. 

23. Piaton, Banchetul, 210 e 4. 

Cît priveşte obiectul viziunii..., în momentul 
acela, cel care vede nici nu-L vede, nici nu-L 
desluseste, şi nu-şi reprezintă faptul că sînt doi, 
ci, devenind cumva altul şi nemaifiind el însuși 
şi nemaiapartinindu-si, sufletul aparţine cu totul 
celui de sus si, stăpînit de El, devine unul, ca si 
cum însuşi ar fi făcut ca propriul său centru să 
coincidă cu centrul. Căci, chiar si pe pămînt, 
două centre care coincid sînt unul, şi nu se fac 
din nou două decît atunci cînd se despart. 

(VI 9, 10, 12.) 


Eul poate astfel coincide cu Binele, cu ceea ce 
Plotin numește — pentru a exprima absoluta lui 
simplitate — Unul, deoarece fondul, sursa ultimă 
a vieţii spirituale, este o prezenţă pură, simplă, 
care nu poate fi descompusă. Am arătat că vizi- 
unea spirituală intuia, dincolo de lumea For- 
melor, tocmai această prezenţă totală. Formele 
apăreau drept manifestarea unei forțe a cărei 
mișcare de expansiune nu se oprea în nici o formă 
particulară. Aidoma figurilor succesive pe care le 
execută un dansator, Formele — și Frumuseţea 
lor — nu erau decît figurile prin care se exprima 
simplitatea fecundă a unei mișcări pure care, 
raminind în interiorul ei înseși, le genera şi, în 
acelaşi timp, le depășea. Aceeași era si expe- 
rienta gratiei: «Frumuseţea nu este decît grație 
incremenita»*. Astfel, orice formă este derivată: 


Forma nu este decît urma a «ceea ce nu are 
formă». Căci «ceea ce nu are formă» dă naștere 
formei. (VI 7, 33, 30.) 


24. Leonardo da Vinci, citat de H. Bergson, «La vie et 
Vceuvre de Ravaisson» [Viaţa si opera lui Ravaisson], 
în La Pensée et le Mouvant, p. 280. 

În extazul mistic, sufletul, abandonînd orice 
formă şi propria-i formă, se identifică cu această 
realitate fără formă, cu acea prezenţă pură 
care-şi este centru siesi si este centrul tuturor 
lucrurilor. 


se 


În această stare, sufletul are impresia că 
ajunge la o viata superioară: 


Cei care nu cunosc această stare, să-și închi- 
puie, luînd aminte la iubirile de pe astă lume, ce 
va fi însemnînd întîlnirea cu cea mai iubită 
fiinţă, şi faptul că obiectele de iubire de pe pă- 
mint sînt pieritoare si dăunătoare, că iubirile de 
pe pămînt au drept obiect doar niște reflectări si 
sînt nestatornice, căci nu sînt nici ceea ce iubim 
cu adevărat, nici binele nostru, nici ceea ce cău- 
tam noi. Adevăratul iubit, cu care te poți uni 
devenind parte a Lui si posedindu-L cu adevărat, 
nu doar strîngîndu-L din afară cu braţe de carne, 
se află în înalt. «Cel care a văzut înțelege ce 
spun»%, si anume că sufletul primeşte o altă viata 
atunci cînd se apropie de El, cînd ajunge în sfîrșit 
la El, cînd devine o parte din El, astfel încît, în 
această stare, el ştie că Cel care dăruieşte ade- 
vărata viata este prezent, si că el, sufletul, nu 
mai are nevoie de nimic, ba dimpotrivă, trebuie 
să lase deoparte toate celealte, si să stea neclintit 
în acest Singur, să devină acest Singur, dezbă- 
rîndu-se de toate celelalte lucruri care ne învă- 
luie, astfel încît devenim nerăbdători să ieşim 
de-aici, ne supărăm că sîntem legaţi de partea 
opusă [adică de materie si de trup], în dorinţa 


25. Formulă din misterele de la Eleusis, cf. Pausanias, 
Periegesis, I, 37, 4. 

noastră de a-l cuprinde cu totalitatea a ceea ce 
sîntem, și de a nu mai avea nici o parte din noi 
care să nu-l atingă pe Dumnezeu. (VI 9, 9, 40.) 


In această unire mistică, sufletul încearcă un 
sentiment de certitudine, de bine, de voluptate: 


În momentul acesta, sufletului i-e dat să inte- 
leagă şi să știe limpede că «pe El» îi dorea, şi să 
spună răspicat că nimic nu este mai de dorit 
decît El, căci, în înalt, nici o înșelăciune nu este 
cu putință: unde s-ar putea găsi ceva mai ade- 
vărat decît ceea ce este adevărat? Ci de-abia mai 
tîrziu va spune sufletul: «Bl este!», iar deocam- 
dată doar tăcerea lui vorbeşte: cuprins de bu- 
curie, sufletul nu se înșală, tocmai pentru că este 
plin de bucurie, şi el nu o spune dintr-o plăcere 
care i-ar cuprinde trupul, ci pentru că a devenit 
ceea ce a fost odinioară, cînd era fericit. Și mai 
spune sufletul că toate lucrurile care înainte îi 
făceau plăcere: demnitatile, puterea, bogățiile, 
frumusețile, științele, acum îi sîrnesc dispreţ; ar 
mai vorbi el aşa dacă n-ar fi întîlnit lucruri mai 
de dorit decît toate acestea? Si nu se mai teme 
că i s-ar putea întîmpla ceva, căci, atunci cînd 
este cu El, nu mai vede nimic. lar dacă toate 
lucrurile din juru} lui ar pieri, asta şi-ar si dori, 
numai să fie cu El: atît e de mare bucuria pe 
care o trăieşte. (VI 7, 34, 25.) 


Aşadar, dacă sufletul simte bucurie si volup- 
tate, e pentru ca «a devenit ceea ce a fost odi- 
nioară, cînd era fericit». Experienţa mistică apare 
aici ca o întoarcere a sufletului la originea lui — 
de fapt, la originea tuturor lucrurilor, adică la 
punctul în care Spiritui, purtător al întregii reali- 
tati, tisneste, ca o rază, din centrul care este Binele. 
Fiecare gînditor mistic încearcă să găsească, în 

propriul său sistem, un los — i-am spune logic si 
sistematic —, în care s-ar situa experiența mis- 
tică, experienţă care este universală și depăşeşte 
toate sistemele. În ceea ce-l priveşte, Plotin o 
plasează într-o perspectivă cosmogonică. Din pre- 
zenta Binelui emană o pură alteritate, o pură 
posibilitate fără determinare, pe care ne-o putem 
reprezenta ca pe o străiucire informă. De aici se 
va naşte Spiritul şi, odată cu el, toate lucrurile. 
Într-un moment iniţial, Spiritul se află încă 
într-o stare preintelectuala, indistinctă şi nede- 
terminată, dar el se întoarce spre Bine: 


Cînd îşi îndrepta privirea către Bine, Spiritul 
nu era încă Spirit, ci privea într-un mod neinte- 
lectual... nu vedea nicicum, trăia lîngă el, era 
agăţat de el, era întors spre el. (VI 7, 16, 13.) 


Astfei, în starea lui premergătoare nașterii, 
Spiritui se află în contact nemijlocit cu Binele, 
printr-un soi de «atingere». Despre acest Spirit 
care nu este încă Spirit, Plotin spune că este 
«Spiritul plin de iubire, nechibzuit, pentru că este 
beat de nectar, transfigurat de plăcere, din pri- 
cina stării de beţie în care se găsește». Avem 
probabil de a face cu o aluzie la mitul nașterii 
Iubirii, din Banchetul lui Platon?, mit în care 
tatăl Iubirii, Poros, beat de nectar, a adormit în 
grădina lui Zeus. Spiritul ce se naşte este beat 
de iubire si de plăcere pentru că este în contact 
nemijlocit cu Binele, pentru că «trăieşte lîngă el», 
fără mijlocirea Gindirii si a Formelor. În starea 


26. VI 7, 85, 24. 
27. Platon, Bancherul, 293 6 5. 

lui finală, Spiritul va fi, dimpotrivă, pe deplin 
determinat şi dezvoltat: evoluînd în sensul 
dobîndirii conştiinţei de sine, ei va fi dat naștere 
multiplicitatii si totalitatii sistematice a 
Yormelor. Atunci însă, Spiritul ginditor nu va 
mai avea experiența contactului plin de iubire cu 
Binele: nu-l va mai cunoaște decît într-un mod 
intelectual, adică în dualitatea obiect/subiect, în 
multiplicitatea Formelor. Există astfel, veşnic, 
două niveluri si două moduri ale Spiritului, cel 
al Spiritului iubitor şi cel al Spiritului gînditor?*. 

La originea lucrurilor sta aşadar un eveni- 
ment (veșnic) despre care am putea spune că este 
arhetipul experienţei mistice, și care are loc în 
clipa în care relativul emană din Absolut, în clipa 
în care Spiritul se află în starea lui iniţială si în 
care ființele relative, prezente in mod potential 
în Spiritul iubitor, se nasc o data cu el în betia 
şi plăcerea extazului amoros pe care îl prileju- 
ieşte legătura imediată cu Binele. Știm de altfel 
că sufletul, în partea lui cea mai de sus, trăieşte 
întotdeauna în Spirit. Experienţa mistică a sufle- 
tului se va împlini așadar atunci cînd sufletul va 
avea norocul de a ajunge să trăiască împreună 
cu Spiritul extazul amoros care face să se nască 
atît sufletul, cît si Spiritul. Sufletul revine astfel 
la originea sa dintii, care este în egală măsură 
originea Spiritului și a tuturor lucrurilor: «Sufle- 
tul a devenit ceea ce a fost odinioară, cînd era 
fericit» °°. 


28. VI 7, 35, 29-30. 

29. În legătură cu această experienţă mistică a Spiritului 
în starea lui inițială, cf. Plotin, Tratatul 38, pp. 37-43 
si 56-57. 

Pentru Plotin, trebuie s-o reamintim, procesul 
cosmogonic prin care Spiritul se întoarce spre 
Bine si dă naştere Formelor si ființelor are loc în 
noi înşine. Aceste niveluri de realitate sînt în 
acelaşi timp nivelurile eului nostru. Sufletul nu 
poate ajunge lăuntric la unitatea Spiritului și, 
încă şi mai lăuntric, la depășirea Spiritului și a 
gîndirii, decît coborînd în el însuși pentru a atin- 
ge acel punct de origine în care va lua contact 
nemijlocit cu Binele, în contopirea cu Spiritul 
iubitor și în beţia iubirii extaziate. 

Am putea presupune, mergind mai departe, 
că bucuria si voluptatea ne dezvăluie ceva din 
esența Binelui: căci, dacă prezența Binelui pro- 
cură o asemenea plăcere, acest lucru nu se în- 
timpla oare pentru că Binele însuși este o plăcere 
inefabilă si pentru că, atingind Binele, sufletul 
contribuie la plăcerea pe care Binele o simte fata 
de sine însuşi? N-am putea intui astfel ceva in 
legătură cu principiul si cu fondul oricărei reali- 
tati? Cu siguranţă că Plotin n-ar fi admis ase- 
menea speculaţii; el tinea prea mult să afirme 
simplitatea absolută a Unului sau a Binelui şi 
refuza categoric să admită că Binele ar avea vreo 
relaţie cu sine însuşi, considerind că Binele nu 
putea fi Bine pentru sine însuși, ci numai pentru 
ceilalți“. Prin urmare, numai in mod metaforic 
si impropriu, printr-un soi de abuz de limbaj si 
din raţiuni didactice, cum singur recunostea”’, 
ajunsese Plotin să spună despre Bine că este 

«iubire de sine» si că «fiinţa si dorinţa lui de sine 
sînt una»*?. 


* 


Realitatea divină ne apare așadar sub două 
aspecte, în funcţie de nivelul la care se înalță 
viaţa noastră interioară. Uneori, nu contemplăm 
decît Frumosul, adică Spiritul în starea lui de 
desăvîrşire, care conţine în el sistemul Formelor 
ce trăiesc și se gîndesc pe ele însele în Spirit. 
Alteori, reuşim să ne ridicăm pina la nivelul 
Spiritului aflat în starea lui iniţială și, atunci, 
deoarece participăm la relaţia lui nemijlocită cu 
Binele, prezenţa Binelui face să se nască în noi 
o iubire nesfirsita. 

Binele este deci superior Frumosului: 


Binele e plin de blindete, de bunătate si de 
gingăşie. Si stă oricind la dispoziţia celui care-l 
dorește. Frumosul însă stîrnește groază, buimă- 
cire si plăcere amestecată cu durere. El îi duce 
departe de Bine pe cei care nu ştiu ce este Binele, 
așa cum obiectul iubit poate îndepărta pe cineva 
de Tatăl. (V 5, 12, 33.) 


În alt loc, Plotin nu mai vorbeşte despre 
groază, ci despre un fel de paralizie, de inerție și 
de nepăsare: 


La început, sufletul nu simte nici o emoție 
care să-l atragă spre Spirit, desi acesta este fru- 
mos; căci frumuseţea Spiritului nu produce nici 
un efect cîtă vreme această frumuseţe n-a primit 

lumina Binelui; atunci, nemaiavînd la dispoziție 
decît propriile forte, Sufletul «rămîne culcat», 
indiferent; este complet inactiv, si chiar si-atunci 
cînd Spiritul îi este prezent, rămîne buimac în 
privința acestuia. (VI 7, 22, 10.) 


Groază sau paralizie? Plotin găsea, într-un 
singur pasaj din Platon si graţie unei interpretări 
alegorice, această dublă atitudine a sufletului 
fata de Frumos. Cînd își aduce aminte de Forma 
Frumusetii, memoria vizitiului mitic care. mînă 
caii de la carul sufletului în Phaidros” este cu- 
prinsă de groază, se lasă pe spate și rămîne așa, 
fără vlagă și culcată. Plotin vrea să spună, în 
primul rînd, că, dacă Frumosul, adică Spiritul 
care conţine în el Lumea Formelor, ar fi prin- 
cipiul suprem, sufletul n-ar cunoaște nici un alt 
sentiment în afară de o groază sacră. N-ar şti 
nimic din ceea ce aduce Binele cu el: blindete, 
bunătate, gingdsie, graţie. De asemenea, Plotin 
vrea să spună că sufletul n-ar putea fi purtat 
dincolo de Frumos, spre Bine, ci ar rămîne inert 
și «culcat», fără să simtă cu adevărat iubire fata 
de Frumuseţe, pentru că nu ar fi atras de lumina 
grației ce umple de strălucire frumuseţea. Sufle- 
tul ar fi astfel împins departe de Tatăl, adică de 
Bine. 

«Frumosul este doar cea dintîi treaptă a groaz- 
nicului», va spune, adînc, Rilke, la începutul pri- 
mei sale Elegii. Ceea ce ne ingrozeste ia el este, 
poate, faptul că, asa cum spune Plotin, Frumosul 
nu ni se pare a fi Frumos decît pentru sine 


34. Cf. Platon, Phaidros. 254 b 8. 
35. Phaidros, 254 b 8. 


116 Plotin sau simplitatea privirii 


însuşi 5, închis în sine însuși, întors spre sine 
însuşi, ca o statuie impasibilă si măreaţă, căreia 
parcă nu i-ar păsa de noi, în timp ce Binele este 
Bine pentru ceilalți și nu pentru sine, iar noi 
avem impresia că el stă oricind la dispoziția 
noastră. Această opoziţie dintre Frumos si Bine 
nu poate fi însă decît o ipoteză abstractă, menită 
să ne facă să înțelegem mai bine că toate lucru- 
rile trebuie văzute în perspectiva Binelui, căci, 
în realitatea vieții spirituale, experienţa Frumo- 
sului și experienţa Binelui sînt strîns legate între 
ele. Căci, dacă există două trepte în experiența 
mistică, mișcarea este una singură — spre Bine. 
Frumuseţea Spiritului gînditor şi a Formelor ne 
umple de iubire tocmai pentru că are «chipul 
Binelui»*, pentru că o vedem in lumina Binelui, 
pentru că sîntem împinși de elanul infinit care, 
prin ea, ne poartă spre Bine. În Spirit şi în Forme 
iubim, în definitiv, Binele. Iar cînd ajungem la 
nivelul Spiritului iubitor, impartasim beţia lui 
amoroasă în contactul nemijlocit cu Binele. Celui 
care a trăit experienţa iubirii divine, obirsia tutu- 
ror lucrurilor îi apare astfel ca «blîndeţe, bună- 
tate si gingasie», şi este firesc ca toate să reflecte 
gratia şi bunătatea acestei iubiri. Viaţa spiri- 
tuală a lui Plotin înseamnă încredere senină şi 
blindete pașnică. Spaimele gnosticilor i se par 
caraghioase: 

Trebuie să acceptăm cu blindete firea tuturor 


lucrurilor, dar trebuie totodată să ne grabim spre 
lucrurile cele dintîi şi să punem capăt acelei 


36.V 5, 12, 21. 
37. VI 7, 15, 9; cf. Tratatul 38, pp. 37 si 126. 

tragedii a spaimelor care, cred dinsii, ar avea 
drept teatru sferele lumii — cînd aceste sfere, de 
fapt, «le pregătesc tot ce-i mai blind si mai 
plăcut». (II 9, 13, 6.) 


Semnificativ este faptui că, evocînd acea putere 
care le-aduce muritorilor blindetea, Pindar”, pe 
care îl citează aici Plotin, vorbește tocmai despre 
Graţie. 


k 


În ultimă instanță, blindetea divină este lu- 
mină, iar, pentru Plotin, acest lucru îngăduie 
înțelegerea multor lucruri. Mai întîi, prezența 
pură se revarsă asupră-ne ca o lumină: 


[Spiritul vede] o lumină apărută dintr-o dată, 
singură în sine, unică, pură, prin ea însăși, astfel 
încît Spiritul se întreabă de unde a apărut, din 
afară sau dinăuntru, iar după ce lumina s-a dus, 
Spiritul își spune: «Era înăuntru, și totusi nu 
înăuntru». Nu trebuie să căutăm însă de unde a 
apărut acea lumină. Căci acolo nu există nici un 
loc de obîrşie. Căci lumina nu vine de nicăieri si 
nu pleacă niciunde, ci apare sau nu apare. De 
aceea nu trebuie s-o urmărim, ci să aşteptăm 
cuminţi ca ea să apară, pregătindu-ne s-o con- 
templăm, așa cum ochiul aşteaptă răsăritul soa- 
relui: ivindu-se deasupra zării («a Oceanului», 
spun poeţii), acesta se dăruieşte privirilor noastre 
spre a fi contemplat... Dar El n-a venit așa cum 
ne-am aştepta, ci a venit ca şi cum n-ar fi venit. 
Căci a fost văzut nu venind, ci prezent înaintea 


38. Pindar, Olympiques [Olympionika], ediţie si traducere 
de A. Puech, Paris; -Belles-Lettres, 1970, I, 48, 

tuturor lucrurilor, înainte chiar de venirea 
Spiritului... lată, într-adevăr, o mare minune! 
Cum se poate ca, fără să fi venit, să fie prezent? 
Cum de e cu putință ca, nefiind nicăieri, să nu 
existe loc în care să nu fie? Desigur, la început 
ne putem mira, dar cel care L-a cunoscut s-ar 
mira mai degrabă de contrariu [adică s-ar mira 
ca Binele să poată fi prezent venind de undeva]; 
sau, mai bine zis, este cu neputinţă ca acest 
contrariu să existe, iar cineva să se mire că 
există. (V 5, 7, 33.) 


Pentru Plotin, ca și pentru Platon, viziunea 
constă într-un contact al luminii interioare a 
ochiului cu lumina exterioară. Plotin trage însă 
de aici concluzia că, atunci cînd viziunea devine 
spirituală, nu mai există deosebire între lumina 
interioară si lumina extericară. Viziunea este 
lumină, iar lumina este viziune. Există un fel de 
autoviziune a luminii: lumina este intrucitva 
transparentă pentru sine. 

Există pe pămînt anumite fenomene vizuale 
care ne permit să ne imaginăm această unitate 
dintre viziune și lumină: 


Ochiul nu vede întotdeauna lumina din afară 
si străină, ci, pret de cîteva clipe, vede, înainte 
de lumina din afară, o lumină care-i este proprie 
şi care este mai luminoasă. Această lumină fie 
emană din el noaptea, pe întuneric, fie răzbate 
din el chiar si-atunci cînd, nevoind să vadă nimic 
din celelalte lucruri, omul își coboară pleoapele, 
fie omul co vede înăuntrul lui, atunci cînd își 
apasă ochiul. Atunci el vede fără să vadă, și mai 
ales atunci vede, căci vede lumina. Celelalte 
lucruri nu erau decît luminoase, dar nu erau 
lumina. (V 5, 7, 23.) 

In experiența mistică, ochiul interior al sufle- 
tului nu vede decît lumină: 


Purtat, într-un fel, de valul” Spiritului însuși, 
săltat de acest talaz care, într-un fel, se umfla, 
văzătorul a văzut deodată, fără să vadă cum a 
văzut, dar viziunea, umplîndu-i ochii de lumină, 
nu mai lăsa să se vadă nimic altceva cu lumina 
aceasta, ci lumina însăşi era obiectul viziunii. 
Căci, în acest obiect al viziunii, nu exista, pe de 
o parte, ceea ce se vede, şi, pe de altă parte, 
lumina lui, nu exista gînditor si obiect al gîndirii, 
ci doar o limpezime strălucitoare care a dat nas- 
tere acestor lucruri mai tîrziu... Astfel, Binele 
este numai și numai lumină... (VI 7, 36, 17.) 


Privirea sufletului se contopeste cu această 
lumină originară, ca si cum sufletul ar vedea 
lumina care este înăuntrul propriei lui priviri: 


Trebuie să recunoaştem că sufletul Îl vede, 
atunci cînd se umple deodată de lumină. Căci 
această lumină vine de la El si este El însuși. Si 
atunci trebuie să credem că El este prezent, cînd, 
aidoma unui alt zeu pe care-l chemi în casă, vine 
şi ne iluminează. Dacă n-ar fi venit, nu ne-ar fi 
iluminat. Dacă nu este iluminat de El, sufletul 
este lipsit de Dumnezeu. Dar dacă este iluminat, 
are ceea ce căuta. lată deci care este adevăratul 
tel al sufletului: să atingă această lumină, să 
vadă această lumină prin ea însăși, nu prin lu- 
mina de la altul, ci tocmai prin lumina mulțumită 
căreia vede. Sufletul trebuie să vadă tocmai lu- 
mina prin care este iluminat. Căci nici soarele 


39. Homer, Odiseea, V, 393: «Ulise, săltat putin pe-o 
creastă de talazuri, cu-o repede căutătură-n fata zări 
atunci apropiat pămîntul» (trad. G. Murnu, V, 524-527). 

nu este văzut în lumina altui soare. Cum se 
înfăptuiește aceasta? Dezbara-te de toate lucru- 
rile. (V 3, 17, 28.) 


Trebuie deci să vedem ceea ce ne ajută să 
vedem: lumina, care stă la originea vederii 
noastre“. Dacă viata, pe toate treptele ei, în- 
seamnă privire si contemplare, ne-am putea ima- 
gina, în mod impropriu si metaforic, că Binele, 
care este centrul şi izvorul vieţii, înseamnă pri- 
vire absolută şi lumină absolută: «Fiinţa lui, 
pentru el, este întrucîtva privirea lui asupra lui 
însuși»il, 

Experiența plotiniană se traduce permanent 
în termeni ca lumină, strălucire, transparenţă, 
seninătate, iluminare. Trebuie oare să tragem de 
aici concluzia că ea ignoră bezna si intunecimile 
spiritului ce caracterizează mistica creştină? În 
măsura în care vidul și despuierea lăuntrică 
(«Dezbară-te de toate lucrurile») pot apărea sufle- 
tului ca un soi de întuneric, pentru că sufletul 
are impresia că pierde lumina cu care este obiş- 
nuit, trebuie să spunem că există, la Plotin, si un 
întuneric mistic. Însă în măsura în care întu- 
nericul misticilor creştini corespunde exerciţiului 
credinţei, ba mai mult, se leagă de patimile lui 
Hristos care, răstignit, se simte părăsit de Tatăl, 


40. Cît de plotinian este răspunsul lui Goethe către 
Schopenhauer, care îi expusese o doctrină idealistă 
asupra viziunii: «Cum adică? Lumina nu este aici decît 
atunci cînd o vezi? Nicidecum! Mai degrabă dumneata 
n-ai fi aici dacă lumina însăși nu te-ar vedea». 
(Gespräche, ed. W. von Biedermann, Leipzig, 1909, t. II, 
p. 245.). 

41. VI 8, 16, 20. 

este evident că nimic din toate acestea nu se 
intilneste la Plotin. Spiritualitatea lui Plotin 
este, în esență, luminoasă şi senină. Sufletul plo- 
tinian «se dezbară de toate lucrurile» în pace si 
cu blindete, si devine astfel o pură capacitate de 
receptare, asteptind ca asupră-i să se reverse 
prezența Binelui care este mereu deja prezent. 


V 


VIRTUTI 


Fără virtute, Dumnezeu nu este decît un 
cuvînt. 
(II 9, 15, 39) 


De ce atunci nu rdminem în înalt ? 
(VI 9, 10, 1.) 


Aceasta este marea întrebare-plotiniană. Dacă 
există o parte din noi care rămîne întotdeauna în 
înalt, si dacă ni se întîmplă uneori să fim ridicați 
la acel nivel superior, să trăim viaţa cea mai 
bună, să ne odihnim în Dumnezeire, să fim pă- 
trunsi de prezența totală, să simţim iubirea 
Binelui, să devenim o privire care nu mai este 
decît lumina însăși din care emană, cum de mai 
putem atunci coborî din nou, cum de prezenţa 
poate deveni absență, cum de se poate stinge 
văpaia iubirii? Cum mai putem vedea iarăși 
obiecte distincte, cum mai putem redeveni con- 
stienti, gîndi, cugeta, cum ne mai putem simţi 
iarăși trupul — într-un cuvînt, cum de mai putem 
fi din nou oameni? 

Cînd am simţit că adevărata viață este in 
înalt, cînd am gustat, în fulgerarea unei clipe, 
unirea cu divinul, cum de ne mai putem întoarce 
la viaţa de zi cu zi, care poate părea celorlalţi 
oameni normală, dar, pentru cel ce a cunoscut 
extazul, nu mai poate însemna decît o stare anor- 
mala si violentă? 

Am căzut pentru că nu mai suportam să stăm 
în înalt. Acum însă, nu vom mai suporta să stăm 
pe pămînt. Nu mai sîntem de nicăieri: prea 


1. VI 9, 9, 60. 

paminteni pentru a păstra harul divin, prea 
divini acum ca să-l uităm: 


Sufletele sînt numaidecit ca niște «amfibii». 
Ele trăiesc, în parte, viaţa cea din înalt și, în 
parte, viata de pe pămînt. (IV 8, 4, 31.) 


Acesta este paradoxul condiției umane. În 
înalt, sîntem noi înşine, dar nu ne mai apar- 
ținem, de vreme ce această stare ne este data si 
nu sîntem stăpîni pe ea. Aici, pe pămînt, credem 
că ne apartinem, dar stim că nu mai sîntem cu 
adevărat noi înșine. 

lar aceste niveluri discontinue nu se pot des- 
ființa. După ce ai fost în înalt, trebuie să continui 
să trăieşti, să te ingrijesti de trup si de ceilalți, 
să cugeti, să prevezi. Si chiar dacă experiența 
mistică va fi fost fulgerătoare, ea nu mai poate 
fi uitată. Cine a trăit-o nu mai este ca înainte. 

Cum să trăieşti atunci? Marea problemă, pen- 
tru Plotin, este cum să înveţi să trăieşti viata de 
toate zilele. Căci trebuie să înveți să trăieşti, 
după contemplare, o viata care să te imbie la 
contemplare. Trebuie să te concentrezi interior, 
să te reculegi îndeajuns pentru a fi în orice clipă 
gata să primeşti prezența divină, cînd ea se va 
manifesta din nou. Contemplatia nu poate deveni 
o stare continuă decît dacă te desprinzi îndeajuns 
de mult de viata de pe pămînt. În același timp 
însă, trebuie să înveţi să înduri viata de zi cu zi, 
ba mai mult, să raspindesti asupra ei lumina ce 
vine din contemplatie. Va fi nevoie de o întreagă 
muncă de purificare, simpiificare, unificare lăun- 
trica. 


Virtuti 127 


Aceasta va fi lucrarea virtuţii. Pe măsură ce 
va îmbătrîni, Plotin va descoperi din ce în ce mai 
mult importanţa ei. Dacă, desi îndeamnă la o 
viata virtuoasă, tratatele din tinereţe si de ma- 
turitate glorifică frumusețea lumii spirituale și 
beţia extazului, operele de la apusul vieţii sînt 
consacrate aproape exclusiv unor subiecte morale. 

Experienţa unirii divine rămîne în centrul gîn- 
dirii sale. Dar Plotin se va strădui de-acum să 
arate cum virtutea, născută din unirea divină, 
transformă întreaga fiinţă, devenind înțelepciune 
substanţială. O contemplatie care nu şi-ar im- 
prăștia lumina peste viata concretă, care n-ar 
izbuti să-l facă pe om asemănător, prin virtute, 
cu Dumnezeu, ne-ar rămîne străină și n-ar avea 
nici un sens pentru noi. 

Acesta este pericolul gnosticismului, pe care 
Plotin l-a sesizat. Omul se ştie mintuit prin fire; 
și îşi închipuie că efortul moral ar fi inutil. De 
altfel, omul nu este din lumea aceasta, nu este 
cu adevărat «de-aici». La ce bun atunci să mai 
trăieşti în virtute, de vreme ce este de ajuns să 
aștepți sfîrşitul lumii ca să te mîntuieşti? Este 
inutil și imposibil să încercăm să trăim pe pămînt 
potrivit naturii noastre spirituale. Plotin simte 
că aici se ascunde una din cele mai mari primejdii 
ale vieții spirituale: 


O dovadă a nepăsării lor faţă de virtute este 
faptul că ei nu compun nici un discurs pe tema 
virtuții, că acest subiect lipsește cu totul din 
discursurile lor, că ei nu spun nici ce este vir- 
tutea, nici cîtă virtute există, după cum nu spun 
nimic nici din multele şi frumoasele speculaţii pe 
această temă din scrierile celor din vechime; nu 

spun nici de unde se poate întrupa şi dobîndi 
virtutea, nici cum se pot vindeca și îngriji sufle- 
tele. Căci nu slujește la nimic să spui: «Priveste 
spre Dumnezeu», dacă nu explici si cum se pri- 
veste; căci, ar putea spune unii, ce ne împiedică 
să privim spre Dumnezeu fără să ne abtinem de 
la nici o plăcere şi fără să fim în stare să ne 
înfrinăm mânia — amintindu-ne, de bună seamă, 
de cuvîntul «Dumnezeu», dar fiind în același timp 
stapiniti de toate patimile si nefăcînd nimic ca să 
ne dezbărăm de ele? Si totuși, pe Dumnezeu ni-l 
arată virtutea, care tinde spre desâăvîrșire şi-şi 
află sălaș în suflet, dimpreună cu înțelepciunea: 
căci fără virtutea adevărată, Dumnezeu despre 
care vorbim nu este decit un cuvînt. (II 9, 15, 28.) 


«Gnoza», cunoașterea pură, dacă nu este decît 


o doctrină, o teorie, o teologie, nu ne poate con- 
duce la Dumnezeu, chiar dacă întrebuinţează me- 
todele tradiționale ale «teologiei negative»: 


Asupra lui ne lămuresc analogiile, negatiile, 
cunoașterea lucrurilor care vin de la el şi anu- 
mite trepte’. 


Singura cale de a ajunge la Dumnezeu este 


transformarea lăuntrică a ființei noastre, obti- 
nuta prin virtute: 


La el ne conduc purificările, virtuțile, rîndui- 
rile lăuntrice, imboldurile de a ajunge la lumea 
spirituală, de a rămîne pe tărîmul acela, de a ne 
sătura cu hrana de acolo. (VI 7, 36, 6.) 


2. Platon, Banchetul, 211 c 3; este vorba de ascensiunea 


spre Ideea de Frumos în sine, care se realizează prin 
parcurgerea treptelor frumuseţilor particulare. 


Virtuti 129 


Experiența mistică este departe de a fi doar o 
vorbă-n vînt sau un vis. Plotin combate energic 
iluzia cvietismului gnostic. Nu este de ajuns să 
le spui oamenilor: «Sinteti de neam divin». Nişte 
simple afirmaţii nu transformă lăuntric sufletele, 
dacă nu sînt însoţite si de o viață dusă cu ade- 
vărat în virtute. Cei ce dispretuiesc virtutea dis- 
preţuiesc în același timp și nevoile proprii naturii 
umane. lar «cine vrea să facă pe îngerul se pre- 
face în animal»: 


Trebuie ca omul nobil să se înalțe cu măsură, 
fără înfumurare grosolană, şi să nu încerce să 
urce mai sus decît ne îngăduie firea noastră; 
trebuie să ne gîndim că, lîngă Dumnezeu, există 
loc și pentru alţii în afară de noi, și să nu căutăm 
a ocupa numai noi acest loc, câ şi cum am zbura 
în vis‘, lipsindu-ne astfel singuri de posibilitatea 
de a deveni Dumnezeu în măsura în care acest 
lucru îi este îngăduit sufletului omenesc. Acest 
lucru stă în puterea sufletului, în măsura în care 
sufletul este călăuzit într-acolo de Spirit. Cine 
însă încearcă să se aşeze deasupra Spiritului va 
cădea în afara Spiritului. Oamenii nechibzuiti se 
lasă convinşi de îndată ce aud fraze de genul: 
«Vei fi cel mai bun, dintre oameni şi zei deo- 
potrivă» — căci mare este îngîmfarea oamenilor —, 
dar și acela care mai înainte era un biet om 
simplu și smerit, cînd aude: «Tu esti fiul lui 
Dumnezeu... ești mai presus de cer... fără să ai 
a-ţi da silinta». (II 9, 9, 45.) 


x 


3. Pascal, Pensées, $ 358 Brunschvieg. 
4. Cf. Platon, Theaitetos, 158 b. 

Virtutea plotiniană se naște din contemplatie 
si conduce înapoi la contemplatie: 


Dacă vom cădea din contemplatie, trezind 
atunci din nou virtutea pe care o avem în noi şi 
devenind conștienți de faptul că virtutile ne în- 
frumuseţează, ne vom redobindi usurimea, mer- 
gînd de la virtute la Spirit şi la Intelepciune ŞI, 
prin intermediul Intelepciunii, pînă la Acela. Iată 
cum vel ajunge să trăieşti viata zeilor şi a oame- 
nilor divini şi fericiti®: să nu fii inlantuit în reali- 
tatile de pe pămînt, să trăieşti fără să-ți cauţi 
plăcerea în aceste realităţi, să fugi singur spre 
Cel Singur. (VI 9, 11, 46.) 


Acesta este itinerariul sufletului. Înălțat pînă 
la Unul prin impulsul generos si plin de graţie 
al acestuia, sufletul nu s-a putut menţine în cea 
mai de sus parte a lui însuși. A căzut. Reîntors 
însă la viaţa practică, la reflecţie, la conștiință, 
sufletul regăseşte în el însuși, pe pămînt, acea 
urmă a lui Dumnezeu care este virtutea și care-l 
face să semene cu Dumnezeu. Cultivînd virtuțile, 
sufletul se poate înălța din nou pînă la Spirit, 
adică pînă la o viaţă pur spirituală. Ajunsă astfel 
la desăvîrşire, virtutea devine înţelepciune, de- 
vine o stare stabilă, pornind de la care sufletul 
se va pregăti iarăşi pentru unirea divină. 

Virtutea intra în joc atunci cînd sufletul cade 
din starea de contemplatie, cînd nu se mai poate 
menține ia nivelul spiritual. Se va obiecta că 
sufletul trebuia să fi fost deja purificat ca să 
poată contempla. Aici regăsim însă paradoxul 
prezenţei divine: «Nu m-ai căuta dacă nu m-ai fi 


5. Cf. Platon, Theaitetos, 176 a. 

găsit». Virtutea, care ne conduce la Dumnezeu, 
nu poate lua naștere în suflet decît dintr-o primă 
unire cu Dumnezeu: 


Din această lucrare a Spiritului [cu care sufle- 
tul este unit] se nasc şi zei prin contactul pe care 
îl are sufletul cu El într-un repaus netulburat, 
căci din ea se naște Frumusețea, din ea se naște 
Dreptatea, din ea se naşte Virtutea. Căci pe aces- 
tea toate le poartă sufletul în pîntec, zămislite 
fiind ele de Dumnezeu însuși. (VI 9, 9, 19.) 


Virtutea nu se poate naşte în suflet decît dacă 
sufletul a întrezărit, fie şi numai preţ de o clipă, 
Frumuseţea Inteligentei, decît dacă sufletul a 
gustat, fie şi numai fulgerător, bucuria unirii 
divine. Probabil că, nefiind îndeajuns de puri- 
ficat, sufletul nu poate suporta aceste stări. Dar 
principala sarcină a virtuţii va fi tocmai aceea de 
a-l purifica, astfel încît sufletul să poată suporta, 
continuu, unirea divină. 

Oricum, primul pas către virtute este deja un 
dar divin, o iluminare, o experienţă a unirii. Cum 
să ştie sufletul că o parte a lui rămîne în înalt, 
dacă n-ar fi fost conştient de existenţa ei, cum 
să-și dorească să fie asemenea lui Dumnezeu, 
dacă n-ar fi simțit, deodată, prezența divină: 


Sufletul este mișcat de-abia atunci cînd pri- 
meste în el efluviul ce vine dinspre Pine. (VI 7, 
22, 8.) Sufletul iubeste Binele deoarece, chiar 
dintru început, a fost provocat de El să-l iu- 
bească. (VI 7, 31, 17.) Iluminarea venită de la 
Spirit dă sufletului o viață mai senină... îl face 


6. Pascal, Pensées, $ 553 Brunschvicg. 

să se întoarcă spre sine, îl împiedică să se 
împrăștie şi îl face să iubească strălucirea care 
este în Spirit. (V 3, 8, 29.) 


De altfel, virtutea plotiniană păstrează carac- 
terul acestei origini. Ea vrea să însemne cu ade- 
vărat o asemuire cu Dumnezeu. 

De aceea, Plotin deosebeşte două trepte în vir- 
tuti. Există, mai întîi, virtuțile pe care le-am 
putea numi sociale. La acest nivel, prudenta, 
dreptatea, forța si cumpătarea domolesc doar pa- 
timile ce vin din trup si reglementează relaţiile 
noastre cu ceilalți oameni. Deasupra acestor vir- 
tuti sociale se află cele purificatoare. Prin ele, 
sufletul, în loc să cadă la învoială cu trupul, cum 
fac virtuțile sociale, se desparte complet de el si 
isi îndreaptă întreaga atenție spre Dumnezeu: 
cele două mişcări sînt de altfei inseparabile’. 


Cele două trepte ale virtuţilor corespund cu 
două niveluri diferite ale realităţii umane. Există, 
mai întîi, «compusul», adică acea parte din noi 
care corespunde unui soi de amestec între suflet 
si trup. Aici se produc patimile, temerile, dorin- 
tele, suferințele, plăcerile. Deasupra se află sufle- 
tul pur, omul lăuntric, omul spiritual, a cărui 
activitate proprie este gîndirea, mai mult chiar, 
contemplatia lui Dumnezeu. Virtutile inferioare 
reglează activitatea «compusului». Înțeleptul 
însă refuză să se identifice cu «compusul». Trupul 
viu şi toate patimile, suferințele şi plăcerile aces- 
tea sînt, poate, ale lui, dar nu sînt el însuşi. 


7. 12, 4, 16. 

Omul adevărat este altul, neîntinat de nimic 
din cele ce au legătură, în noi, cu animalitatea. 
El posedă acele virtuți care tin de gîndire, care-şi 
au lăcașul în sufletul ce se desparte de trup, care 
se desparte şi care chiar este deja cu totul des- 
partit, desi se află pe pămînt. (I 1, 10, 7.) 


Virtutile purificatoare corespund deci unei 
transformări totale a vietii lăuntrice. Am putea 
spune că toată energia spirituală se retrage în- 
lăuntru si spre înalt. Înțeleptul trăieşte în partea 
cea mai de sus a lui însuși, acordînd nivelurilor 
inferioare numai atîta atenţie cîtă îi trebuie pen- 
tru a-și conserva viata. Efortul moral nu mai este 
o înfruntare, ci o fugă victorioasă. Lucrurile infe- 
rioare nu mai prezintă interes pentru că nu li se 
mai acordă atenţie. Ele nu mai pun deci pro- 
bleme. Întreaga activitate se orientează spre 
Dumnezeu. 

De prisos să spunem că Plotin merge de la 
bun început la acest nivel superior. În această 
perspectivă, virtuțile sociale nu-și mai au rostul, 
de vreme ce problemele morale pe care trebuiau 
să le rezolve sînt eliminate: 


Omul de bine ajunge la niște principii şi nor- 
me superioare si va acționa așadar potrivit aces- 
tor principii şi norme. Să luăm, de pildă, cumpă- 
tarea : pentru el, cumpătarea nu va mai însemna 
să aplice norma pe care o acceptase pina atunci, 
ci să se desprindă — pe cît posibil, cu totul — si 
să nu mai trăiască o viaţă de om obișnuit, viaţa 
unui om de bine, privită prin prisma virtuţii 
sociale. Renuntind la această viaţă, el îşi alege o 
alta, şi anume viata divină. (I 2, 7, 22.) 

Într-adevăr, este vorba de o viaţă divină, de 
vreme ce, făcînd ca sufletul să se îndrepte numai 
și numai spre Dumnezeu, virtutile purificatoare 
imită mișcarea prin care Dumnezeu se odihneşte 
în el însuşi: 


Înţelepciunea si prudenta constau de-acum în 
contemplarea realitatilor din Spiritul divin... Drep- 
tatea superioară înseamnă să-ţi orientezi activi- 
tatea spre Spirit, cumpătarea, să te orientezi 
lăuntric spre Spirit iar curajul înseamnă o impa- 
sibilitate ce izvorăşte din asemănarea cu cel spre 
care își îndreaptă sufletul privirile şi care este 
însuși impasibil prin chiar natura sa. (I 2, 6, 13.) 


Virtutea plotiniană ar putea așadar spune, ca 
si natura: «Născută fiind din contemplatie, iu- 
besc contemplatia si contemplu»®. Lucru deloc 
surprinzător, de vreme ce, pentru Plotin, orice 
viata este, în fond, contemplatie. Despartit de 
trup şi orientat spre Dumnezeu, ce altceva îi 
rămîne sufletului de făcut decît să contemple: 
«N-ar trebui oare să spunem că virtutea este 
produsul conversiunii sufletului [întru Spirit]? — 
Deci ce este ?-— O contemplatie, si amprenta celor 
văzute, sădită şi activă în suflet, aidoma relaţiei 
dintre vedere si obiectul ei»?. 

Virtutea este așadar, în toate sensurile ter- 
menului, o prelungire a contemplatiei. Născută 
din contemplatie si întorcîndu-se la contemplatie, 
virtutea plotiniană nu este decît contemplatie. 
Este acea încordare a atenţiei prin care sufletul 
încearcă să se mențină la nivelul la care l-a 

înălțat Dumnezeu. Devenind o stare, care se va 
numi înțelepciune, ea va însemna contemplatie 
continuă. 

Virtutea plotiniană constă așadar într-o ati- 
tudine spirituală extrem de simplă. Privind-o din 
afară, putem desigur desluși în ea aspecte dife- 
rite, pe care le vom numi prudenţă, dreptate, 
forță sau cumpătare. Privită însă'dinăuntru, ea 
nu este nici măcar un efort de desprindere de 
trup, ci doar o atenţie mereu îndreptată spre 
divin, un veşnic exercițiu al prezenţei lui 
Dumnezeu. Putem, eventual, vorbi de o meta- 
morfoză a privirii. În sine şi jur-împrejur de sine, 
prin toate cîte sînt, virtutea plotiniană nu vrea 
să mai vadă decit prezenţa divină. Datorită acestui 
exerciţiu, unirea cu Dumnezeu devine continuă. 
Astfel, contemplarea lumii Formelor şi expe- 
rienta iubirii de bine nu mai sînt nişte eveni- 
mente rare si extraordinare, iar locul lor este 
luat de o stare de unire întrucîtva substanțială, 
care cuprinde fiinţa în întregul ei: 


Activităţile contemplative si intelectuale ale 
omului de bine pot fi stînjenite uneori de împre- 
jurările exterioare, dacă au legătură cu nişte 
lucruri anume, de exemplu activităţile pe care 
nu le poate duce mai departe decît prin cercetări 
si căutări. Dar «suprema cunoaştere»! [cea a 
Binelui] este mereu la dispoziția lui și rămîne 
întotdeauna cu el, iar el ar poseda-o si mai mult 
dacă s-ar afla închis în faimosul taur al lui 
Phalaris!!. Zadarnic vom numi «plăcută» o 


10. Platon, Republica, 505 a 2. 
11. Phalaris, tiran din Agrigentum, își ardea victimele 
într-un taur de bronz. in concepţia stoicilor si 

asemenea situație, chiar dacă am spune-o nu de 
două, ci de oricite ori. Căci despre plăcere vor- 
bește în acest caz chiar cel care suferă. Pentru 
noi însă, ceea ce suferă se deosebeşte de ceea ce— 
deși se leagă de lucrul care suferă și atîta vreme 
cît se leagă de el de nevoie — nu este lipsit de 
contemplarea integrală a Binelui. (I 4, 13, 3.) 


Închis în taurul lui Phalaris, înțeleptul ploti- 
nian nu va tăgădui că suferă. Dar suferința cum- 
plită a trupului, chiar percepută de suflet, nu 
atinge decît nivelurile inferioare ale eului. Întors 
cu fata spre Dumnezeu, concentrat asupra celei 
mai de sus parti a lui însuși, sufletul plotinian 
continuă să contemple si nu-şi poate abate aten- 
tia spre partea lui inferioară, cufundată în sufe- 
rinţă. Dumnezeu, cu care s-a unit, este Binele. 
Ce-si poate dori sufletul mai mult? Ce-i mai pasă 
lui de adversitati, de lipsirea de plăcere, de sufe- 
rinta chiar? Sufletul are Totul, este Totul, restul 
nu are importanţă. Dumnezeu singur este de-ajuns. 

Aceasta este înțelepciunea plotiniană — o inte- 
lepciune mistică, lipsită de sens pentru cel care 
nu a trăit unirea cu Dumnezeu. 


epicureicilor, înțeleptul, chiar și închis în taurul lui 
Phalaris, continuă să fie fericit. In rîndurile ce urmează 
(«cel care vorbește aici despre plăcere...»), Plotin face 
aluzie la epicureici (Cicero, Tusculanae, II, 7, 17; H. 
Usener, Epicurea, Leipzig, 1887 [reedit. Stuttgart, 
1966], § 601). Epicureicii nu fac deosebire intre eul pur 
spiritual și eul trupesc. Ei nu recunosc decît existența 
unui eu trupesc. Dacă eul trupesc este total cufundat 
în suferinţă, el nu poate spune, în acelaşi timp, că se 
află într-o stare plăcută. Înseamnă atunci că această 
afirmație o face eul spiritual, eul care este mereu 
cufundat în contemplarea Binelui. 

Pînă acum, ne-am plasat înăuntrul gîndirii 
plotiniene. Neîndoielnic, dezvăluindu-ne nivelu- 
rile eului, frumuseţea vieții universale, iubirea 
de Bine, virtutea purificatoare, Plotin ne-a des- 
tăinuit experienţa sa interioară. A venit, se pare, 
momentul să cercetăm, cumva, din exterior atitu- 
dinile plotiniene. Să-l rugăm pe Porphyrios, bio- 
praful său, să ne spună cum anume a rezolvat 
Plotin, în mod concret, problema pe care o ridica 
la începutul acestui capitol: cum mai poţi trăi pe 
pămînt după ce ai contemplat Frumuseţea divină 
și ai trăit iubirea de Bine, sau, mai bine zis, cum 
poţi trăi pe pămînt într-o continuă contemplatie? 


VI 


BLINDETE 


Binele este plin de blindete, de bundtate 
și de gingășie. Si stă oricind 
la dispozitia celui care-l doreste. 


(V 5, 12, 33) 


Cititorii moderni care deschid Viata lui Plotin 
de Porphyrios încearcă un anume sentiment de 
apăsare. Prima frază îi surprinde: 


Lui Pilotin, filozoful care a-trăit în vremea 
noastră, parcă-i era rușine că are un trup. 
(V.P. 1, 1.) 


Paginile următoare le înfăţişează un personaj 
ciudat, care refuză să vorbească despre propriii 
săi părinți, despre locui său de baștină, despre 
data nașterii sale, şi care se supără dacă cineva 
încearcă să-i facă portretul!. 

Porphyrios nu șovăie să intre apoi în amă- 
nunte realiste: 


Deşi chinuit adesea de boala celiacă?, nu-și 
făcea niciodată clismă — «nu se cuvine ca un om 
bătrîn să îndure astfel de tratamente», spunea 
el, și nu voia cu nici un chip să ia antidoturi 
teriace” — «nu accept să mă hrănesc nici măcar cu 
carne de animal domestic», arăta el. Se abtinea 
să meargă la baia publică, dar punea să i se facă 
zilnic masaj la el acasă. Cînd epidemia de ciumă 
a ajuns la paroxism, s-a întîmplat ca si masorii 
lui să moară, asa că a renunţat si la masaje. 
(V.P. 2, 1) 


1. V.P. 1, 3-4; 2, 37. 

2. In legătură cu boala de colon de care suferea Plotin, cf. 
M. D. Grmek, «Les maladies et la mort de Plotin», 
Porphyrios, Viaţa lui Plotin, t. II, p. 336. 

3. În compoziţia teriacelor intra carnea de animale săl- 
batice, înueosebi cea de șarpe. 

După descrierea — de altfel, foarte emoțio- 
nantă- a ultimei boli si a morții lui Plotin, 
Porphyrios consemnează cîteva detalii biografice 
pe care dascălul său i le dezvăluise în cursul 
unor convorbiri, mai cu seamă această ciudată 
amintire din copilărie: 


Deși începuse să meargă la dascălul de gra- 
matică și împlinise opt ani, se ducea la doica lui 
şi îi dezvelea sînii, dînd să sugă; dar, spunîn- 
du-i-se într-o zi că este un copil rău, i s-a făcut 
ruşine si a renuntat*. (V.P. 3, 2) 


Se trece apoi la intilnirea lui Plotin cu maes- 
trul său Ammonios si la «aventurile lui Plotin in 
Orient»: 


Din ziua în care l-a întîlnit, Plotin a rămas 
întruna în preajma lui Ammonios si a dobindit o 
asemenea pricepere într-ale filozofiei, încît s-a 
născut în el dorinţa de a cunoaşte nemijlocit 
filozofia cu care se îndeletniceau perșii, ba chiar 
şi pe cea care se bucura de trecere la indieni. 
Cînd împăratul Gordianus® se pregăti să-i atace 
pe persi, Plotin ceru să fie primit în suită si îl 
urmă pe îrnpărat. Avea pe atunci treizeci și nouă 
de ani, căci urmase învățătura lui Ammonios 
vreme de unsprezece ani. Gordianus fu însă asa- 
sinat în Mesopotamia. Plotin izbuti cu greu să 
fugă si să-şi afle scăparea la Antiohia. lar după 


4. După cum remarca J. Igal, La Cronologia de la Vida de 
Plotino de Porfirio, Bilbao si Madrid, 1972, pp. 31-34, 
Plotin povestește această anecdotă pesemne pentru a 
ilustra discernamintul moral care începe să apară pe la 
vîrsta de șapte ani: «I s-a făcut rușine si a renunțat». 

5. V. p. 207, biografia cronologică. 

ce Filip a luat puterea, Plotin, care împlinise 
patruzeci de ani, a venit la Roma. (V.P. 3, 13). 


Din acel moment vedem cum, treptat, Plotin 
devine șeful unei școli filozofice. In întreaga 
Antichitate însă, filozofia este, în primul rînd, 
un «stil de viata». Omul se inițiază, ca să zicem 
asa, în filozofie la fel cum s-ar initia în religie, 
printr-o convertire care atrage după sine o totală 
schimbare existenţială. Filozoful este mai mult 
un maestru spiritual decît un profesor: el în- 
deamnă la convertire, apoi îi îndrumă pe cei 
proaspăt convertiți — tineri sau, adeseori, adulți — 
pe calea înţelepciunii. Filozoful este un îndru- 
mător spiritual. El tine, desigur, cursuri, care 
pot chiar avea un oarecare caracter tehnic, pot 
trata probleme de logică sau de fizică. Toate aces- 
tea nu sînt însă decît niște exerciții intelectuale 
care fac parte dintr-o metodă de formare ce are 
în vedere sufletul în întregul lui. 

Așa ni se înfăţişează Plotin din relatarea lui 
Porphyrios. Acesta ne descrie felul în care Plotin 
își ținea cursurile, ne dă lista discipolilor care-l 
înconjurau și ne povestește cîteva anecdote foarte 
sugestive. În primul rînd însă, el ne vorbeşte cu 
admirație despre maestrul său: 


Era mereu atent la sine, mai putin poate atunci 
cînd dormea, deşi nici somn nu prea avea, o dată 
că mînca foarte puţin (de multe ori nu se atingea 
nici măcar de pîine) si apoi pentru că gindirea îi 
era nestrămutat îndreptată spre Spirit. (V.P. 8, 20.) 


Neindoielnic, cititorii moderni, fie ei si experți 
într-ale Antichității, încearcă un anume sentiment 
de apăsare cînd citesc aceste rînduri. E. Bréhier, 

un excelent cunoscător al lui Plotin, rezumă cum 
nu se poate mai bine această impresie: «Hotarit 
lucru, scrie el, în mediul lui Plotin nu regăsim 
sănătatea morală si echilibrul pe care le întîlnim 
în scoala lui Epictet. Constatăm o serie de simp- 
tome nelinistitoare de oboseală și epuizare ner- 
voasă. Tema constantă a predicatiei plotiniene, 
„fuga de lume”, se înrudeşte în mod straniu cu 
acea „fugă de viata”, cu acea nevoie continuă de 
a-ţi schimba locul, „de a pleca oriunde, cit mai 
departe de lume”, care sînt, după părerea lui 
Pierre Janet, trăsăturile sindromului melancolic. 
Modul neașteptat în care Plotin a plecat din 
Alexandria, unde nu s-a mai întors niciodată, 
ruperea lui totală de familie şi de locul de baștină 
îşi au poate rădăcina în această stare nervoasă, 
întreținută, fireşte, de regimul deplorabil pe 
care-l urma. Nu numai că se abtinea, ca pitago- 
reicii, să mănînce carne, dar nu respecta nici cele 
mai elementare măsuri de igienă. La aceasta se 
adăuga surmenajul intelectual, frecvent în şcoa- 
la; meditaţia mereu încordată, tradusă într-un 
stil în care gîndirea aleargă întruna, mai iute 
chiar decît cuvîntul rostit, si, de-aici, nesomnul 
care i-au zdruncinat, cu timpul, sănătatea. Cînd 
l-a cunoscut Porphyrios, Plotin avea stomacul 
măcinat de boală si vederea foarte slăbită. A 
făcut apoi o boală de git cronică și o boală de 
piele. Dincolo însă de toate acestea, Plotin găseşte 
un soi de plăcere morbidă în stările maladive. 


Trebuie ca omul să-şi imputineze și să-şi slă- 
bească trupul, pentru a arăta că omul adevărat 
este cu totul deosebit de lucrurile din afară... El 

nu va căuta să ignore cu totul suferinta; dim- 
potrivă, va căuta chiar să treacă prin suferinţe. 
(I 4, 14, 12.) 


Acest straniu testament filozofic, continuă 
E. Bréhier, întrece indiferența stoicilor, de vreme 
ce merge pîna la a dori durerea». 

La rîndul său, medicul P. Gillet’, care diag- 
nostichează, în ultima boală a lui Plotin, simpto- 
mele tuberculozei pulmonare, identifică, în com- 
portamentul lui spiritual, consecinţele psihice ale 
acestei boli, iar în filozofia plotiniană, idealul 
unui om bolnav. 

Plotin ajunge așadar să fie socotit un fel de 
Pascal păgîn, care trăia într-o permanentă stare 
de încordare şi de suferință, şi considera boala 
drept starea normală a omului. 


* 


Multe dintre trăsăturile acestui tablou sum- 
bru sînt exagerate. Anecdotele povestite de 
Porphyrios au fost adesea răstălmăcite, infor- 
matiile pe care ni le dă, prost înţelese, tacerile 
lui, greşit interpretate. Dacă vom reciti cu atenție 
relatarea lui, vom descoperi un cu totul alt Plotin. 

Înainte de toate, trebuie să ne împăcăm cu 
gîndul că multe lucruri din viața lui Plotin ne 
vor rămîne necunoscute. Porphyrios n-a trăit în 


6. E. Bréhier, Piotin, Les Ennéades, t. I, Paris, 1924, 
pp. VII-IX. 

7. P. Gillet, Plotin, un point de vue médical et psycho- 
logique, teză de doctorat în medicină, Paris, 1934. O 
excelentă sinteză a acestor probleme se poate găsi în 
articolul lui M.D. Grmek, citat la p. 141, n. 2. 

preajma lui Plotin decît șase ani şi l-a cunoscut 
abia spre sfîrşitul vieţii, la batrinete, cînd ultima 
lui boală începea să se facă simțită. Tabloul pe 
care-l face el nu poate fi așadar decît parţial. 
Este deci normal ca Porphyrios, care nu stie 
aproape nimic despre trecutul lui Plotin, să in- 
siste asupra caracterului deopotrivă ascetic şi 
maladiv al vieţii dascălului său. 

De la Porphyrios știm prea puţine despre tine- 
reţea lui Plotin ca s-o putem supune unei inter- 
pretări psihologice şi să putem descoperi în ea 
urmele unui «sindrom melancolic». Nimic din 
relatarea lui Porphyrios nu ne îndreptățește să 
afirmăm că, pentru a-l urma pe Gordianus în 
Persia, Plotin a plecat din Alexandria si s-a des- 
partit de Ammonios pe neașteptate. Putem la fel 
de bine presupune că Ammonios însuşi îl va fi 
sfătuit să pornească în acea expediţie filozofică, 
în acel «pelerinaj la izvoarele înţelepciunii» orien- 
tale care, încă din cele mai vechi timpuri, îi fasci- 
naseră pe filozofii greci. Relatarea lui Porphyrios 
nu ne spune însă deloc limpede cum a reușit 
Plotin să intre în suita împăratului Gordianus. 
După cum a remarcat R. Harder®, există, în 
această aventură a lui Plotin, anumite dedesub- 
turi politice care ne scapă. Faptul că Plotin a 
putut participa la această expediţie si că l-a înso- 
tit pe împărat dovedeşte că el avea deja relații 
strînse cu senatorii din anturajul împăratului. 
Această ipoteză este confirmată de fuga lui Plotin 
după asasinarea împăratului. Gordianus este 


8. R. Harder, Plotins Schriften, Vc, Hambourg, Meiner, 
1958, pp. 84-85. 

ucis în timpul unei razmerite a soldaților săi. 
Uzurpatorul Filip preia puterea. Plotin fuge așa- 
dar — cu greu — pentru că este compromis prin 
legăturile sale cu partizanii împăratului Gordia- 
nus. Nu stim de ce el preferă apoi să se ducă la 
Roma şi nu, de pildă, la Atena. Poate însă că, 
ajuns în capitala Imperiului, Plotin nu era, aşa 
cum isi închipuie unii, «un alexaridrin necunos- 
cut si modest»*. Dacă putem presupune că, în 
Orient, el avusese deja legături cu aristocrația 
senatorială, nu este de mirare că el reapare la 
Roma, în relații apropiate cu personaje ca 
Marcellus Orontius, Castricius Firmus, Sabinillus 
sau Rogatianus*, care aparţin aceluiaşi mediu. 

Pe de altă parte, ascetismul plotinian nu are 
în el nimic morbid sau maladiv, ci este întru totul 
conform cu stilul de viata filozofic, intrat în tra- 
ditie de veacuri. 

De ce nu vorbeşte Plotin despre originea sa, 
despre rude, despre locul său de baştină? Pur si 
simplu pentru că transpune în fapt sfaturile stoi- 
cului Epictet: 


Dacă este adevărat că între Dumnezeu şi oa- 
meni există o legătură de rudenie, așa cum afir- 
mă filozofii, atunci oamenilor nu le rămîne decît 
să facă așa cum făcea Socrate, adică să nu răs- 
pundă niciodată cuiva care îi întreabă din ce loc 
se trag: «Sînt cetăţean al Atenei sau al Corintului», 
ci: «Sînt cetățean al lumii». Dacă ne-am dat sea- 
ma de felul în care este întocmit universul, dacă 


9. E. Bréhier, în introducerea generală la Plotin, Les 
Ennéades, t. I, p. VI. 
10. Porphyrios, V.P. 7, 24. 

am înţeles că mai presus de toate lucrurile, 
stăpînindu-le pe toate şi cuprinzîndu-le pe toate, 
este acel «Tot» alcătuit din Dumnezeu şi oameni, 
că de acolo vine sămînţa din care se vor naște nu 
numai tatăl meu sau bunicul meu, ci tot ceea ce 
trăieşte si crește pe pămînt — îndeosebi ființele 
gînditoare, căci numai ele sînt, din fire, apropiate 
de divin, legate cum sînt de Dumnezeu prin ra- 
tiune —, de ce, ştiind toate acestea, nu ne-am 
declara cetăţeni ai lumii? De ce nu ne-am socoti 
fii ai lui Dumnezeu? (Epictet, Convorbiri, 1 9, 1.) 


Nesocotea oare Plotin «cele mai elementare 
măsuri de igienă»? Nicidecum. Plotin nu uită 
să-și îngrijească trupul. Are şi masori — probabil, 
dintre sclavii din casa Geminei, unde locuieşte. 
Și pesemne că se scaidă în piscina din aceeaşi 
casă, după care, potrivit obiceiului roman, pune 
să i se facă frectie. Plotin nu merge la terme pur 
și simplu pentru că aceste stabilimente erau lo- 
curi de distracție, de plăcere, de desfrîu. Nu avem 
decît să recitim Scrisoarea a 56-a a lui Seneca, 
în care filozoful descrie hărmălaia asurzitoare ce 
răzbătea dintr-o baie publică de lîngă casa lui, 
plesnetul miinilor masorilor, gîfiitul gimnastilor, 
strigătele negustorilor de cirnati și băuturi, tipe- 
tele celor care epilau si zbierătele celor epilati, 
vociferările hotilor prinşi asupra faptului, certu- 
rile celor puşi pe hartă. Plotin nu va accepta 
niciodată să se amestece în acest vacarm, nici 
măcar după ce masorii lui vor fi pierit în epide- 
mia de ciumă. 

Mănîncă putin si doarme putin? Nici în asta 
nu este nimic ciudat. Vegetarianismul se răspîn- 
dise de multă vreme, sub influenta pitagorismului. 

Cei care se multumeau cu un regim frugal o 
făceau nu din ascetism, ci din grijă pentru sănă- 
tate. Plotin însuși aminteşte lucrul acesta atunci 
cînd îi atacă pe gnostici, care pretindeau că vin- 
deca bolile prin exorcism: 


Dacă ar spune că se curăţă de boli, nu altfel, 
ci prin cumpătare si printr-un regim chibzuit, ar 
spune-o cu drept cuvînt, așa cum fac filozofii. 
(II 9, 14, 11.) 


Cît priveşte somnul, Platon spusese deja în 
Legile!! că «somnul mult nu prieşte nici trupului, 
nici sufletului» şi că trebuie «să dormim numai 
atît cît este nevoie pentru sănătate; si nu este un 
lucru greu, odată ce devine obisnuinta!». Exista, 
în anturajul lui Plotin, un exemplu viu al bine- 
facerilor trupesti ale ascetismului: 


Rogatianus era membru al Senatului. Îi era 
atît de sila de viata de pe pămînt, încît s-a lepă- 
dat de toate bunurile, a dat drumul tuturor slu- 
gilor sale si s-a lipsit pînă şi de rangul pe care-l 
avea. Odată, cînd trebuia să iasă din casă pentru 
a prelua funcţia de pretor, nu s-a arătat, desi 
lictorii se prezentaseră la el, şi nu s-a îngrijit de 
îndatoririle sale. N-a mai vrut nici măcar să locu- 
iască în propria-i casă, ci se ducea pe la prieteni 
sau rude, mînca si dormea la ei. Nu mînca decît 
din două în două zile. Iar datorită faptului că se 
mulțumea cu atît de putin si că nu-i mai păsa de 
viața de zi cu zi, omul acesta, care înainte era 
asa de bolnav de gută încît trebuia purtat din- 
tr-un loc intr-altul cu lectica, şi-a recăpătat sănă- 
tatea; si, de unde abia isi mai putea desface 


11. Platon, Legile, VH, 808 b-c. 

degetele, a ajuns să se poată sluji de ele la fel de 
uşor ca unul care muncește numai cu mîinile. 
Plotin îl pretuia foarte tare, nu contenea să-l 
laude, îl dădea drept pildă filozofilor. (V.P. 7, 31.) 


In sfîrșit, este greu de spus că Plotin găsea o 
plăcere morbidă în stările maladive. Să recitim, 
în întregime, textul la care se referea E. Bréhier: 


De-ar fi omul de pe pămînt frumos, mare, 
bogat, şi de-ar putea el porunci tuturor celorlalți 
oameni, tot din «locul cel de jos»!? rămîne. Să 
nu-l pizmuim pentru lucrurile acestea, care-l or- 
besc! Ci înțeleptul se prea poate să nu aibă aceste 
lucruri de la început; dar dacă ele vor apărea în 
viaţa lui mai tîrziu, însuşi va căuta să le împu- 
tineze, dacă va sti să-şi poarte de grijă. Va mic- 
sora astfel, si va vlăgui, prin neluare în seamă, 
preaplinu! de viaţă din trup; va renunţa la sarci- 
nile publice. Si, avînd grijă de propria-i sănătate, 
nu se va feri să afle ce înseamnă boala. Cum nu 
va încerca să ocolească suferinţele; dacă nu le va 
fi trăit niciodată, va vrea, la tinerețe, să le cu- 
noască ; ajuns însă la bătrînaţe, nu va mai dori 
să fie tulburat nici de suferințe, nici de plăceri, 
nici de vreuna din stările plăcute sau neplăcute 
pe care le încearcă omul pe pămînt, spre a nu fi 
silit să-şi îndrepte atenția către trup. Cînd va 
simți vreo suferință!*, înțeleptul va lupta împo- 
triva ei cu puterea pe care a dobîndit-o. Lui nici 
plăcerea, nici săntatea, nici lipsa suferinţei nu-i 
sporesc fericirea ; stările potrivnice nu i-o ştirbesc 
si nu i-o împuţinează. Dacă, unuia şi aceluiași 
lucru, un contrar nu-i adaugă nimic, cum ar putea 
celălat contrar să-i răpească ceva? (I 4, 14, 14.) 


12. Platon, Theaitetos, 176 a. 
13. Plotin a scris acest tratat în ultimi: ani ai vieţii sale, 
cînd boala si suferința îl măcinat 

Vedem așadar că Plotin nu caută boala, 
suferința, uritenia pentru ele însele. Nu împo- 
triva trupului luptă el, ci împotriva unui exces 
de vitalitate a trupului, care ar risca să dezechi- 
libreze sufletul în pornirea lui spre contemplarea 
Binelui. Omul trebuie să se obișnuiască să nu 
mai ia seama la ceea ce simte trupul, să devină 
nepăsător la plăcere sila durere, pentru ca nimic 
să nu-i mai abată atenţia de la contemplare. Tre- 
buie deci să se obișnuiască să «dorească» sufe- 
rinta și durerea cit este tînăr, ca să nu fie luat 
prin surprindere la batrinete, cînd acestea vor 
veni în mod natural. 

Avem de a face cu un exerciţiu spiritual bine 
cunoscut de stoici: «premeditarea». Filozoful tre- 
buie să-şi dorească să treacă din vreme prin în- 
timplari neplăcute, pentru a le suporta mai uşor 
cînd vor veni pe neașteptate. Libertatea trebuie 
să vină în întîmpinarea a ceea ce ar putea-o con- 
strînge. 

Vom găsi în asceza plotiniană si alte exemple de 
exerciții spirituale dintre cele pe care stoicii le 
pretuiau. Astfel, bunăoară, atunci cînd Porphyrios 
ne spune despre Plotin că «era mereu atent la 
sine», că «<încordarea cu care căuta spre Spirit nu 
înceta nici o clipă cînd veghea»!f, el face aluzie, 
prin folosirea acestor cuvinte (atenţie = prosoche, 
încordare = tasis), la vocabularul tehnic ce descria 
vigilenta, adică atitudinea fundamentală a inte- 
leptului stoic. 

Încordarea continuă a lui Plotin nu este 
așadar mai ieșită din comun decît aceea a lui 


14.V.P. 8, 20 şi 9, 17. 

Marcus Aurelius sau a lui Epictet. În vreme însă 
ce stoicul își îndreaptă constant atenţia spre în- 
tîmplările din viata cotidiană, în care se strădu- 
ieste să deslușească voia lui Dumnezeu, atenția 
plotiniană se îndreaptă spre Spirit şi reprezintă 
un efort mereu reînnoit de a rămîne în contem- 
plarea Binelui. Am putea deci crede că această 
atenţie întoarce spatele realului, fuge de real, se 
refugiază în abstractiune, necesitind aşadar mai 
multă concentrare şi un mai mare efort decît 
atitudinea stoică. 

Nimic mai neadevărat. Înţelepciunea lui 
Plotin are în ea ceva blind, îngăduitor, binevoitor, 
un simţ al realităţii și al măsurii cu nimic mai 
prejos decît bunătatea si blindetea lui Marcus 
Aurelius’. Inainte de a înțelege de unde se trage 
această blindete, trebuie să-i cercetăm toate as- 
pectele. 


* 


Simplitate, deschidere a minții, blindete, sim- 
patie grijulie — iată în ce constă secretul peda- 
gogiei plotiniene. 


Oricine dorea, putea veni la cursurile lui. 
(V.P. 1, 13.) 


Poate că era de-ajuns să te strecori după cor- 
tina care, pe vremea aceea, despartea de cele mai 
multe ori sala de curs de stradă. Odată intrat 
înăuntru, îl puteai întreba pe magistru orice 
doreai: 


15.Cf. P. Hadot, La Citadelle intérieure, Paris, 1992, 
pp. 238-244. 

Își îndemna auditoriul să-i pună întrebări. De 
aceea, cursul său era destul de dezordonat, iar 
taifasul era nelipsit. (V.P. 3, 35.) 


Lucrul acesta nu era de altfel pe placul tutu- 
ror. Amatorii de noutăți si de vorbire mestesugita 
erau dezamagiti: 


Oamenii de pe vremea lui susțineau că Plotin 
se împăunează plagiind învăţăturile lui Nume- 
nios’®, si mai erau de părere că vorbeşte mult 
fără să spună nimic, si îl dispretuiau pentru că 
nu pricepeau ce voia să spună și pentru că în 
discursurile lui nu era pic de teatralitate retorică 
sau de emfază: cursurile lui Plotin semănau cu 
niște simple convorbiri, iar el nu se grăbea să 
dezvăluie inlantuirile logice obligatorii dintre ar- 
gumentele pe care le folosea şi pe care era clădit 
raționamentul său. Pînă si eu, Porphyrios, am 
avut aceeaşi impresie cînd l-am auzit întfia oară. 
(V.P. 18, 2.) 


De altfel, Porphyrios avea curînd să devină 
unul din cei mai pretiosi interlocutori, dar lucrul 
acesta nu i-a descurajat pe nemulţumiţi, ba chiar 
dimpotrivă. În pofida răbdării de nezdruncinat a 
lui Plotin, pe multi dintre ascultătorii săi îi de- 
ruta felul în care isi tinea cursurile: 


Se arăta plin de bunăvoință cînd i se puneau 
întrebări şi se apleca asupra lor cu o atenţie 
neobosită. Cînd eu însumi l-am întrebat cum 


16. Numenios din Apamea (Siria), filozof platonician si 
neopitagoreic din a doua jumătate a secolului al II-lea 
d.Hr. Fragmentele din operele lui au fost editate și 
traduse de E. des Places sub titlul Numénius, 
Fragments, Paris, Les Belles-Lettres, 1973. 

anume este unit sufletul cu trupul, şi-a continuat 
demonstrația trei zile la rînd. A intrat atunci în 
sala de curs un oarecare Thaumasios, care a spus 
că el unul ar vrea să-l audă pe Plotin tratînd 
subiecte generale şi vorbind despre texte”, căci 
nu mai poate suporta schimbul de întrebări şi 
răspunsuri dintre Porphyrios si Plotin. Plotin i-a 
răspuns: «Dacă n-ar trebui să lămuresc proble- 
mele pe care le ridică Porphyrios, n-aș fi în stare 
să spun nimic despre texte». (V.P. 13, 10.) 


Auditoriul nu punea întotdeauna întrebări. 
Uneori, cîte un învățăcel citea comentariul facut 
asupra unui text din Platon sau Aristotel de vre- 
unul din marii exegeti din secolele al II-lea sau 
al III-lea, bunăoară de Alexandros din Aphrodisia 
sau de Numenios. Apoi Plotin lua cuvintul: 


Plotin, a cărui reflecţie teoretică era personală 
şi independentă, nu prelua absolut nimic din 
aceste comentarii, ci făcea cercetări în spiritul 
lui Ammonios. La vorbă era scurt: după ce înfă- 
tisa în cîteva cuvinte sensul unei teorii adinci, se 
ridica si pleca! (V.P. 14, 14.) 


Plotin merge întotdeauna la esențial. El nu-și 
întrerupe nici un moment contemplatia. Forma 
literară nu-l preocupă. Pasiunea pentru obiectul 


17. În loc de «vorbind despre texte», unii interpreţi au 
tradus: «vorbind astfel încît să se poată lua notițe». Se 
pare însă că nici un paralelism din text nu justifică 
această traducere. În legătură cu alte probleme de 
traducere, cf. M.-O. Goulet, «L’arriére-plan scolaire de 
la Vie de Plotin» [Fundalul scolar al Viezii lui Plotin], 
tn Porphyrios, Viata lui Plotin, t. I, p. 268, n. 1 si 2. 

18. Cf. M.-O. Goulet-Cazé, ibid., p. 262. 

care-l absoarbe îl ajută să-și găsească însă repede 
cuvintele. 


La cursuri, se exprima cu ușurință gi se pri- 
cepea să aleagă și să îmbine ceea ce-i era de folos 
[în expunerea sa]. Făcea însă unele greșeli de 
rostire... care de altfel apăreau şi în scris. Cînd 
vorbea, inteligența lui devenea parcă vizibilă, 
strălucirea ei îi lumina chipul. De felul lui, era 
plăcut la înfățișare, dar în clipele acelea devenea 
de-a dreptul frumos. Cîteva broboane de sudoare 
i se prelingeau pe fata, blîndețea lui ieşea la 
iveală. (V.P. 13, 1.) 


Avea propriile lui opinii în legătură cu filo- 
zofia, adică în privinţa atît a tonului care trebuia 
păstrat în discursul filozofic, cit si a atitudinii pe 
care filozofii trebuiau s-o adopte în stilul lor de 
viata. Criticîndu-i pe gnostici pentru ceea ce el 
considera infumurare si trufie, Plotin le spunea 
discipolilor săi: 


Stilului de filozofie pe care îl urmăm noi îi 
sînt proprii, pe lîngă alte merite, simplitatea obi- 
ceiurilor si puritatea gîndirii. Filozofia noastră 
caută vrednicia, si nu infumurarea: ea ne dă 
incredere, dar o incredere ce se bizuie pe ratiune, 
pe chibzuinţă trainică si pe o neadormită băgare 
de seamă. (II 9, 14, 38.) 


Plotin condamnă în egală măsură emfaza 
sofistilor si ingimfarea gnosticilor. Ne aducem 
aminte de cuvintele lui Marcus Aurelius’: «Sim- 
pla si modesta este lucrarea filozofiei. Nu ma sili 
sa fac pe ceremoniosul». Plotin dispretuieste 


19. Cf. Cugetări, IX, 29. 

profund tot ceea ce este pur exterior; el nu vrea 
să farmece, nu caută cu tot dinadinsul să-i facă 
pe alţii să-l urmeze, nu încearcă să impresioneze 
prin atitudini arogante sau afectate, să amă- 
gească prin magia formei. Acest comportament 
se regăsește şi în activitatea sa literară: 


Stilul scrierilor sale se caracterizează prin 
concizie, profunzimea sensului si bogăţia mai de- 
grabă a gîndurilor decît a cuvintelor. De cele mai 
multe ori scria căzut pradă inspirației si cu pa- 
siune. (V.P. 14, 1.) După ce scria, nu apuca nici- 
odată să revină asupra textului şi să-l îndrepte; 
de altfel, nu izbutea niciodată să-l citească de la 
un capăt la celălalt, pentru că nu stătea bine cu 
vederea. Iar cînd scria, nu se străduia să facă 
frumos literele, nici cuvintele nu le despartea 
clar, iar cu ortografia nu-şi bătea capul. Nu se 
gîndea decît la înţeles. Iar obiceiul ăsta, care ne 
uimea pe toți, si l-a păstrat pînă la moarte”. 
(V.P. 8, 1.) 


Scrierile lui sînt rezultatul unei meditații 
lăuntrice atît de intense încît nu se întrerupe 
niciodată, nici chiar în timpul unei convorbiri: 


După ce, cugetînd în sine, îşi lămurea gîndul 
de la un capăt la altul, de-abia după aceea încre- 
dinta scrisului rodul cugetării sale; așternea atunci 
în scris ideile pe care le asezase în bună rînduială 
în sufletul său, într-un mod atît de curgător încît 
ai fi zis că le lua dintr-o carte. Căci, pînă și 


20. În legătură cu problemele puse de acest text, cf. M.-O. 
Goulet Cazé, ibid., p. 282 si D. O’Brien, «Comment 
écrivait Plotin» [Cum scria Plotin], în Porphyrios, Viata 
lui Plotin, t. 1, pp. 329-367. În traducerile mele m-am 
inspirat din lucrările acestor doi autori. 

atunci cînd vorbea cu cineva si era prins într-un 
schimb de replici, mintea îi stătea tot la obiectul 
cercetării sale. Făcea foarte bine față dialogului 
si, în același timp, isi urma fără întrerupere 
cugetarea asupra a ceea ce își propusese să cerce- 
teze. De îndată ce interlocutorul pleca, îşi conti- 
nua ideea de unde o lăsase, fără să se uite peste 
ceea ce scrisese mai înainte (căci, după cum am 
spus, vederea nu-i îngăduia acest lucru), ca și 
cum convorbirea nu s-ar fi desfășurat în acelaşi 
răstimp. Astfel, putea fi în acelaşi timp cu sine 
si cu altcineva. (V.P. 8, 8.) 


Excelentă formula! Cît de bine sintetizează ea 
întreg secretul lui Plotin! 

Discipolii lui Plotin își vor fi dat seama că era 
un dar cu adevărat deosebit. Această extraordi- 
nară forță a spiritului pare însă a izvori dintr-o 
exigenta morală. Plotin nu vrea să-și întrerupă 
contemplatia, dar nu evită comunicarea cu cei 
din jur. Lucrurile se petrec ca si cum totala sa 
deschidere fata de Dumnezeu i-ar permite, i-ar 
impune chiar, să rămînă într-o stare de totală 
deschidere şi faţă de ceilalți. 


* 


Ca îndrumător spiritual, Plotin manifestă fata 
de cei din jur bunăvoință, blindete, respect. 

Are grijă să dea cîte ceva de făcut fiecăruia 
dintre discipolii săi. Amelios, de exemplu, pri- 
meste sarcina de a-i răspunde în scris lui 
Porphyrios care, nou-venit în şcoală, avea reti- 
neri în privinţa unuia din punctele de căpetenie 
ale învățăturii lui Plotin. Ne amintim, de aseme- 
nea, incidentul cu retorul Diophanes. Scandalizat 

de apologia pe care acesta i-o face lui Alcibiade, 
Plotin îi cere lui Porphyrios să scrie o refutatie. 
Tot astfel, Porphyrios este însărcinat să întoc- 
mească un referat pe marginea unor tratate pe 
care Plotin le primise de la un filozof din Atena, 
pe nume Eubulos. Atacîndu-i pe gnostici, Plotin 
combate, în cursurile sale şi într-un tratat, esența 
învățăturii acestora, lăsînd în seama lui Amelios 
si a lui Porphyrios cercetarea si discutarea in 
amănunt a scrierilor lor. La aceasta se adaugă 
notițele luate la cursuri și revizuirea tratatelor 
scrise de Plotin?!. 

Porphyrios stăruie, cu vanitate de altfel, asu- 
pra încurajărilor binevoitoare pe care le-a primit 
de la maestrul său. Cu acest prilej, el ne zugră- 
veste viata din scoala: 


N-a dezvăluit nimănui nici luna, nici ziua in 
care s-a născut, pentru că nu voia să se aducă 
vreo jertfă sau să se dea vreun ospăț de ziua lui, 
deși la aniversările tradiționale ale lui Platon si 
Socrate, Plotin aducea o jertfă în cinstea lor şi-şi 
invita tovarășii la ospăț, în cursul căruia cei mai 
vrednici trebuiau să citească un discurs în fața 
adunării (V.P. 2, 38.) La una din aniversările lui 
Platon, citisem un poem intitulat Căsătoria sacră. 
Spuneam acolo multe lucruri, sub puterea inspi- 
ratiei, în limba misterelor si urmărind un înțeles 
ascuns. Cineva din public a spus: «Porphyrios a 
luat-o razna». Plotin a rostit atunci cu glas tare, 
ca să-l poată auzi toată lumea: «Ai dovedit pe 
deplin ceea ce esti: poet, filozof si hierofant». 
(V.P. 15, 1.) 


21. V.P. 18, 14; 15, 6 și 18; 16, 9; 3, 46; 7, 51. 

Am menţionat deja anecdotele care ni-l infati- 
seaza pe Plotin repetind, referitor la Porphyrios, 
versul din Homer: «Astfel din arc săgetînd, pen- 
tru greci ai să fii o lumină», sau raspunzindu-i 
lui Thaumasios: 


«Dacă n-ar trebui să lămuresc problemele pe 
care le ridică Porphyrios, n-aș fi în-stare să spun 
nimic despre texte». 


Dincolo de insistența cu care Porphyrios în- 
cearcă să se pună în valoare, întrezărim riva- 
litatile din sînul școlii, îndeosebi gelozia lui 
Porphyrios fata de Amelios care, în momentul 
sosirii lui Porphyrios la Roma, îl cunoștea pe 
Plotin de optsprezece ani. Sînt lucruri obișnuite 
în toate şcolile spirituale, filozofice. Plotin însă 
nu pare să manifeste preferinţe. E] îl ia pe fiecare 
așa cum este, încercînd să-l ajute să-şi dezvolte 
latura cea mai bună. 

S-a spus adesea că Plotin trăia într-un cerc 
strimt si închis. J. Bidez vorbește de o «biseri- 
cuță», de un «mic cenaclu de oameni palizi si 
retraşi»*?. Iar dr. Gillet identifică, în această pre- 
ferinta pentru grupul închis al discipolilor săi, 
simptomul unei stări nervoase legate de tuber- 
culoză. 

Si de astă dată însă, avem de-a face cu o inter- 
pretare greşită a relatării lui Porphyrios. Acesta 
face o distincţie între auditoriul, numeros, al lui 
Plotin, si grupul, restrîns, al adepților săi%. 
Această distincție este însă valabilă pentru orice 


22. J. Bidez, Vie de Porphyre, Gand, 1913, p. 39. 
23. V.P. 7, 1. 

școală filozofică din Antichitate, mai ales din 
Antichitatea tirzie. Nu trebuie să ne inchipuim 
că filozofii de atunci semănau cu niște profesori 
universitari care ar tine nişte cursuri publice. 
Asa cum am mai spus, filozoful este un formator 
de viata spirituală. Unii îl ascultă, dar nu se 
convertesc. Altii isi schimbă complet modul de 
viaţă, intra in scoala lui, îi urmează sfaturile, 
vor să trăiască în preajma lui. Devin tovarășii 
(hetairoi), dar si adepţii lui (zelotai)?*. Ei adoptă 
nu atît o doctrină, cît un gen de viata. Acelaşi 
lucru îl făceau si discipolii lui Musonius Rufus 
sau ai lui Epictet. 

Porphyrios ne mai spune că scrierile lui Plotin 
nu le erau accesibile decît adepților: 


Am constatat că aceste cărți nu erau încre- 
dințate decît unui mic număr de persoane. Trans- 
miterea lor nu era treabă ușoară şi nu se făcea 
cu conștiința împăcată, nu era un lucru simplu 
si nici la îndemînă, iar cei care le primeau erau 
aleși cu grijă. (V.P. 4, 14.) 


Porphyrios însuşi n-a avut acces la ele decît 
după ce a dovedit că a înțeles bine gîndirea maes- 
trului. După ce-l ascultase pe Plotin prima oară, 
Porphyrios scrisese un text în care punea în dis- 
cutie o chestiune de doctrină pe care nu o putea 
admite: 


Plotin l-a pus pe Amelios să-i citească lucrarea 
mea, apoi a spus zîmbind: «Amelios, treci tu si 
rezolvă problemele pe care le-a întîlnit, pentru 
că nu ne cunoaşte părerile». Amelios a scris o 


24. VP 2, 42 si 7, 1. 

carte destul de lungă împotriva obiectiilor mele; 
eu i-am replicat, iar el mi-a răspuns din nou. Am 
înțeles atunci, cu greu, învățătura lui Plotin si 
mi-am schimbat părerea. Am scris o palinodie pe 
care am citit-o la curs. De-atunci, mi s-au fncre- 
dintat si mie cărțile lui Plotin. (V.P. 18, 11.) 


Pentru a înţelege însă ce vrea să spună 
Porphyrios aici, trebuie să ne amintim ce în- 
semna publicarea unei cărţi în Antichitate. Să 
nu uităm că, pe vremea aceea, operele erau ma- 
nuscrise, putînd fi recopiate si falsificate în voie. 
A publica o carte? însemna, aşadar, aproape 
întotdeauna, a o încredința unui cerc de prieteni 
care isl asumau, cu bună ştiinţă, sarcina de ao 
difuza. Pentru un filozof, acest cerc de prieteni 
era, evident, grupul adevaratilor săi discipoli, al 
celor care-i intelesesera învăţătura. Numai ei 
erau în stare să ateste autenticitatea operelor 
sale, să asigure recopierea lor si să le facă cu- 
noscute. De altfel, filozoful nu scria pentru în- 
treaga omenire, pentru un public universal. Mai 
potrivit ar fi să spunem că el răspundea în scris 
unor întrebări puse de discipolii săi. Rod al unor 
împrejurări anume, aceste producţii literare se 
adresează unui auditoriu anume, cîteodată chiar 
unui singur individ: 


Plotin se hotărîse să scrie despre subiectele 
care se întîmpla să se ivească... (V.P. 4, 11.) În 
întîlnirile noastre s-au întreprins nenumărate 
cercetări, iar Amelios şi cu mine l-am rugat să le 


25. Cf. E. Arns, La Technique du livre daprès saint Jérôme, 
Paris, 1953, pp. 81-89; M.-O. Goulet-Caz6, ibid., 
pp.284-287, şi bibliografia, p. 285, n. 2. 

redacteze în scris (V.P. 5, 5)... Aceste scrieri aveau 
drept subiect problemele care se iveau întîm- 
plător. (V.P. 5, 60.) 


Micul grup de discipoli este aşadar atît depo- 
zitarul, cit si destinatarul scrierilor maestrului. 
Veghind ca operele sale să nu fie transmise ori- 
cui, Plotin se conformează de fapt unei practici 
destul de răspîndite si a cărei utilitate este lesne 
de înțeles. Dispunem, bunăoară, de o scrisoare a 
sfintului Augustin, ce cuprinde lista prietenilor 
cărora li se putea transmite unul din textele sale”®. 

Porphyrios stăruie asupra acestui punct de- 
oarece vrea să atragă atenţia cititorilor asupra 
propriei sale importante în şcoală. Nu numai că 
Plotin îngăduise ca el să aibă acces la scrierile 
sale, ceea ce era deja un privilegiu, dar îl însăr- 
cinase cu revizuirea lor și cu pregătirea ediției 
definitive. Remarcăm, în treacăt, înțelepciunea 
îndrumătorului spiritual: Porphyrios este un bun 
filolog, trebuie să i se dea prilejul de a-și pune 
în valoare talentul. 

De fapt, încă din timpul vieţii lui Piotin, scrie- 
rile sale deveniseră cunoscute și dincolo de cercul 
celor mai apropiați discipoli. Astfel, fostul dascăl 
al lui Porphyrios, retorul şi filozoful atenian 
Longinus, care nu îmbrățișează deloc ideile lui 
Plotin, îi scrie lui Porphyrios rugîndu-l să-i tri- 
mită cîteva tratate ale filozofului, care aveau să 
se adăuge celor pe care Amelios i le trimisese 
deja”. 


26. V. H.-I. Marrou, La Technique de Védition à l'époque 
patristique, în Vigiliae christianae, 3, 1949, p. 217. 
27. V.P. 19, 6. 

Asadar, fie si din simplul fapt ca Plotin 
urmarea indeaproape difuzarea tratatelor sale, 
putem trage concluzia ca el nu putea trai decit 
in atmosfera rarefiata a unui mic cenaclu. 

De altfel, dacă citim cu atenţie lista disci- 
polilor sai, asa cum ne-o prezintă Porphyrios, 
constatăm că in acest grup existau personalităţi 
foarte diverse. Mulţi prieteni de-ai lui Plotin, 
chiar si dintre cei mai apropiaţi, nu sînt cu ade- 
vărat convertiți la filozofie. Distincția dintre 
auditori și adepți nici măcar nu este întotdeauna 
foarte netă: 


Avea un auditoriu numeros 2%. Dar printre ade- 
varatii lui discipoli, care căutau în preajma lui 
viața filozofică, primul era Amelios din Etruria, 
pe numele de familie Gentiliannos. Plotin spunea 
că mai bine l-ar chema Amerius (cu r), căci, zicea 
el, i se potriveşte mai bine un nume provenit din 
amereia  (indivizibilitate) decît din ameleia 
(neîngrijire). Era si un medic, Paulinus din 
Skythopolis, căruia Amelios îi zicea «mititelul» ; 
acesta avea mintea doldora de cunoștințe prost 
înțelese. Piotin mai avea însă ca discipol şi pe un 
alt medic, Eustochios din Alexandria, pe care l-a 
cunoscut spre sfirşitul vieţii. Kustochios a rămas 
lîngă el şi l-a îngrijit pînă la moarte. Consa- 
crindu-se cu totul învăţăturii lui Plotin, dobin- 
dise deschiderea unui adevărat filozof. La Plotin 
mai venea şi Zoticos, critic si poet, care revizuise 
operele lui Antimachos şi care a transpus, într-o 
manieră foarte poetică, sub formă de poem, isto- 
ria Atlantidei (după Critias al lui Platon]. După 


28. În legătură cu personajele citate in acest text, cf. 
L. Brisson, «Prosopographie», în Porphyrios, Viața lui 
Plotin, t. I, pp. 56-114. 

ce i s-a incetosat vederea, Zoticos a murit cu 
putin înaintea lui Plotin... Tovaras i-a fost si 
Zethos, care era de origine arabă. Acesta era 
căsătorit cu o fiică a lui Theodosios, tovarășul lui 
Ammonios. Era tot medic, iar Plotin ţinea foarte 
mult la dînsul. Făcea politică, iar treburile pu- 
blice îl atrăgeau foarte tare; Plotin încerca să-l 
aducă pe calea cea bună. Plotin era atît de apro- 
piat de Zethos, încît s-a retras pe propritatea 
acestuia de la ţară, care se afla la șase mile 
depărtare de Minturnae. (V.P. 7, 1.) 


Urmează enumerarea oamenilor politici, în- 
deosebi senatori, care făceau parte din auditoriul 
lui Plotin: Castricius Firmus, Marcellus Orontius, 
Sabinillus şi Rogatianus, a cărui poveste o cu- 
noastem. 

Mai era si un egiptean: 


La Plotin venea si Serapion din Alexandria, 
care la inceput a fost retor; asista la cursurile de 
filozofie, dar nu s-a putut vindeca niciodată de 
slăbiciunea de a-şi irosi timpul umblind să cîştige 
bani si făcînd camătă. (V.P. 7, 46.) 


În sfîrşit: 


Și eu, Pophyrios din Tyr, mă număram printre 
discipolii lui cei mai dragi, iar el a binevoit să-mi 
incredinteze corectura scrierilor sale. (7, 50.) 


Descoperim astfel un mediu extrem de variat: 
adevăraţi filozofi, dar şi medici, filologi, oameni 
politici, cămătari. Plotin nu se împrietenește 
neapărat numai cu cei care-i urmează cel mai 
bine învăţăturile. Bunăoară, Zethos, care nu s-a 
desprins total de preocupările politice, îi este to- 
tuşi foarte apropiat. 

Nu, Plotin nu trăiește în mijlocul unor «oameni 
palizi şi retrași». Casa în care locuieşte el răsună 
probabil de hohote de ris, de jocuri si de larmă... 
Pesemne că este o casă mare, căci este a Geminei, 
o femeie care aparținea, se pare, aristocrației 
romane. Dar Plotin nu stă deloc singur aici: 


Cînd înțelegeau că nu mai au mult de trăit, 
multi bărbaţi si multe femei din cele mai de vază 
familii isi trimiteau la el copiii, băieți sau fete, 
$i i-i incredintau lui cu toată averea lor, ca şi 
cum i-ar fi încredințat unui păzitor sfînt si divin. 
Casa lui era plină de băieţi și de fete. (VP. 9,5.) 


Porphyrios subliniază deosebita grijă cu care 
Plotin se ocupa de pupilii săi: 


Printre aceşti tineri, se număra şi Polemon: 
Plotin se îngrijea de educaţia lui, si îl asculta 
adeseori, chiar si atunci cînd tinea lecţii în scoala. 
(9, 10.) 


Rolul de tutore îl obliga la multiple preocupări 
contabilicești : 


Avea răbdare să verifice bilanturile întocmite 
de cei care-i slujeau pe-acesti copii si urmărea să 
fie corecte. «Copiii ăștia încă n-au ajuns filozofi, 
spunea el, trebuie să le păstrăm neatinse bu- 
nurile si veniturile.» (9, 12.) 


Se iveau si probleme casnice: 


Într-o zi, Chionei, care locuia împreună cu 
copiii ei sub același acoperiș cu Plotin şi care era 
o văduvă foarte respectabilă, cineva i-a furat un 
colier scump. Toţi sclavii au fost aduşi înaintea 
lui Plotin. După ce s-a uitat pe rînd la fiecare, 

Plotin a arătat către unul din ei si a spus: 
«Acesta este hoțul». La început, desi era biciuit, 
sclavul n-a vrut să recunoască, dar pînă la urmă 
şi-a mărturisit fapta, s-a dus după colier si l-a 
înapoiat. (V.P. 11, 2.) 


Referindu-se la această întîmplare, Porphyrios 
subliniază, cu drept cuvînt, că: 


Plotin avea o putere cu totul extraordinară de 
a pătrunde firea omului. (11, 1.) 


li cunoştea pe oameni după ochi. Regăsim aici 
tema privirii: 


Putem cunoaşte firea unui om privindu-l în 
ochi sau cercetînd anumite parti ale trupului său. 
Putem înțelege astfel ce primejdii îl pasc și cum 
anume se poate feri de ele. (II 3, 7, 9.) 


Această privire a lui Plotin, căreia nimic nu-i 
poate fi ascuns, este o privire ce vine de dincolo 
și care răzbate pînă la realitatea spirituală din- 
dărătul aparentelor. Așa văd sufletele în lumea 
inteligibilă: 

Chiar și pe pămînt, aflăm multe despre oa- 
meni doar din ochii lor, fără ca ei să spună ceva. 
În lumea spirituală însă, tot trupul este trans- 
parent, iar fiecare ființă este ca un ochi; nimic 
nu mai poate fi ascuns sau simulat, si înainte de 


a vorbi cuiva, acesta, doar vazindu-te, te cunoaşte 
în întregime. (IV 3, 18, 19.) 


Plotin îndreaptă această privire spirituală 
spre. cei din jurul său: 


Putea prezice ce se va alege de fiecare dintre 
copiii care trăiau în preajma lui. Lui Polemon, de 

pildă, i-a prezis că se va îndrăgosti si că nu va 
trăi mult; si asa a si fost. (V.P. 11, 8.) 


Porphyrios a simţit si el puterea de pătrun- 
dere a maestrului său: 


Într-o zi, a simţit că mă gîndesc să-mi iau 
zilele. A apărut deodată la mine acasă şi mi-a 
spus că această hotărîre nu izvorăşte dintr-o stare 
de suflet cu adevărat spirituală, ci că este vorba 
pur și simplu de o melancolie bolnăvicioasă%. 
M-a sfătuit să pornesc într-o călătorie. l-am ur- 
mat povata si am plecat în Sicilia... M-am eli- 
berat astfel de gîndul sinuciderii, dar întîmplarea 
asta m-a făcut să nu mai stau pe lîngă Plotin 
pînă la moartea lui. (11, 11.) 


Preţioasă anecdotă! Discipolul trece printr-o 
criză spirituală gravă: Plotin repetă întruna că 
omul trebuie să se despartă de trup ; de ce atunci 
să n-o facă în mod voluntar şi fizic, o dată pentru 
totdeauna, de ce să nu plece de-aici, cînd trupul 
și viața îl apasă? N-au spus stoicii că înțeleptul 
e liber să plece din lumea aceasta cînd doreşte? 
Și ce surpriză să vezi că, tocmai cînd te muncesc 
astfel de gînduri negre, Plotin vine la tine şi-ţi 
spune: «Lucrul la care te gîndești nu izvorăște 
din Spirit, ci din trup; da, stai prost cu fierea !» 
Ce surpriză să constati că ti-au fost ghicite cele 


29. În legătură cu acest subiect, cf. R. Goulet, «Variations 
romanesques sur la mélancolie de Porphyre» [Varia- 
tiuni romaneşti asupra melancoliei lui Porphyrios), 
Hermes, t. 110, 1982, pp. 443-457, si H. D. Saffrey, 
«Pourquoi Porphyre a-t-il édité Plotin?» [De ce l-a 
editat Porphyrios pe Plotin?], în Porphyrios, Viața lui 
Plotin, t. II, p. 43. 

mai adînci gînduri, ce surpriză să afli că «nu e 
grav», şi ce surpriză să auzi că ti se propune un 
leac atît de simplu! Si totuşi acest leac iti dă 
peste cap întreaga existenţă. De șase ani te stră- 
duiesti să fii primul din scoala, faci un efort per- 
manent de căutare intensă, de asceză și de 
meditaţie. lar maestrul vine si te trimite departe 
de el, «să iei aer». 

Cita profunzime, cîtă delicateţe si cit bun simţ 
în felul lui Plotin de a-i îndruma spiritual pe 
ceilalți! El nu numai că intuieste criza lăuntrică, 
dar îi și înțelege adevărata semnificaţie. Porphyrios 
se crede sincer stăpînit de Spirit. Plotin îşi dă 
repede seama că lucrurile nu stau deloc asa, dar 
știe si că nu Porphyrios este vinovat de starea 
prin care trece: e o boală, si trebuie îngrijită ca 
atare. Leacul va fi simplu: să călătorească, să se 
gîndească la alte lucruri. Probabil însă că, din 
punct de vedere spiritual, această călătorie îi va 
prinde bine lui Porphyrios: cînd va ajunge de- 
parte de agitația Romei, de ambițiile și de riva- 
lităţile de aici — care sînt poate adevărata cauză 
a melancoliei sale — el se va regăsi pe sine. 

Plotin nu este așadar un înțelept retras în 
turnul său de fildeș: în casa Geminei sînt și 
orfani, și Chione cu copiii ei, si sclavi care fură, 
şi discipolii care, uneori, trec prin dramatice crize 
de conștiință: 


Si, desi îi ajuta pe-atitia să învingă grijile si 
nevoile vieţii, niciodată, cît veghea, nu lăsa să 
slăbească încordarea cu care sufletul său căuta 
spre Spirit. Era blind şi oricînd la dispoziţia celor 
care, într-un fel sau altul, intrau în legătură cu 
el. Asa se explică faptul că, timp de douăzeci si 

şase de ani cît a stat la Roma, desi a jucat rolul 
de arbitru în nenumărate certuri, nu şi-a făcut 
nici un dușman printre demnitari. (V.P. 9, 16.) 


* 


Blindetea lui Plotin este o atitudine con- 
stienta, care presupune întreaga sa experienţă 
spirituala. 

Trebuie să acceptăm lumea sensibilă, deoarece 
ea este manifestarea lumii Formelor: 


[Gnosticii] vor spune poate că discursurile lor 
îl fac pe om să tugă de trup, îndepărtîndu-se de 
el cu ură, în vreme ce discursurile noastre au 
darul de a ţine sufletul aproape de trup. Dar 
asta este ca şi cum doi oameni ar locui în aceeaşi 
casă. Unul din ei [gnosticul] ar critica si clădirea, 
şi pe zidar, dar ar continua să locuiască acolo; 
celălalt [platonicianul] nu critică pe nimeni și 
nimic. Ba chiar spune că arhitectul a clădit casa 
cu mare meșteșug; si așteaptă să vină vremea 
cînd va pleca şi nu va mai avea nevoie de casă. 
(II 9, 18, 1.) Cel care se plînge de natura lumii, 
nu știe ce face si pînă unde merge cu îndrăzneala. 
Căci nu cunoaște faptul că lucrurile vin într-un 
şir neîntrerupt, de la primele pînă la ultimele, 
trecînd prin toate treptele, si nu știe că nu tre- 
buie să jignim fiinţele aflate pe o treaptă infe- 
rioară, ci să acceptăm cu b/îndețe natura tuturor 
fiinţelor. (II 9, 13, 1.) 


Omul trebuie să-şi accepte propriul trup cu 
blindete: căci înțeleptul știe că-i este de ajuns să 
se reculeagă pentru ca partea inferioară din el să 
se liniștească și să nu-l mai stînjenească în con- 
templare. lar dacă trupul îl va mai tulbura cîte- 
odată, el va suporta totul cu răbdare: 

Am putea spune că, pentru a se despărți de 
trup, sufletul trebuie să se concentreze în sine, 
pornind din toate punctele trupului“; oricum, el 
trebuie să rămînă departe de orice patimă, ofe- 
rindu-și numai acele senzaţii de plăcere care sînt 
leacuri sau alinări ale durerilor, si de care are 
nevoie pentru a nu fi tulburat. Suferințele tre- 
buie să le alunge cu totul, iar dacă acest lucru nu 
este cu putinţă, să le suporte cu blîndețe, si să le 
îndulcească, străduindu-se să nu se lase tulburat 
de ele. (I 2, 5, 5.) 


Plotin precizează apoi că sufletul trebuie să 
rămînă independent de partea sa inferioară, ale 
cărei puteri — dorinţa si nestapinirea — răscolesc 
trupul. Apoi adaugă: 


Pe scurt, sufletul trebuie să rămînă neîntinat 
de toate aceste lucruri. Dar va căuta să-și pu- 
rifice şi partea inferioară, ca nici măcar această 
parte să nu mai fie tulburată — decît, cel mult, 
foarte slab: astfel de zdruncinări vor fi rare, iar 
învecinarea cu sufletul le va înăbuși repede. 

(I 2, 5, 22.) 


Intelesul adînc al acestei blindeti fata de sine 
ni se dezvăluie în rîndurile ce urmează: 


Partea inferioară a sufletului va fi ca un om 
care trăieşte în preajma unui înțelept și care 
trage folos din această invecinare: sau începe să 
semene cu înțeleptul, sau îl respectă intr-atit, 
încît nu va îndrăzni să facă nimic din ceea ce 
n-ar fi pe placul acestuia. Nu va fi deci nici o 
luptă lăuntrică. Este de-ajuns ca Rațiunea să fie 
prezentă ; partea inferioară o va respecta, aşa că, 


30. Cf. Platon, Phaidon, 67 c. 

dacă o va tulbura ceva, ea se va supăra pe sine 
însăși că n-a stat liniștită în prezenţa stăpînului 
el, ȘI singură isi va reproşa slăbiciunea. (I 2, 5, 25.) 


lată-ne ajunși foarte aproape de secretul blîn- 
detii plotiniene. Prin simpla prezenţă a vieţii sale 
spirituale, înțeleptul transformă atît partea infe- 
rioară din el însusi, cît si pe oamenii din preajma 
lui. Căci, de la un capăt la celălalt al realităţii, 
acțiunea cea mai eficientă este prezenţă pură. 
Binele acţionează asupra Spiritului prin simpla 
lui prezență, și, tot prin simpla lor prezenţă, 
Spiritul acţionează asupra sufletului, iar sufletul 
asupra trupului. 

În asceza plotiniană, nu există aşadar o luptă 
cu sine, nu există «infruntare» spirituală. Este 
de ajuns ca sufletul să contemple, să se întoarcă 
spre Dumnezeu, pentru ca întreaga ființă, pînă 
în părţile ei cele mai de jos, să se transforme. 

S-ar putea crede că această contemplatie ab- 
soarbe sufletul și nu-i mai îngăduie să fie atent 
la lucrurile exterioare. Dar viaţa lui Plotin stă 
mărturie : cînd ai atins un anume nivel de puri- 
tate interioară, cînd contemplatia a devenit conti- 
nua, cînd privirea ti s-a limpezit si a devenit 
parcă luminoasă, atenția pe care ţi-o indrepti 
spre Spirit nu trebuie să te împiedice să fii atent 
si la cel de lîngă tine, la lume, la trup. Aceeași 
deschidere, aceeași aşteptare iubitoare iti îngă- 
duie să te afli simultan alături și de Spirit, şi de 
cei din jurul tău. Această atenţie este blindetea. 
Transformată, privirea percepe, strălucind peste 
toate lucrurile, gratia care este manifestarea lui 
Dumnezeu. Statornicită în Bine, privirea lui 
Plotin ajunge parcă să vadă cum lucrurile se nasc 

din Bine. Si-atunci nu mai există nici înăuntru 
nici afară, ci o singură lumină faţă de care su- 
fletul nu simte decît blindete: 


Pe măsură ce te desăvîrșești, devii mai bun 
cu toate lucrurile si cu oamenii. (II 9, 9, 44.) 


Plotin a simţit — si din asta a si trait — că 
blindetea, ca si gratia, este semnul prezenţei 
Principiului a toate cite sint: 


Binele e plin de blindete, de bunătate si de 
gingăşie. Si stă oricînd la dispoziţia celui care-l 
doreşte. (V 5, 12, 33.) 


VII 


SINGURĂTATE 


Să fugi singur spre Cel Singur. 
(VI 9, 11, 50) 


Există în viaţa lui Plotin un vis, un vis ce 
poartă un nume cam pompos, dar grăitor — 
Platonopolis: . 


Plotin se bucura de mare trecere pe lîngă 
împăratul Gallienus şi soția acestuia, Salonina, 
care îl pretuiau nespus. Pe temeiul acestei prie- 
tenii, el ceru restaurarea unui oraș al filozofilor’ 
care se spunea că existase cîndva în Campania și 
care, de altfel, era complet distrus. Orașul re- 
clădit urma să primească teritoriul dimprejur. 
Locuitorii acestei cetăţi aveau să trăiască după 
legile lui Platon, iar cetatea urma să se numească 
Platonopolis. Plotin făgăduia să se retragă aici 
cu învățăceii săi. Dorinţa i-ar fi putut fi lesne 
îndeplinită dacă anumite personaje din anturajul 
împăratului nu s-ar fi împotrivit, din pizmă, din 
răutate sau din cine ştie ce altă pricină josnica. 
(V.P. 12, 1.) 


Care au fost adevăratele motive ale acestui 
eșec? Să fi intuit oare sfetnicii lui Gallienus că 
Plotin «nu avea calităţile necesare unui înte- 
meietor de cetăţi»? Să fi vrut împăratul să-și 
arate, în felul acesta, ostilitatea faţă de mediul 
senatorial care tindea să se grupeze în jurul lui 


1. Cf. Porphyrios, Viaţa lui Plotin, t. II, pp. 258-259. In 
legătură cu Platonopolis, cf. bibliografia lui L. Brisson, 
în Porphyrios, Viaţa lui Plotin, t. I, pp. 121-122. 


Cai 


2. E. Bréhier, Plotin, Les Ennéades, t. I, p. XII. 

Plotin si care şi-ar fi găsit un punct de sprijin 
teritorial în noua cetate platoniciană*? 

Oricum, povestea rămîne foarte enigmatică. E 
greu de imaginat ce avea de gînd să facă Plotin. 
S-a spus că Platonopolis ar fi fost «cetatea plato- 
niciană transformată în mănăstire»“ — lucru, pro- 
babil, adevărat, dar care, la vremea aceea, nu 
era deloc neobişnuit. Astfel de obşti, organizate 
după reguli cvasi-mănăstirești, fiintau de veacuri 
și păreau să ofere condiţii ideale de viata filo- 
zofică. Existaseră, de pildă, comunităţile pitago- 
reice sau mănăstirile eseniene. În general vor- 
bind, tentatia unui răgaz închinat studiului, a 
unei vieţi total contemplative, căreia plăcerea 
pură a prieteniei spirituale îi sporea farmecul, se 
manifestă de-a lungul întregii Antichitati si pare 
să se accentueze spre sfîrșitul Imperiului roman. 
La o sută de ani după Plotin, Augustin va visa 
şi el, înainte de a se converti la creştinism, la un 
falanster al filozofilor, în care, bucurîndu-se de 
tihnă si de proprietatea obsteasca asupra tuturor 
bunurilor, el si prietenii săi ar fi putut uita cu 
totul de «sictielile si de greutățile vieții ome- 
nesti»® — şi chiar va realiza în parte acest ideal 
pe moşia de la Cassiciacum a lui Verecundus. 
Dimensiunile visului lui Plotin sînt însă greu de 
precizat cu exactitate. Era oare cu adevărat vorba 
de un întreg oraș ai cărui locuitori aveau să tră- 
iască după legile expuse de Platon în Republica 
sau în dialogul Legile? Putin probabil. Plotin 


3. R. Harder, Plotins Schriften, t. V c, p. 321. 
4. E. Bréhier, ibid., p. XIU. 
5. Confessiones, VI, 14, 24. 

pomenește o dată de Minos, legiuitorul mitic 
despre care se spunea că a edictat legi sub în- 
rîurirea contactului pe care-l avusese cu divinul. 
Din context reiese însă limpede că Plotin se în- 
treabă îndeosebi dacă omul contemplativ se poate 
opri din contemplatie ca să le spună altora ce 
este ea: 


După ce te-ai unit cu El, după ce, într-un fel, 
ai avut îndeajuns de-a face cu El, trebuie să te 
întorci şi să le destăinui si altora, dacă se poate, 
ce înseamnă să ai de-a face cu cele din înalt — 
poate pentru că şi el avusese de-a face cu cele din 
înalt s-a spus despre Minos că era «un apropiat 
al lui Zeus»® si că, amintindu-și de cele văzute, 
şi-a întocmit legile ca pe o oglindire a acestei 
experiențe, izvodindu-le în urma contactului cu 
divinul —, afară doar dacă, socotind nevrednice 
de tine treburile cetăţii”, nu alegi să ramfi în 
înalt, si poate că aceasta va fi fiind starea «celui 
care a apucat să vadă mult». (VI, 9, 7, 21.) 


Probabil, aşadar, că Plotin nu se gîndea decît 
să adune în jurul său un grup de filozofi care 
urmau să adopte modul de viaţă platonician. Pu- 
tem chiar presupune că Plotin preconiza restau- 
rarea unor clădiri pe care Cicero le construise 


6. Odiseea, XIX, 179, Pseudo-Platon, Minos, 319 d-e. 

7. In Plotin, Tratatul 9, pp. 98-99, am propus o altă tra- 
ducere, în care subiectul verbelor «a socoti» și «a alege» 
era Minos. Înclin totuşi să cred, ca şi D. O’Meara (care 
a exprimat această opinie în cadrul unei conferințe 
ținute la Ecole Normale Supérieure in 1966), că, mai 
curind, cel care s-a unit cu Unul poate socoti nevrednice 
de el preocupările politice. 

8. Phaidros, 248 d 2. 

între Cumae si Basoli” pentru a face aici sediul 
unui gen de Academie platoniciană, destinată 
convorbirilor filozofice. Visul lui Plotin va fi fost 
deci să le reconstruiască şi să trăiască aici cu 
învăţăceli săi. 

Acest vis nu i s-a împlinit, iar imaginea lui 
Plotin, care se apropie de sfîrsitul vieţii tot mai 
singur şi mai suferind, este cu atît mai emo- 
tionanta. 

La începutul anului 268, Plotin îl sfătuiește 
pe Porphyrios să se despartă de el şi să plece 
într-o călătorie. În acelaşi an sau un an mai 
tîrziu, Amelios! îl părăsește si el, plecind în 
Fenicia, la curtea din Tyr a reginei Zenobia, unde 
i se va alătura lui Longinos. Discipolii preferaţi 
ai lui Plotin sînt aşadar departe de el". Tot acum 
îl loveşte şi boala. 


Treptat, s-a cuibărit în el o anghină neiertă- 
toare. Cît am fost lingă el, n-a dat nici un semn. 
La scurtă vreme însă după ce mi-am început eu 
călătoria pe mare — cum am aflat, la întoarcere, 
de la Eustochios, care a rămas alături de el pînă 
în ultimele clipe ale vieţii lui —, boala s-a înrău- 
tatit atît de tare încît vocea i s-a hodorogit, pier- 
zindu-si toată limpezimea și toată muzicalitatea, 
vederea i s-a incetosat, mîinile și picioarele 1 s-au 

9. Cf. M. Gigante, «L’Accademia flegrea da Cicerone a 
Plotino», in Momenti e motivi dell’aniica civilta flegrea, 
Neapole, 1986, pp. 84-95. 

10. Cf. L. Brisson, «Amelios», în Aufstieg und Niedergang 
der römischen Welt, Teil II, Principat, Band 36, 2, 
p.800. 

11.M. Wundt (Plotins Leben, Leipzig, 1919, p. 45) era de 
părere că împrăștierea discipolilor s-ar lega de asa- 
sinarea împăratului Gallienus în 268. 

acoperit de răni cu puroi. Prietenii se fereau să-i 
mai iasă în cale, căci avea obiceiul să-i sărute 
cînd îi întîlnea. Din această pricină, Plotin a 
plecat de la Roma şi s-a dus în Campania, stator- 
nicindu-se pe moșia lui Zethos, de care îl legase 
o prietenie îndelungată şi care, între timp, mu- 
rise. Avea aici toate cele necesare traiului. De-ale 
gurii 1 se mai aduceau si de pe moşia de la 
Minturnae a lui Castricius. (V.P. 2, 9.) 


De ce boală suferea de fapt Plotin? În opinia 
autorizată a lui M.D. Grmek”, ar fi vorba, după 
toate aparențele, de tuberculoză, dar «nu putem 
exclude şi alte diagnostice». În orice caz, boala 
lui Plotin este atît de respingătoare, încît toţi 
prietenii, toţi discipolii ajung să-l evite. El se 
retrage atunci pe moşia lui Zethos, unde îşi pe- 
trecuse de multe ori verile. 

Citind această relatare, ne amintim de cum- 
plita cugetare a lui Pascal: 


Sîntem niște caraghioși dacă ne bizuim pe 
tovărăşia cu semenii noştri! La fel de nevolnici 
si de neputincioşi ca și noi, ei nu ne vor ajuta; 
fiecare dintre noi va muri singur. Trebuie așadar 
să ne purtăm ca si cum am fi singuri“, 


Si la Roma, unde vede cum învățăceii se în- 
depărtează de el, și în Campania, Plotin continuă 
să scrie. De-acum, tratatele sale nu mai abordează 
decît subiecte morale: înțelepciunea, fericirea, 
Providenta, originea răului, moartea. I le trimite 


12.M. D. Grmek, «Les maladies et ia mort de Plotin» 
[Bolile şi moartea lui Plotin], în Porphyrios, Viaţa lui 
Plotin, t. I, pp. 335-353. 

13. Pascal, Pensées, $ 211 Brunschvicg. 

lui Porphyrios, dar parcă ar scrie doar pentru 
sine. Ultimele sale scrieri sînt nişte solilocuri. 
Desi au o formă abstractă si impersonală, se 
simte totuși, dincolo de ele, efortul lui Plotin de 
a ajunge la seninătate. Compune pentru sine por- 
tretul inteleptului ideal: 


Fericirea este a celui care trăiește cu cea mai 
mare intensitate... Or, viata deplină, viata ade- 
vărată, viata viata, se află in Spirit. Celelalte 
forme de viata sint imperfecte, simple imagini 
ale vieţii, nu sînt nici viata desăvîrșită, nici viata 
pură... Viaţa omului este deplină atunci cînd, la 
viata lui sensibilă, se adaugă raţiunea si Spiritul 
adevărat... Omul fericit este omul care este cu 
adevărat, în fapt, viata Spiritului, omul care a 
ajuns să se identifice cu ea. Tot ceea ce nu este 
în el viata Spiritului, toate celelalte lucruri nu 
sînt pentru el decît un vesmint exterior: nu le 
putem socoti nici măcar parti ale lui, căci n-ar 
îngădui să fie îmbrăcat cu ele; ar fi ale lui numai 
dacă i-ar fi fost puse cu vrerea lui. — Ce este 
atunci binele pentru acest om? — El isi este sieşi 
binele pe care-l are. Iar cauza binelui din el este 
Binele transcendent... În această stare, omul nu 
mai caută nimic. Ce să mai caute? Lucruri infe- 
rioare lui? Desigur că nu. El are deja tot ce poate 
fi mai bun™. (I 4, 3, 24 si 4, 23.) 


Înțeleptul se obișnuiește să privească lucrurile 
în perspectiva eternității : 


Ce poate fi atît de măreț printre lucrurile 
omeneşti, încît să nu fie disprețuit de cel care, 


14. Sfîntul Ambrozie a folosit acest tratat al lui Plotin în 
predica sa De Jacob et vita beata. A se compara pasajul 
de mai sus cu De Jacob I, 7, 29. 

invingindu-le, s-a îndreptat spre ceea ce este mai 
presus de toate aceste lucruri, şi pe care nimic 
nu-l mai leagă de lucrurile de pe pămînt? lar 
dacă el socotește că ursita fericită, oricît de mă- 
reata ar fi, nu înseamnă mare lucru — nici pute- 
rea regească, nici cirmuirea de cetăți si de popoa- 
re, nici întemeierea de colonii sau de orașe —, nici 
dacă ar avea chiar el parte de această soartă 
fericită, de ce ar da importanţă “prăbuşirii im- 
periilor si frămîntărilor din tara sa? Căci ar fi 
caraghios să le socotească nenorociri sau, pur si 
simplu, lucruri rele, iar cel care ar socoti că 
lemnul, piatra și, Dumnezeule, pieirea fiinţelor 
muritoare!“ sînt lucruri importante, n-ar mai fi 
un înțelept, deoarece, în privința morţii, înţe- 
leptul trebuie să se călăuzească după principiul 
că moartea este mai bună decît viaţa cu trupul. 
(I 4, 7, 14.) 


Plotin dezvoltă apoi amplu o temă intrată, de 
la stoici, în tradiţie: suferinţele, bolile, ghini- 
oanele nu-l ating pe înțelept, pentru că el rămîne 
independent de împrejurările exterioare. 


Dar propriile lui suferințe ? — Dacă sînt mari, 
le va îndura cît va putea: cînd vor întrece mă- 
sura, va muri din pricina lor. Nu va căuta să 
stîrnească milă pentru suferințele sale; flacăra 
ce arde în el străluceşte ca lumina unui felinar 
în volbura vîntoaselor si in furtuna’®. (I 4, 8, 1.) 


15. Pe patul de moarte, Augustin va relua aceste cuvinte 
ale lui Plotin, cf. Possidius, Vita Augustini 28: «Non 
erit magnus mangum putans quod cadunt ligna et 
lapides et moriuntur mortales». 

16. Ambrozie, De Jacob I, 8, 36: «Cînd înțeleptul se va 
lupta cu o suferință chinuitoare, el nu va căuta să 
stîrnească milă, ci va arăta că, aidoma luminii unui 

Această atitudine de libertate interioară este 
explicată prin imaginea lirei: 


Înțeleptul se ingrijeste de eul său pămîntesc 
si îl îndură cît poate, cum face un muzicant cu 
lira lui, cîtă vreme aceasta este bună. Dacă lira 
se strică, atunci fie o schimbă, fie nu mai cîntă 
la liră, nu se mai foloseşte de ea, pentru că acum 
are altceva de făcut, fără liră. Asa că o pune jos. 
Nu se mai uită la ea. Cîntă fără să se mai acom- 
panieze la vreun instrument. Și totuși, nu de- 
geaba i s-a dat acest instrument la început. De 
multe ori a cîntat la el”. (I 4, 16, 22.) 


Din nou, o imagine tradițională, dar cît de 
personal este ultimul rînd! Cît de bine exprimă 
el blindetea adîncă a lui Plotin! Nici urmă de 
înverșunare împotriva trupului care îl face să 
sufere, care s-a stricat şi de care se va lepăda cît 
de curînd! În scurtă vreme, nu va mai rămîne 
nimic din el. În scurtă vreme, Plotin va ști să 
cînte fără instrument. Dar ce motiv ar avea să fie 
supărat pe trupul său? A fost o liră, o liră 
frumoasă, care i-a fost adesea de folos. 

De ce însă trebuia să avem un trup, si de ce 
trebuie acum să-l părăsim ? De ce este nevoie de 
un univers sensibil, în care oamenii sînt chinuiti 
de suferinţe și de lupte? De unde se trage răul? 


felinar, forța din sufletul său continuă să strălucească 
în mijlocul celor mai cumplite furtuni si al celor mai 
turbate vijelii, si că nu se poate stinge». 

17. Ambrozie, De Jacob I, 8, 39: «Dacă cel care are obiceiul 
să se acompanieze la liră își va vedea instrumentul 
făcut bucăţi, cu coardele rupte, spart, stricat, îl va 
arunca; nu va mai căuta ritmuri în el, ci în propria-i 
voce. La fel si înțeleptul va pune jos lira trupului, ajuns 
netrebuincios ; şi se va recrea în propria-i inimă». 

Plotin cugetă cu pasiune la aceste întrebări, 
iar răspunsul pe care-i dă în ultimele sale scrieri 
este destul de complex. 

Din lecturi si din amintiri, din Legile lui 
Platon și din tratatele despre Providenta ale stoi- 
cilor, Plotin extrage substanţa maximelor sale 
despre înțelepciune şi a cugetărilor morale care-i 
înalță sufletul inclestat în lupta cu suferinţa, si 
care-l fac să privească senin spectacolul deopo- 
trivă înfiorător şi măreț al lumii pe care urmează 
s-o părăsească. 

Răul nu este străin de ordinea universului, de 
vreme ce este produsul acestei ordini. Nu toate 
lucrurile pot sta în rîndul întîi. Cu cît sînt însă 
mai îndepărtate de Izvorul dintîi, adică de Binele 
absolut, cu atît sînt mai lipsite de Bine. lar răul 
nu este altceva decît lipsirea de Bine. 

Acceptarea ordinii universale înseamnă accep- 
tarea unor trepte pe scara binelui, deci accepta- 
rea indirectă a răului. Nu trebuie să criticăm 
ordinea lumii, chiar dacă ea are urmări ce ni se 
par rele: 


Sîntem ca nişte critici neispraviti care învi- 
'nuiesc un pictor că n-a pus peste tot culori fru- 
moase. Numai că pictorul a pus în fiecare loc 
culorile potrivite. Cetățile bine ocirmuite nu sînt 
cele în care toți oameni sînt egali. Cum ar fi să 
criticăm o piesă de teatru pe motiv că nu toate 


18. Sfîntul Ambrozie va reproduce și această învățătură a 
lui Plotin în predica sa De Isaac, VII, 60: «Quid ergo est 
malitia nisi boni indigentia ?». Această doctrină va avea 
o foarte mare influenţă asupra sfintului Augustin, cum 
a demonsirat P. Courcelle, Recherches sur les Con- 
fessions de saint Augustin, Paris, 1950, p. 124 si n. 4. 

personajele din ea sînt eroi, ci mai apare și cîte 
o slugă sau cîte un om necioplit, cu vorbă moji- 
cească? Dacă vom elimina aceste roluri infe- 
rioare, piesa nu va mai fi frumoasă, pentru că, 
fără ele, nu va mai fi întreagă. (III 2, 11, 9.) 


Trebuie așadar să acceptăm ordinea lumii si 
legile universului, asa cum purced ele din Gin- 
direa divină si, in ultimă instanță, din Bine. Răul 
şi binele, pedeapsa si răsplata sînt «in firea 
lucrurilor», adică în ordinea divină: 


Cei bine înarmați îi vor bate pe cei care nu au 
arme. Nu Dumnezeu trebuie să se lupte în locul 
celor care nu vor să poarte război. După lege, la 
război iti afli mintuirea în vitejie, si nu in rugă- 
ciuni. Nu obţii recolte inaltind rugi, ci muncind 
pămîntul; iar dacă nu te ingrijesti de sănătate, 
te îmbolnăvești. Nu trebuie să ne supărăm că cei 
răi au o recoltă mai bogată, dacă numai ei mun- 
cesc pămîntul sau dacă îl muncesc mai bine... 
Numai prin lașitatea supușilor ajung cei răi la 
putere’’: așa e drept, şi nedrept ar fi să se în- 
timple pe dos. Da, Providența divină nu trebuie 
să facă aşa încît noi să nu mai însemnăm nimic. 
Dacă Providența ar fi totul, dacă ar fi singură, 
n-ar mai avea nimic de făcut, si-atunci la ce ar 
mai fi ea Providenta? (III 2, 8, 35.) 


Dacă răul stă în firea lucrurilor, pentru înţe- 
lept el este o încercare aducătoare de mîntuire. 
Plotin exprimase această idee chiar într-unul din 
primele sale texte: 


_ Fiinţelor prea slabe pentru a putea cunoaște 
răul pur şi simplu, fără să treacă prin experiența 


19.Cf Banchetul, 182 d 2. 

răului, această încercare le limpezeste cunoaste- 
rea binelui. (IV 8, 7, 15.) 


Omul nu poate așadar deosebi binele de rău 
decît încercîndu-le pe amîndouă, nu poate aprecia 
binele decît după ce a avut parte de experiența 
răului. De aceea, spre sfîrșitul vieţii, Plotin scrie: 


Anumite rele, bunăoară sărăcia.sau boala, nu 
le slujesc decît celor care trec prin ele. Răul moral 
este însă de folos întregului univers: el ilustrează 
dreptatea divină si, prin el însuşi, aduce multe 
alte foloase. fi face pe oameni mai vigilenti; tre- 
zeste mintea si conștiința acelora care vor să 
împiedice propășirea stricăciunii. Răul moral îi 
face pe oameni să înţeleagă cît de bună este vir- 
tutea, în comparaţie cu relele hărăzite celor răi. 
Nu de aceea au apărut relele, dar, odată ce-au 
apărut, Rațiunea universală se slujește de ele în 
modul cei mai nimerit. lar cea mai mare dintre 
puteri este tocmai aceasta: să te pricepi să tragi 
folos chiar si din rău. (III 2, 5, 15.) 


Dacă răul este în firea lucrurilor, dacă răul 
este o încercare aducătoare de mintuire, pentru 
Plotin el pare uneori a fi si un spectacol pe care 
filozoful îl contemplă cu nepăsare si dispreț. 

Platon” îi comparase pe oameni cu niște ma- 
rionete, jucării ale zeilor, fiind de la sine înțeles 
că jocurile lor în cinstirea zeilor sînt lucrul cel 
mai serios cu putinţă. Plotin reia această idee, 
dar modifică imaginea platoniciană ; marionetele 
ȘI jocul nu se mai află decît în «umbra exterioară» 
a omului: 


20. Legiie, I, 644 d 9 și VIII, 803 c 4. 

Viața, care prisoseste in univers, dă naştere 
toturor lucrurilor, născoceşte tot felul de forme 
de viata şi creează întruna Jucării vii, frumoase 
şi gratioase. — Ostile care stau fata în față si ai 
căror oameni — bieti muritori! — merg la atac in 
bună rînduială, de parcă ar vrea să danseze, în 
joacă, dansul născocit de Pyrrhichos?!, ne arată 
că marile probleme ale oamenilor nu sînt decît 
niște jocuri... Da, totul se petrece ca pe scenă: si 
uciderile, si mortile, si prădăciunile! Toate aces- 
tea nu sînt decît schimbări de costume sau de 
ținută, văicăreli si vaiere de actor. Căci pe pă- 
mint, în fiecare din întîmplările vieţii, nu sufle- 
tul, care este înlăuntru, ci doar umbra exterioară 
a omului plînge, se jeluieste, se arată în fel si 
chip, oamenii jucîndu-şi astfel rolul pe nenumă- 
ratele scene ale marelui teatru care este pămîn- 
tul întreg. Căci așa face omul care nu ştie să 
trăiască decît lucrurile cele de jos si lucrurile 
exterioare: el nu știe că, si atunci cînd varsă 
lacrimi sau cînd le ia în serios, de fapt, joacă un 
rol. Numai partea serioasă din om poate între- 
prinde, în mod serios, fapte serioase; în rest, 
omul nu este decît o jucărie. Cei care nu ştiu să 
fie seriosi si nu știu despre sine că sînt doar 
niște jucării, își iau jucăriile în serios. Dacă, 
jucîndu-ne cu ele, ajungem să suferim aceleași 
necazuri ca si ele, trebuie ca, lepădînd masca pe 
care am purtat-o cit am jucat, să stim că am fost 
prinși într-o joacă de copii. lar dacă Socrate se 
joacă, se joacă doar cu Socrate cel exterior. 
(III 2, 15, 31.) 


Si totuşi avem de a face cu o divină comedie... ! 


Drama universului urmează un plan providential. 


21. Dansul denumit pyrrhiche este un dans care simulează 
lupta războinicilor. 

Fiecare joacă un rol în piesă, şi anume singurul 
rol care i se potriveşte, singurul rol pe care şi l-ar 
fi ales, ba chiar rolul pe care singur și-l alege in 
adîncul lui. În această dramă absolută, actorii 
nu se deosebesc de personaje: dacă joci prost, 
înseamnă că nu eşti bun ca personaj; un rol fru- 
mos corespunde unei bune interpretări: 


În drama adevărată, pe care; în operele lor, 
oamenii înzestrați cu harul poeziei nu fac decît 
să o imite fragmentar, actor este sufletul. El isi 
primește rolul de la poetul universului; așa cum 
actorii primesc măști sau costume — fie un strai 
bogat, fie nişte zdrente —, tot astfel sufletul pri- 
mește ce este al lui, nu la întîmplare, ci după 
planul universului. Dacă va şti să se împace cu 
destinului său, atunci va trăi în armonie și-și va 
găsi locul potrivit în drama care este planul uni- 
versului. (IH 2, 17, 32.) 


Dar piesa prevede si situaţiile în care sufletul 
ar juca prost. Drama rămîne însă la fel de fru- 
moasa: 


Sufletele stau fiecare in alt loc, si fiecare, 
după locul în care se află, cîntă un cîntec ce este 
în armonie atît cu locul în care stă sufletul, cît 
si cu Totul; cîntecul lor, chiar discordant, va fi, 
din punctul de vedere al Totului, frumos; iar ceea 
ce pare contra naturii, va fi, pentru Tot, conform 
cu natura ; cu toate acestea, sunetul este, într-ade- 
văr, inferior. Dar cînd sufletul cîntă astfel, el nu 
vatămă frumusețea Totului, întocmai cum, ca să 
luăm un alt exemplu, un călău care nu-şi face 
bine datoria? nu strică o cetate condusă de legi 


22. Augustin, De ordine II 4, 12, Bibliothèque augusti- 
nienne, Guvres de saint Augustin, IV, Dialogues 

bune. Într-o cetate este nevoie şi de unul ca el; 
este bine să fie acolo, şi acolo este locul lui. 
(III 2, 17, 81.) 


Nu înseamnă însă că, dacă are de jucat un rol 
rău, sufletul este iremediabil rău. Plotin respinge 
cu tărie punctul de vedere al stoicilor, potrivit 
căruia ar exista suflete rele din fire. Sufletul este 
fundamental bun. Numai partea inferioară din 
noi, omul pămîntean si exterior, orbit fiind de 
trup şi de lucrurile materiale, se poate lăsa ispitit 
de viciu”. Sufletul fiecărui om este însă nepatat 
în partea lui cea mai de sus, care adeseori rămîne 
complet inconștientă: 


Natura acestui suflet superior nu va purta 
nici o răspundere pentru relele pe care omul le 
face sau le îndură. Căci relele acestea se află în 
«animal», în «compus» [adică în acea parte din 
noi în care nivelurile inferioare ale sufletului și 
trupului se amestecă între ele]. (I 1, 9, 1.) 


Este una din temele la care ultimele ginduri 
ale lui Plotin se întorc în mod constant. Această 
temă presupune doctrina nivelurilor eului, pe 
care am prezentat-o în capitolul al doilea. Adevă- 


philosophiques, 1. Problémes fondamentaux, trad. R. 
Jolivet, Paris, 1948, p. 383: «Ce poate fi mai îngrozitor 
decît un călău? Există vreo inimă mai crudă și mal 
nemiloasă decît a lui? Si totuşi, legile prevăd un loc si 
pentru el, iar călăul se înscrie în ordinea unei cetăți 
bine ocîrmuite; în sine, călăul este rău, dar după or- 
dinea cetății, el este năpasta celor răi». Vezi si J. de 
Maistre, Soirées de Saint-Pétersbourg, prima convor- 
bire: «Scoateti din rînduiala lumii acest rol de neînțeles 
(rolul de călău) si, pe dată, haosul va lua locul ordinii». 
23. Cf. I 8, 4, 6. 

ratul nostru eu nu poate fi atins de suferinta, de 
rau, de patima. El se sustrage chiar si influen- 
telor astrale, cărora unii pretind că le-am fi robi: 


Se spune că de la aștri ne-ar veni firile si, 
potrivit firilor noastre, faptele; iar patimile 
noastre s-ar trage dintr-o aplecare naturală spre 
patimă. — Dacă-i așa, atunci ce mai rămîne din 
«nol»? — Vom spune că rămîne ceea ce sîntem 
«noi» cu adevărat, «noi» cărora natura ne-a dăruit 
tocmai posibilitatea de a fi stapini pe patimile 
noastre. Într-adevăr, în mijlocul atîtor rele pe 
care trupul ne silește să le îndurăm, Dumnezeu 
ne-a dăruit «virtutea cea fără de stăpîn»”. Căci 
nu cînd sîntem netulburati avem nevoie de vir- 
tute, ci atunci cînd, dacă virtutea nu este cu noi, 
sîntem în primejdie de a cădea în rău. De aceea 
trebuie să «fugim de-aici» şi să ne «desprin- 
dem»?! de tot ceea ce s-a adăugat la noi. Omul nu 
trebuie să fie «compusul»: un trup insufletit, în 
care firea trupului domină... Ci ridicarea spre 
înalt, spre frumos, spre divin, cărora nimeni nu 
le este stăpîn, aparţine celuilalt suflet, celui 
străin de viaţa trupului. (II 3, 9, 12.) 


Cel care trăiește în această parte superioară 
a lui însuși domină soarta; cel care trăiește la 
nivelurile inferioare ale eului, rămîne supus as- 
trelor şi nu este decît un crîmpei din univers. 

Simtim că, spre sfirsitul vieţii, Plotin face tot 
mai mari eforturi de a se reduce la eul său spi- 
ritual, de a considera ca total străină de el viata 
trupească de care, curînd, se va despărți. 


24. Republica, 617 e 3. 
25. Theaitetos, 176 a-b. 
26. Phaidon, 67 c. 

Ultimul tratat al lui Plotin, foarte scurt, este 
o meditație asupra morţii şi un fel de rezumat al 
întregii sale filozofii?’. O ultimă privire terestră 
spre Bine, înainte de contemplatia definitivă: 


Dacă este adevărat că dorinţa si activitatea 
care se îndreaptă spre ceea ce este mai bun sînt 
un bine, înseamnă că Binele în sine — de vreme 
ce nu-şi îndreaptă privirile spre nimic altceva si 
nu dorește nimic altceva, fiind, în repaus, sursa 
și originea activităților conforme cu natura si 
făcînd ca şi celelalte lucruri să semene cu Binele, 
fără ca această sursă să-şi îndrepte activitatea 
spre ele (căci mai degrabă celelalte lucruri își 
îndreaptă activitatea spre ea) — [înseamnă deci, 
cum spuneam] că Binele nu este Bine prin acti- 
vitate sau prin gîndire, ci prin simplul său re- 
paus... De altminteri, trebuie să pornim de la 
ideea că de Bine atîrnă toate lucrurile, pe cînd 
Binele nu atîrnă de nimic. Se verifică astfel for- 
mula: «Lucrul pe care şi-l doresc toate cîte 
sînt». El trebuie deci să rămînă nemișcat si 
toate lucrurile trebuie să se aplece spre el, așa 
cum un cerc se încovoaie spre centrul din care 
pornesc razele. (I 7, 1, 13.) 


Urmează o privire asupra mulțimii lucrurilor 
care, emanînd din Bine, tind să se întoarcă spre 
el: 


Cum se orientează toate spre centrul lor, adică 
spre Bine? Lucrurile neinsufletite se întorc spre 
suflet, iar sufletul, trecînd prin Spirit, se întoarce 
spre Bine. Chiar si lucrurile neinsufletite au ceva 


27. Sfintul Ambrozie îl traduce aproape în întregime în 
predica sa De bono mortis I 1 si IV 13-14. 
28. Aristotel, Etica Nicomahică, I, 1094 a 3. 

din Bine, căci fiecare lucru este, întrucîtva, o 
unitate și o ființă, si se înscrie într-o formă 
anume. (I 7, 2, 1.) 


Dacă ceea ce este lipsit de viata poartă urma 
Binelui, cu atît mai mult viata însăși este bună 
și este un bine, fie ea viaţa sufletului sau viaţa 
Spiritului. Si chiar viata de pe pămînt, în care 
este amestecat si răul, este un bine. 


Dar, dacă această viata este un bine, cum de 
moartea nu este un rău? (I 7, 3, 3.) 


Oricum, moartea nu este un rău, răspunde 
Plotin. Dacă, așa cum susţin epicureicii, moartea 
este o pieire în neant, atunci ea nu este un rău: 


Trebuie să fii ceva ca să simţi răul. Dar omul 
mort nu mai este, sau, dacă există, este lipsit de 
viata si nu suferă din pricina răului nici cit ar 
suferi o piatră. (I 7, 3, 5.) 


lar dacă esti platonician si crezi într-o exis- 
tență de după moarte, moartea este, de ase- 
menea, un bine: 


Moartea este un bine, cu atît mai mult cu cât, 
eliberat de trup, sufletul lucrează mai mult. Iar 
dacă sufletul cuiva se contopeste cu sufletul to- 
tului, ce rău îl mai poate pîndi pe el acolo?... În 
general, pentru suflet nu există rău, dacă sufletul 
își păstrează ființa neîntinată. Iar dacă nu și-o 
păstrează neîntinată, nu moartea, ci viaţa va fi 
un rău! Dacă sufletul este chinuit în Infern, rea 
este, și atunci, nu moartea, ci viata lui, iar viata 
lui este rea pentru că nu este curată [sufletul 
superior fiind încă legat de sufletul inferior]... — 
Dar dacă viața de pe pămînt este virtuoasă, 

atunci cum de nu este moartea un rău? Putem 
răspunde că viata de pe pămînt este un bine 
pentru cei virtuosi nu pentru că, în viata aceasta, 
sufletul este legat de trup, ci tocmai pentru ca 
virtutea apără sufletul de răul care este unirea 
lui cu trupul. Şi atunci, moartea este, în cel mai 
înalt grad, un bine. — S-ar mai putea spune si că 
viata în trup este, prin ea însăși, un rau, si că 
sufletul se află în bine prin virtute numai pentru 
că, grație virtuţii, sufletul nu mai trăieşte viata 
care-l uneşte cu trupul, ci, încă de pe pămînt, se 
desparte de trup. (I 7, 3, 7.) 


Putem fi oare de acord cu Porphyrios, care 
spunea că, în ultimele tratate ale lui Plotin, s-ar 
deslusi semnele unei scăderi a capacităţii lui in- 
telectuale ? 


Cînd şi-a scris ultimele nouă tratate, puterile 
începuseră să-i slăbească, iar în ultimele patru, 
acest lucru se vede si mai limpede decît în cele- 
laite cinci. (V.P. 6, 35.) 


Cititorilor li se dă parcă de înțeles că Plotin 
atinsese perfecțiunea în urma discuţiilor pe care 
le purtase cu Porphyrios în decursul celor şase 
ani în care acesta frecventase şcoala lui, și că 
declinul său a început după ce, la sfatul lui, 
Porphyrios a plecat în Sicilia. Prezentarea de 
către Porphyrios a producţiei literare a lui Plotin 
urmează întru totul schema clasică si traditio- 
nală, conform căreia, în Antichitate, scrierile ori- 
cărui autor erau grupate după trei perioade: de 
început, de vîrf (akmé), de declin; singura parti- 
cularitate este aceea că Porphyrios încearcă să 
sugereze că perioada de înflorire şi de plenitudine 
a operei lui Plotin ar coincide cu perioada pretinsei 

sale influențe asupra maestrului său. Este ade- 
vărat că, din cincizeci și patru de tratate, două- 
zeci şi şase au fost scrise in acest scurt răstimp. 
Tot atît de-adevărat este însă și faptul că ultimele 
tratate prezintă aceeaşi diversitate ca şi cele 
dinainte, fiind cînd seci si schematice, cînd entu- 
ziaste si bogate în imagini, si trebuie să recu- 
noastem că, între aceste ultime scrieri, tratatele 
V, 3 («Despre ipostazele înzestrate cu facultatea 
de a cunoaște»), LIT, 5 («Despre iubire») si I, 8 
(«Despre originea relelor») fac dovada unei deo- 
sebite forte intelectuale, atît prin construcția lor 
ingenioasă, cit şi prin intensitatea reflectiei pe 
care 0 exprimă. 


x: 


Cînd Plotin se afla pe patul de moarte, 
Eustochios, care locuia pe atunci la Puteoli, a 
ajuns, cum singur avea să-mi povestească, foarte 
tîrziu la căpătiiul lui. Plotin i-a spus: «Încă te-as- 
tept». Şi a adăugat: «Mă silesc să inalt acea parte 
de divin din mine la cesa ce este divin în uni- 
vers». În clipa aceea, un şarpe s-a strecurat pe 
sub patul în care zăcea Piotin şi a intrat într-o 
gaură din zid?*; iar Plotin şi-a dat ultima suflare. 
Avea, spune Eustochios, șaizeci şi şase de ani. 
(V.P. 2, 23.) 


Regăsim, în aceste ultime cuvinte“, toate cali- 
tatile lui Plotin. 


29. Potrivit unei credințe populare din Antichitate, sufletul 
iese din trup în chip de șarpe. 

30. În legătură cu discuţiile pe marginea semnificației 
acestor cuvinte, cf. J. Pépia, «La derniére parole de 
Plotin» [Ultimele cuvinte ale lu: Plotinj, Porphyrios, 
Viaţa lui Plotin, t. IL, pp. 355-383. 

Blindetea îngăduitoare...: «Încă te-astept», 
altfel spus: nu voiam să mor fără să te mai văd 
o dată, pe tine, ultimul meu prieten, singurul 
discipol rămas alături de mine. Dar mult ţi-a 
trebuit pînă să ajungi! Din pricina ta, a trebuit 
să-mi amin plecarea. 

Sentimentul prezenţei divine... : dacă a filozofa 
înseamnă a învăța să mori, eu împlinesc acum 
actul filozofic prin excelență: mă silesc să inalt 
acea parte de divin din mine la ceea ce este divin 
în univers. Pe patul de moarte, Plotin nu-si re- 
zumă «mesajul» în termeni extraordinari. Nu po- 
meneste nici de Unul, nici de Bine, nici măcar de 
Spirit. Ultimele lui cuvinte sînt o formulă aproape 
banală, un fel de «Domnul a dat, Domnul a luat», 
exprimat însă în termeni stoici. Altfel spus: 
sufletul meu se duce la Sufletul Lumii. De 
altminteri, întreaga operă plotiniană ne îngăduie 
să deslusim, în spatele acestor simple cuvinte, 
un sens mistic: contopindu-se cu sufletul 
universului, sufletul lui Plotin va contempla 
Spiritul divin şi sursa lui indicibilă, Binele 
absolut simplu. Ne reamintim acum frumoasele 
si straniile formule ce evocau prezenţa lui 
Dumnezeu: 


Nu mai spui despre tine: «pînă aici sînt eu». 
Respingînd determinarea, te-ai făcut Tot. Si to- 
tusi, erai de mai înainte Tot, dar, tocmai pentru 
că ti se adăugase ceva peste acest Tot, devenisesi 
mai puţin decît Totul chiar prin acest adaos. Căci 
acest adaos nu se înscria în ordinea Totului (cum 
să mai adăugi ceva la ceea ce este Totul?), ci era 
un adaos de neființă. Devenind «cineva», tocmai 
printr-un adaos de neființă, nu mai esti Totul, decît 

dacă înlături neftinta. Vei creşte deci înlăturînd 
tot ce este altceva decît Totul și, dacă vei înlătura 
acest lucru, Totul îţi va fi prezent. (VI 5, 12, 18.) 


* 


De Plotin ne despart astăzi şaptesprezece 
veacuri. lar ritmul istoriei moderne este din ce 
în ce mai accelerat, ducindu-ne, inexorabil, tot 
mai departe de înțeleptul care moare, singur, 
într-o vilă din Campania. Între noi şi el s-a căscat 
o prăpastie uriaşă. Şi totuși, cînd citim anumite 
pagini din Enneade, ceva se trezeşte în noi, ceva 
din adîncul nostru prinde viata. Cita dreptate 
avea Bergson să vorbească despre o chemare a 
misticilor: «Nu cer nimic şi totuşi li se dă. N-au 
nevoie să îndemne, nu trebuie decît să existe, 
existenţa lor este o chemare». 

Omul modern se fereşte însă de chemarea lui 
Plotin. Seducătoare ca un cîntec de sirenă, nu 
este ea amăgitoare si primejdioasă? Omul mo- 
dern se teme să nu fie înșelat. Indiferent dacă 
este marxist, pozitivist, nietzschean sau creștin, 
el refuză mirajul «spiritualului pur». Omul mo- 
dern a descoperit forța materiei, puterea acelei 
lumi inferioare pe care Plotin o socotea slabă, 
neputincioasă, vecină cu neantul. Simone Weil 
scria: «Cozi la alimente. Orice acţiune este cu 
atît mai uşoară cu cît mobilul ei este mai mes- 
chin, şi cu atît mai dificilă cu cit mobilul ei este 
mai nobil. Mobilurile meschine înghit mai multă 
energie decît cele nobile. Problema este cum 


31.H. Bergson, Les Deux Sources de la morale et de la 
religion, Paris, PUF, 1939, p. 30. 


196 "'otin sau simplitatea privirii 
poate fi transferată mobilurilcr nobile energia 
consacrată mobilurilor meschine ?»%, Aceeaşi idee 
fusese deja exprimată de Nikciai Hartmann: 
«Categoriile fiinţei şi aie valorii sînt cu atît mai 
slabe cu cît sînt mai înalte», şi de Max Scheler: 
«Ceea ce este interior este dintru început înzes- 
trat cu putere; ceea ce este superior este nepu- 
tincios»**. Plotin nu are decît să refuze să se 
identifice cu «compusul», cu «animalul din om». 
Omul modern ştie că tocmai din acest compus își 
trage Piotin energia de care are nevoie în acti- 
vitatea sa spirituală. Ei a descoperit puterea 
infrastructurilor sociale, psihologice, biologice, 
materiale. Marxismul si psihanaliza l-au învăţat 
mecanismul mistificării: omul care crede că se 
desprinde de condiția umană nu este decit jucăria 
unor motivații inferioare şi vrea să fugă de exi- 
gentele muncii şi acţiunii. 

Această critică a «spiritualului pur» are şi ceva 
sănătos în ea. Prea muit timp am luat drept 
valori autentice niște prefăcătorii menite să 
apere nişte prejudecăți de ciasă sau nişte defi- 
ciente psihologice. Cred însă că am reușit să arăt 
în prezenta lucrare că, în ciuda anumitor formule 
ale lui Plotin, mistica sa, aşa cum a trăit-o el, nu 
apare ca un «comportament de fugă». Plotin le 
este prezent, cu egală intensitate, si celor de lîngă 
el, și Spiritului. 

Și, mai presus de orice, critica «spiritualului 
pur» trebuie să ducă ia o autentică purificare a 


32. S. Weil, La Pesanteur et la Grace, Paris, Plon, 1974, p.3. 

33. M. Scheier, La Situation de Phomme dans le monde, 
Paris, Aubier, 1951, p. 85 (şi citatul din N. Hartmann, 
p. 84). 

vieții spirituale si nicidecum la suprimarea unui 
întreg domeniu al realităţii umane. Bergson a 
înțeles foarte bine acest lucru: experienţa mistică 
este un fenomen universal şi extrem de semni- 
ficativ. Deşi acest fenomen ajunge la plenitudine 
abia o dată cu creștinismul, el se regăseşte totuși, 
într-un mod foarte autentic, la întreaga omenire, 
iar experienţa plotiniană este unul dintre cele 
mai remarcabile exemple în acest sens. Faptul că 
ea trezește în noi un ecou demonstrează că, în 
realitatea umană, există o posibilitate latentă de 
viata mistică. 

Neindoielnic, dacă am ignora conditionarea 
noastră materială, psihologică sau sociologică, 
ne-am păcăli singuri. Dar ne-am înșela, într-un 
mod la fel de tragic, desi mai subtil, dacă ne-am 
imagina că viata umană se reduce la aspectele ei 
analizabile, matematizabile, cuantificabile sau 
exprimabile. Una din marile lecţii ale filozofiei 
lui Merleau-Ponty este aceea de a fi demonstrat 
că percepția, adică experiența trăită, în deplinul 
înțeles al cuvîntului, dă sens reprezentării stiin- 
tifice**. Acest lucru înseamnă însă și a recunoaşte, 
în mod implicit, că existenţa umană capătă sens 
de la indicibil“. Wittgenstein a constatat exis- 
tenta acestui indicibil chiar în sînul limbajului 
științific sau al limbajului cotidian: «Ceea ce se 
exprimă în limbaj nu putem exprima prin limba}»**. 


34.Cf. M. Merleau-Ponty, La Phénoménologie de la 
perception, Paris, Gallimard, 1945, p. 491. 

35. Căci există si un indicibil al percepţiei. 

36. L. Wittgenstein, Tractatus Logico-Philosophicus, 4.121 
(v. traducerea în limba franceză a lui P. Klossovski, 
Paris, NRF, 1961). 

«Există, de bună seamă, un inexprimabil. Acesta 
se arată pe sine, el este Misticul>*. 

Omul se afiă astfel într-o poziţie aproape pre- 
cară. Indicibilul vine să rupă țesătura familiară 
şi confortabilă a cotidianului. Omul nu se poate 
aşadar închide în cotidian, nu poate trăi numai 
în el, nu se poate mulţumi doar cu atît. Dar dacă 
se va încumeta să dea piept cu misterul, nu va 
putea rezista în această atitudine: curînd, va tre- 
bui să se întoarcă la evidenţele linistitoare ale 
cotidianului. Viaţa interioară a omului nu va fi 
niciodată pe deplin unificată; nu va fi niciodată 
nici pur extaz, nici pură rațiune, nici pură ani- 
malitate. Plotin ştia toate acestea. El accepta cu 
blindete multitudinea de niveluri si nu căuta 
decît să reducă, pe cît posibil, această multipli- 
citate, abătîndu-şi atenţia de ia «compus». Tre- 
buia ca omul să înveţe să se suporte pe sine. 

Omul modern este şi mai divizat înăuntrul 
său decît omui piotinian. Cu toate acestea, el 
poate auzi chemarea lui Plotin. Nu pentru a relua 
întocmai, în plin secol XX, itinerarul spiritual 
descris de Enneade. Ar fi imposibil sau iluzoriu. 
Ci pentru a accepta, la fel de curajos ca și Plotin, 
toate dimensiunile experienței umane si tot ce 
este misterios, indicibil si transcendent în ea. 


D2 


37. Îbid., 6.522. 


POSTFATA 


Prima ediție! a acestui opuscul a apărut în 
1963 la Plon, in colecţia «La recherche de Pab- 
solu», coordonata de G.-H. de Radkowski. Con- 
form dorintei coordonatorului ei, aceasta serie 
urmărea «să facă „psihoportretul”, să reconstituie 
aventura interioară a marilor oameni» care au 
fost martorii unei «căutări pătimașe a absolu- 
tului». Printre volumele apărute în acest context 
se numărau, de pildă, Blaise Pascal ou Vordre du 
coeur [Blaise Pascal sau ordinea inimii] de 
Charles Baudouin, sau Dostoievski, du double a 
l'unite [Dostoievski, de la dualitate la unitate] de 
René Girard. Spiritul acestei colecții explică 
obiectivul lucrării mele: am încercat, în măsura 
posibiiului, să scot la lumină, urmărindu-i opera 
Si viata, «sentimentele fundamentale care, aidoma 
culorilor curcubeului, compun lumina simplă» a 
spiritualității lui Plotin. 

După această primă ediţie, cartea a apărut 
din nou, de astă dată în «Etudes aupustiniennes», 
în 1973, apoi în 1988, fiind apoi tradusă în 
limbile rusă (1991), cehă (1993) şi engleză (1993). 


1. Îi sînt profund recunoscător lui Eric Vigne pentru pri- 
mirea pe care a făcut-o acestei reeditări si pentru sfa- 
turile judicioase pe care mi le-a dat. Gindul meu de 
recunoștință se îndreaptă și spre Sylvie Simon, care 
mi-a fost de un nepretuit ajutor. 

În postfata la ediţia din 1973 scriam: «Nu am 
schimbat nimic din textul acestui mic eseu. Neîn- 
doielnic, el este departe de a fi perfect, dar a fost 
scris cu suflet şi cu entuziasm. Textul meu for- 
mează un tot unitar, căruia mi-ar fi greu să-i 
aduc adăugiri, prescurtări sau modificări de 
vreun fel sau altul». Cu toate acestea, în postfata 
la reeditarea din 1988, începeam să-mi schimb 
părerea: «Ediția a treia a acestui opuscul apare 
într-un moment în care mi-am asumat redutabila 
sarcină de a propune publicului o traducere com- 
pletă si comentata a tratatelor lui Plotin. Pro- 
babil că, atunci cînd ea se va fi încheiat sau se 
va afla într-un stadiu avansat, ideile mele de 
acum despre Plotin vor fi suferit schimbări ma- 
jore, căci nici un autor nu poate fi înțeles bine 
decît la capătul îndelungatului dialog pe care-l 
constituie traducerea şi comentariul operei sale». 
Astăzi, traducerea comentată despre care vor- 
beam pe atunci este încă departe de a se fi 
încheiat, dar își face deja simţite efectele, iar 
reprezentarea pe care o am despre Plotin s-a 
adincit si s-a precizat. Mi s-a părut de aceea 
necesar să procedez, cu prilejul ediției de fata, la 
o importantă revizuire a cărții mele. 

Planul general al lucrării nu va suferi modi- 
ficări. Cred că diferitele ei capitole, pe care le 
intitulasem «Niveluri ale eului», «Prezenta», 
«Iubire», «Virtuti», «Blîndeţe», «Singurătate» jalo- 
nează destul de bine itinerarul interior al lui 
Plotin şi constituie nişte componente importante 
ale «psihoportretului» său. Am fost însă nevoit 
ca, uneori, să modific radical prezentarea acestor 
teme fundamentale. 

În primul rînd, pasajele traduse din Plotin şi 
din Viata lui Plotin de Porphyrios au fost aproape 
în întregime rescrise, pentru a tine seama atît de 
propria mea muncă de traducător, cît şi de noile 
ediții şi traduceri din Piotin si Porphyrios, apă- 
rute în decursul ultimilor ani. 

Cred, în primul rînd, că am inteles acum mai 
bine rolul de intermediar pe care-l joacă Spiritul 
în raportul dintre suflet si principiul suprem — 
Binele sau Unul. În prima versiune a acestei 
lucrări, încă nu sesizasem pe deplin faptul că 
Plotin deosebește în Spirit două moduri de a fi, 
etern distincte si etern unite. Există, pe de o 
parte, Spiritul pe cale de a se naște, Spiritul care, 
după cum spune Plotin, nu este încă Spirit, dar 
care, emanînd din Bine, din Unu, într-o stare de 
pură virtualitate, se întoarce spre acesta din 
urmă, aflîndu-se astfel într-un contact nemijlocit 
cu el, într-un soi de atingere neintelectuala; de 
aceea Plotin îl numește «Spirit iubitor», «îmbătat 
de iubire si desfătare». Există, pe de altă parte, 
Spiritul ajuns la desăvîrşire, care, gindindu-se 
pe sine si inmultindu-se printr-un soi de dia- 
lectică si prin subdivizări interioare, dă naştere 
universului Formelor eterne. Potrivit acestui 
mod, Spiritul nu se mai află în contact nemijlocit 
cu Binele, ci se îndepărtează de acesta pentru 
a-și aparține sieși și pentru a poseda în el însuşi 
Formele ; el nu mai poate atunci decît să contem- 
ple reflectarea Binelui în multiplicitatea Formelor. 
Pentru sufletul care trăieşte potrivit Spiritului, 
aceste două moduri corespun« cu două niveluri 
ale experienţei mistice. Căci sufletul poate ca, 
depășind raționalitatea, să se ridice la nivelul 

Spiritului gînditor, adică să atingă acea stare, 
caracteristică lui, de transparenţă faţă de sine 
şi, concomitent, de totalitate și de universalitate. 
Dar sufletul poate şi depăși intuiţia intelectuală, 
proprie Spiritului gînditor, ridicîndu-se la nivelul 
Spiritului iubitor şi trăind, alături de acesta, con- 
tactul îmbătător cu Binele din care emană toate 
cîte sînt. Există așadar o corelaţie strînsă între 
experiența mistică în toate gradele ei și cele două 
moduri de a fi care constituie viaţa Spiritului. 
Doar alături de Spirit şi în Spirit relativul intră 
în contact cu Absolutul și resimte prezența aces- 
tuia cu atîta intensitate încît își pierde conştiinţa 
de sine. 

De altminteri, m-am văzut nevoit să precizez 
si să modific comparatia pe care o propusesem 
între iubirea platoniciană și cea plotiniană. Sim- 
plificam prea mult lucrurile atunci cînd afirmam 
că iubirea plotiniană este, de la bun început, 
mistică — altfel spus, că iubirea de Bine nu-și 
trage obirsia din iubirea omenească. Traducind 
si comentînd tratatul 50, am înțeles că, pentru 
Plotin, iubirea omenească — si, spre deosebire de 
ceea ce spune Platon, chiar iubirea conjugală — 
poate duce la descoperirea Frumusetii transcen- 
dente şi că orice iubire, oricît de umilă, înseamnă 
deja iubire de Bine. Dar aceasta nu era decît una 
dintre căile posibile în ascensiunea spre Bine. 
Filozoful înnăscut si, mai cu seamă, misticul nu 
aveau nevoie de această etapă preliminară. Nu 
aveau nevoie să fie treziti de întîlnirea cu fru- 
musetea sensibilă. 

În prima versiune a acestei cărți nu-mi dă- 
deam, poate, îndeajuns seama de rigoarea cu care 

Plotin afirmă transcendenta Binelui sau a 
Unului plotinian. Pentru Plotin, Binele este cu 
adevărat Absolutul, aflat departe de orice multi- 
plicitate, fie ea si potenţială sau virtuală, într-o 
totală lipsă de relaţii cu sine si cu fiinţele care 
emană dintr-însul. Binele nu este un obiect supe- 
rior, care s-ar afla deasupra celorlalte obiecte; 
Binele nu este un obiect care să poată fi gîndit 
si despre care să se poată vorbi. Cînd vorbim 
despre el, vorbim de fapt despre noi înşine, adică 
despre relaţia noastră cu el. De aici rezultă că 
nici nu putem coincide cu el, ci că doar îl putem 
resimti ca pe o pură Prezenta, care ne năpădește. 
lată de ce a trebuit să corectez o serie de expresii 
pe care le folosisem în prima mea versiune si 
care lăsau să se creadă că Unul sau Binele putea 
avea o relaţie cu sine sau cu altceva. 

Ultimele pagini ale eseului meu stăruiau 
asupra distanţei interioare care ne desparte de 
Plotin, pe noi, oamenii moderni sau postmoderni. 
Cred că ele rămîn valabile si astăzi, după cum 
rămîne adevărat — poate mai mult ca oricind — 
că, pentru noi, viata si opera lui Plotin sînt o 
«chemare» în sensul în care Bergson vorbea 
despre o chemare a misticilor. Mărturiile venite 
din partea a numeroşi cititori care-mi spuneau 
ce folos spiritual trăseseră din lectura volumului 
meu m-au surprins, dar mi-au întărit convin- 
gerea. Această chemare ne îndeamnă, cred, «să 
acceptăm toate dimensiunile experienţei umane 
si tot ceea ce este misterios, indicibil si trans- 
cendent în ea». 

În opinia mea însă, «misteriosul», «indici- 
bilul», «transcendentul» nu trebuie căutate, aşa 

cum face Plotin, numai în direcţia Inteligentei, a 
Formelor și a Unităţii originare, adică printr-o 
mişcare de retragere în raport cu multiplicitatea 
şi cu lumea sensibilă, ci și — poate chiar în mai 
mare măsură — în direcţia existenţei vii şi con- 
crete, a înfiripării si apariţiei lucrurilor vizibile. 
E drept că am insistat, în cartea de faţă, asupra 
valorii pe care Plotin o acordă lumii sensibile. Nu 
este însă mai puţin adevărat că, pentru el, lumea 
sensibilă este doar o realitate degradată si infe- 
rioară, de care omul trebuie să se îndepărteze. Si 
totuși nu putem oare descoperi indicibilul, miste- 
riosul, transcendentul, poate chiar Absolutul, si 
în bogăţia inepuizabilă a momentului prezent, în 
contemplarea realităţii celei mai concrete, celei 
mai banale, celei mai cotidiene, celei mai te- 
restre, celei mai imediate, si nu putem oare simţi 
aici Prezenţa mereu prezentă? «Dezbară-te de 
toate», spunea Plotin. Dar n-ar trebui oare să-l 
contrazicem, spunînd şi: «Acceptă-le pe toate»? 


P. H. 


APENDICE 


BIOGRAFIE CRONOLOGICĂ 


205 Se naşte Plotin, probabil în Egipt, poate la 
Lycopolis (V.P. 2, 37). 

230-231 Plotin, în vîrstă de douăzeci si opt de ani, 
hotărăște să-şi închine viata filozofiei si ur- 
mează, la Alexandria, cursurile mai multor 
celebrități, cursuri de care este dezamăgit (V.P. 
3, 7). 

232-242 La sfatul unui prieten, Plotin merge să 
urmeze cursurile lui Ammonios și rămîne timp 
de unsprezece ani discipolul acestuia. La 
Ammonios, Plotin îi are drept condiscipoli pe 
Herennius si pe Origene. Acest Origene păgîn, 
despre care Porphyrios vorbeşte în mai multe 
rînduri în a sa Viața lui Plotin, nu trebuie 
confundat cu celălalt Origen, părintele Bise- 
ricil, care era cu aproape douăzeci de ani mai 
în vîrstă decît Plotin. 

234 Se naşte Porphyrios. 

243 Plotin se alătură armatei din Mesopotamia a 
împăratului Gordianus. El speră că această 
expediție militară îi va da prilejul de a se 
intilni cu anumiţi înţelepţi perși sau hinduși. 

244 (februarie sau martie) Asasinarea lui Gordianus 
de către niște soldaţi romani, partizani ai 
uzurpatorului Filip Arabul. Plotin reuşeşte, cu 
greu, să scape si fuge la Antiohia. — Acest gen 
de puci este foarte frecvent în secolul al III-lea. 

De la moartea iu: Alexandru Sever (235), 
Imperiul roman trece printr-o criză gravă. Im- 
părații, numiți unecri de către Senat — ca în 
cazul lui Gordianus —, obţin sau pierd domnia 
după voia, cel mai adesea, a armatelor. Din 
faptul că Plotin s-a putut aiătura expediției 
lui Gordianus deducem că el va fi avut relații 
în Senat, care-l sprijinea pe Gordianus. 

244 După aventura din Mesopotamia, Plotin se 
duce la Roma. 

244-253 Plotin dă lecţii unui mic număr de învă- 
tacei, fără a scrie însă nimic. 

246 Amelios devine discipolul lui Plotin și redac- 
tează o serie de note extrase din cursurile 
acestuia. 

254 Primul an al domniei lui Gallienus. Plotin în- 
cepe să compună cîteva tratate (V.P. 4, 10). 

263 De la Atena, unde fusese discipolul lui Longinos, 
Porphyrios vine la Roma. Deși ajunge aici în 
timpul vacanței de vară, el se intilneste cu 
Plotin (V.P. 5, 4). Porphyrios nu este admis de 
îndată în şcoală. După o lungă discuţie cu 
Amelios, la capătul căreia el aderă la o teză 
plotiniană pe care, initial, nu o acceptase, îi 
sînt încredințate cărţile lui Plotin (V.P. 18, 19). 

266 Senatorul Sabinillus, auditor al lui Plotin (V.P. 
7, 31) ajunge consul, demnitate în care-i este 
coleg împăratul Gallienus. Acesta din urmă, 
ca și soția sa, împărăteasa Salonina, îl pretuia 
pe Plotin (VP. 12, 1). Plotin își propune să 
restaureze un oraș distrus din Campania şi 
să-l transforme într-o republică platoniciană, 
Platonopolis. Proiectul este zădărnicit de in- 
terventia răuvoitoare a unor consilieri ai îm- 
păratului. 

268 Victimă a unei stări depresive, Porphyrios se 
gîndeşte să se sinucidă. Plotin îl sfătuiește să 
pornească într-o călătorie. Porphyrios pleacă 
aşadar în Sicilia şi se stabileşte la Lilybaeum, 
la scoala unui anume Probus (V.P. 11, 11). 

268 Vara: Asasinarea lui Gallienus. Începutul 
domniei lui Claudius al IJ-lea. La Plotin încep 
să se manifeste semnele ultimei sale boli (V.P. 
2 TD. i 

268-269 Amelios părăseşte Roma si se desparte de 
Plotin, plecînd la curtea de la Tyr a reginei 
Zenobia, unde i se alătură lui Longinos (V.P. 
19, 32). Un an mai tîrziu, îl regăsim în Siria, 
la Apamea (V.P. 2, 33). 

269 Plotin părăseşte Roma și se retrage în Cam- 
pania, pe domeniul lui Zethos, la şase mile de 
Minturnae (V.P. 2, 18). 

270 Moartea lui Plotin (V.P 2, 33). 

301 Redactarea de către Porphyrios a Vieţii lui 
Plotin si a primei ediții a Enneadelor (V.P. 23, 
13: Porphyrios precizează că, în momentul în 
care scrie, are șaizeci şi opt de ani). 


BIBLIOGRAFIE ANALITICĂ 


În ce ordine trebuie citite operele lui Plotin ? 
J. Pentru o lectură parțială: 


a) noțiunile minime indispensabile se găsesc 
în tratatele I 6, Despre Frumos, si VI 9, Despre 
Bine. 


b) Pentru studierea aparte a misticii şi teo- 
logiei plotiniene, esenţiale sînt tratatele VI 7, 
Despre Idei si Bine, şi VI 8, Despre voința Unului. 


c) Privitor la polemica antignostică, funda- 
mentală pentru înţelegerea esenței plotinismu- 
lui, a se citi tratatele III 8, Despre contemplatie, 
V 8, Despre frumusețea inteligibilă, si Il 9, Împo- 
triva gnosticilor. 


II. Pentru o înțelegere completă si aprofun- 
dată, consider indispensabilă ciiirea tratatelor 
lui Plotin în ordinea lor cronologică. 


Editînd tratatele dascălului său, Porphyrios 
le-a repartizat potrivit unei ordini sistematice şi 
arbitrare, fără să ţină seama de ordinea în care 
fuseseră eie compuse. Uneori, le-a decupat în 
mod convenţional, căci voia să obţină cincizeci şi 
patru de tratate, adică un multiplu al numerelor 
perfecte șase gi nouă (V.P. 24, 18). Enneadele 
alcătuiesc aşadar şase grupări a cite nouă 

tratate. Fiecare grupare este formată, în viziunea 
lui Porphyrios, din tratate referitoare la niște 
subiecte comune: prima Enneadă ar fi consacrată 
unor subiecte de morală, a doua, subiectelor de 
fizică, a treia, subiectelor privitoare la lume în 
general, cea de-a patra s-ar ocupa îndeosebi de 
suflet, a cincea, de inteligenţa divină, iar a şasea, 
de Bine sau de Unu (V.P. 24, 16 sg.). Intelegem 
astfel adevăratele intenţii ale lui Porphyrios. Or- 
dinea sistematică, pe care a introdus-o el in mod 
artificial, corespunde treptelor de perfecțiune a 
vieţii spirituale. Porphyrios a ordonat tratatele 
lui Plotin potrivit unei clasificări a părților filo- 
zofiei, care distingea trei etape în progresul spi- 
ritual: morala sau etica era plasată la început, 
pentru a asigura purificarea inițială a sufletului, 
indispensabilă propășirii ulterioare; urma apoi 
fizica, menită a desăvîrşi purificarea prin dez- 
văluirea deşertăciunii lucrurilor sensibile; în 
sfîrşit, epoptica (termen preluat din misterele de 
la Eleusis) sau metafizica venea să ofere 
sufletului pe deplin purificat revelația supremă 
a lucrurilor divine. Această clasificare a părților 
filozofiei se regăseşte la Plutarh (De Iside 382 d), 
la Theon din Smyrna (Expos. rer. math., p. 14 
Hiller), la Clement din Alexandria (Strom. I, 28, 
176, 1-2), la Origene (n Cant, p. 75, 6, 
Baehrens). Ea va juca un rol de seamă in mistica 
creştină. 


Ordinea sistematică introdusă de Porphyrios 
este însă cu atît mai arbitrară cu cît majoritatea 
tratatelor lui Plotin se ocupă concomitent de mo- 
rală, fizică şi metafizică, sustrăgîndu-se astfel 

clasificărilor scolaresti. Toate sint scrieri de 
circumstanta: «isi lua subiactele din problemele 
ce se iveau», spune însuşi Porphyrios (V.P. 5, 60). 


Din fericire, Porphyrios ne-a transmis prin a 
sa Viaţă a lui Plotin (4, 22—6, 38) o listă cro- 
noiogică a tratateior si avem toate motivele să 
credem că, cel putin în linii mari, aceasta este 
exactă. Lista lui Porphyrios ne va oferi aşadar 
ordinea de urmat în lectura scrierilor iui Plotin. 
lată corespondenţa dintre ordinea cronologică si 
cea arbitrară a Hnneadelor: 


1 16 11 V2 22 VIA 30 18 39 VI8 46 14 
2 IV7 12 il4 23 VI5 31 V8 40 iil 47 1il2 
3 Til 13 IGS 24 V6 32 V5 41 IVE 48 I3 
4 IV2 14 112 25 if 33 19 42 Vil 49 V3 
5 V9 15 14 26 ING 34 VI6 43 VI2 50 M5 
6 IV8 i6 19 27 IV3 35 IT8 44 VI3 51 I8 
7 V4 17 II6 28 IV4 36 15 45 IN 7 52 I13 
8 IV9 18 V7 29 IV5 37 17 53 Ii 
9 VI9 19 I2 38 VI? 54 I7 
10 V1 20 13 

21 iV1 


Citind tratatele lui Plotin în această ordine, 
nu vom descoperi o evolutie foarte pronunțată în 
gîndirea filozofului. Căci, pînă si în modul de 
exprimare, Plotin rămîne extrem de fidel siesi. 
Yom putea însă vedea mai bine diversele pro- 
bleme care l-au preocupat în diferitele perioade 
ale vieţii sale. Vom vedea mai limpede că anumite 
grupări de tratate răspund unei probleme anume. 
Putem semnala cititorului cîteva. 

Prima perioadă a activității literare a lui 
Plotin (Tratatele 1-21) 


1% Avem mai întîi o serie de cercetări asupra 
sufletului, a nemuririi, esenței şi prezenţei in 
trup a acestuia. Cercetările, care continuă de la 
un tratat la celălalt, aduc în discuţie anumite 
texte ale lui Platon, reluînd multe dintre argu- 
mentele tradiţionale ale platonismului prin care 
este respins materialismul stoic. Ele corespund 
tratatelor 2 (IV 7), 4 (IV 2), 6 (IV 8), 8 (IV 9), 14 
(II 2: Despre mișcarea circulară — este vorba de- 
spre mișcarea sufletului) si 21 (IV 1). 


2° Anumite probleme puse de teoria platoni- 
ciană a Ideilor si de teoria aristotelhică a Inte- 
lectului sînt tratate în 5 (V 9) si 18 (V 7). 


30 Încă din această primă perioadă, Plotin exa- 
minează îndelung problemele puse de ceea ce se 
află dincolo de gîndire, adică de Unu, probleme 
de adîncire (trebuie mers dincolo de Intelectul 
divin despre care vorbeşte Aristotel), probleme 
de derivare (cum derivă din Primul ceea ce vine 
după Primul): 7 (V 4), 9 (VI 9), 10 (V 1), 11 (V 2). 


4° Un tratat — 12 (II 4) — este consacrat unei 
probleme importante, dar răzlețe — cel putin în 
această perioadă: problema materiei. 


5° În sfirşit, o serie de tratate se referă la 
problema purificării prin virtute si a locului inte- 
leptului în ierarhia fiinţelor: este el un zeu sau 
numai un «daimon» (un duh bun)? — 1 (I 6), 15 
(III 4), 19 (I 2), 20 (I 3). 

6° Mai rămîn cîteva texte despre care adeseori 
este greu de spus dacă nu cumva fac parte din 
nişte scrieri mai ample: 3 (III 1), destul de lipsit 
de originalitate, 13 (IJI 9), un ansamblu de note, 
si 17 (II 6). 


A doua perioadă a activității literare a lui 
Plotin (Tratatele 22-45) 


1° Problema prezenţei în sensibil a inteligi- 
bilului: tratatele 22-23 (VI 4-5). 


2° Probleme referitoare la suflet: tratatele 
27-29 (IV 3-5), cărora li se adaugă, probabil, 26 
(III 6) și 41 (IV 6) unde este vorba tot despre 
problema impasibilitatii sufletului. 


3° Discutia impotriva gnosticilor. Acest ansam- 
blu de tratate, care alcătuieşte o singură lucrare, 
urmăreşte să demonstreze că lumea sensibilă nu 
este opera gindita si voită a unui Demiurg, si 
reflexul unei lumi inteligibile care isi are in sine 
ratiunea de a fi: 30 (III 8), 31 (V 8), 32 (V 5), 33 
(II 9). 


4° S-ar putea ca tratatele 38 si 39 (VI 7 si VI 
8) sa tina de acelasi ansamblu antignostic, caci 
si ele discuta conceptia despre o lume inteligibila 
ce-și are in sine rațiunea de a fi, si stăruie în 
mod deosebit asupra ideii de Bine, ratiune ultima 
si libertate absolută. 


5° Meditatia asupra arhitecturii si trăsăturilor 
proprii lumii inteligibile inspiră tratatele 34 (VI 
6), 42-44 (VI 1, 2 si 3), 45 (II 7), care studiază 
numărul inteligibil, genurile supreme si eterni- 
tatea. 

6° Ramin cîteva tratate destul de scurte, care 
sînt, poate, — așa cum arătam vorbind despre 
prima perioadă —, niște fragmente desprinse arbi- 
trar: 25 (II 5), 35 (II 8), 36 (15), 37 (II 7), 40 (I1 1). 


A treia perioadă a activității literare a lui 
Plotin (Tratatele 46-54) 


1° Plotin se ocupă acum cu predilecție de pro- 
blema originii răului. Cine poartă vina existenţei 
relelor: Providența, sufletul, astrii sau 
materia ?-— 47-48 (III 2-3), 51 (I 8), 52 (II 3). 


20 In strînsă legătură cu problema răului, 
aceea a fericirii: cum poţi îndura suferința rami- 
nînd totuşi fericit? Înțeleptul este fericit pentru 
că ştie să facă o distincţie între sufletul său, pur 
spiritual, si compusul suflet-trup care resimte 
suferinţa: 46 (I 4), 53 1 1), 54 (7). 


3% Un tratat răzlet — 49 (V 3) — este consacrat 
ierarhiei ipostazelor divine, reluînd problemele 
examinate în tratatele 7, 9, 10, 11 şi 38. 


4° În sfîrşit, tratatul 50 (III 5), care propune 
o interpretare alegorică a mitului lui Poros şi 
Penia din Banchetul lui Platon, constituie un 
fenomen destul de izolat în ansamblul operei iui 
Plotin. 


Unde poate fi citit Plotin ? 


1° Pentru cititorii francezi, ediția cea mai co- 
modă rămîne cea a lui E. Bréhier (v. supra, p. 33). 
Fiecare tratat este precedat de o notă care pre- 
zintă planul lucrării şi precizează locul pe care-l] 
ocupă aceasta în istoria filozofiei. Introducerea 

generală (t. I, pp. I-xxxIx) este extrem de impor- 
tanta, îndeosebi în ceea ce priveşte forma literară 
si stilul. Textul grecesc si traducerea lasă însă de 
dorit si trebuie folosite cu precauţie. Un alt incon- 
venient îl constituie faptul că tratatele sînt pre- 
zentate în ordinea sistematică introdusă arbitrar 
de Porphyrios. 


O traducere comentata a totalitatii tratatelor, 
prezentate în ordine cronologică, fără textul gre- 
cesc, a fost întreprinsă sub conducerea mea şi a 
început să apară sub titlul general de Scrierile 
lui Plotin. Pînă acum au apărut, la Edition du 
Cerf (Paris): 

Tratatul 9 (VI 9), de Pierre Hadot, 1994. 

Tratatul 38 (VI 7), de Pierre Hadot, 1988. 

Tratatul 50 (III 5), de Pierre Hadot, 1990. 

În momentul de față, sînt în pregătire şi alte 
tratate (49, 51, 53). 


În colecţia «Histoire des doctrines de ]’Anti- 
quité classique», coordonată de J. Pépin (Ed. 
Vrin, Paris), au apărut trei tratate (cu introdu- 
cere, text grecesc, traducere si comentariu): 

Les deux matières [Cele două materii] 
(Enneada II 4 [12)), de J.-M. Narbonne, 1993. 

Sur les nombres [Despre numere] (Enneada 
VI 6 [34]), de J. Bertier, Luc Brisson, A. Charles 
et alii, 1980. 

Sur la liberté et la volonté de PUn [Despre 
libertatea si voinţa Unului] (Enneada VI 8 [49]), 
de G. Leroux, 1990. 


2° Eleniștii dispun de magistralele ediţii critice 
ale lui Paul Henry şi Hans Rudolf Schwyzer: 

[1] Plotini Opera, ed. P. Henry si H.-R. 
Schwyzer, 3 vol., Paris-Bruxelles, 1951-1973. 


Din ratiuni filologice, aceasta editie prezinta 
scrierile lui Plotin in ordinea sistematică din 
Enneadele lui Porphyrios. Volumul al II-lea cu- 
prinde traducerea în limba engleză a așa-numi- 
tului «Plotin arab», adică a pseudo-Teologiei lui 
Aristotel, care conţine numeroase citate din tra- 
tatele lui Plotin si comentarii la acestea. De re- 
marcat, în volumul al Ill-lea (pp. 332-410), 
Addenda, care prezintă stadiul atins (în 1973) de 
cercetările asupra textului lui Plotin. 


[2] Plotini Opera, ed. P. Henry si H.-R. 
Schwyzer, 3 vol., Oxford, University Press, 1964, 
1977, 1982. 


Aparatul critic este simplificat fata de ediția 
precedentă. În virtutea unor opţiuni noi, textul 
grecesc diferă adeseori de cel al ediției [1]. Volu- 
mul al III-lea cuprinde (pp. 291-325) nişte 
Addenda noi, care aduc o serie de rectificări la 
volumele I si al II-lea. (Ultimele corectii, in H.-R. 
Schwyzer, «Corrigenda ad Plotini textum», 
Museum Helveticum, t. 44, 1987, pp. 191-210.) 


3% De asemenea, pot fi consultate traducerile 
excelente în limba germană, engleză, spaniolă si 
italiană: 


[3] Plotins Schriften, de R. Harder, R. Beutler 
şi W. Theiler, Hamburg, Meiner, 1956-1971. 
Această ediție în 6 volume (fiecare din primele 
cinci volume este împărțit în două fascicule, a) — 
text grecesc şi traducere in limba germană — si 

b) — prezentarea fiecărui tratat în parte şi note 
critice) constituie un monument de neînlocuit: 
textul grecesc este bun (desi uneori cuprinde, 
poate, prea multe conjecturi), iar traducerea în 
limba germană, excelentă; prezentările și pla- 
nurile tratatelor completează cum nu se putea 
mai bine notele lui É. Brâhier, fără însă a le 
înlocui. Scrierile lui Plotin sînt prezentate în or- 
dinea lor cronologică. Un fascicul Vc, întocmit de 
R. Harder, dă textul şi traducerea Vieții lui Plotin 
de Porpyhrios. Volumul al VI-lea cuprinde nume- 
roase tabele și, în special, o «Privire asupra filo- 
zofiei lui Plotin», semnată de W. Theiler 
(pp. 105-175), care, alături de articolul lui H.-R. 
Schwyzer, citat mai jos, este, poate, una dintre 
cele mai exacte, complete si profunde prezentări 
ale gîndirii plotiniene. Nimeni nu-l va mai putea 
studia pe Plotin fără a trece prin această indis- 
pensabilă iniţiere. 


[4] Plotinus, text şi traducere în limba engleză 
de A.-H. Armstrong, Loeb Classical Library nr. 
440, 441, 442, 443, 444, 465, 468, Londra, 
Heinemann, 1966-1988. Ediţie prezentată în or- 
dinea sistematică. Datorîndu-se unui eminent 
specialist, această ediție si traducere este extrem 
de importantă. 


[5] Plotino, Enneadi, traducere în limba ita- 
liană şi comentariu critic de V. Cilento, biblio- 
grafie de B. Marién, 3 vol., Bari, Laterza, 
1947-1949. Această lucrare rămîne utilă şi astăzi. 


[6] Plotino, Eneadas I-II şi III-IV, traducere în 
limba spaniolă şi note de J. Igal, Madrid, Ed. 

Gredos (Bibl. clas. 57 si 88), 1982 şi 1985. Opera 
a unui exceptional specialist, dispărut prea de- 
vreme. 


40 Instrumente de lucru 


Excelente bibliografii (redactate în limba en- 
gleză) ale studiilor plotiniene in Aufstieg und 
Niedergang der römischen Welt (ed. W. Haase si 
H. Temporini), Partea a Il-a, Principat, vol. 36, 
t. 1, Berlin-New York, W. de Gruyter, 1987: 

P. 528-570, H. J. Blumenthal, «Plotinus in the 
Light of Twenty Years Scholarship (1951-1971)». 

P. 571-623, K. Corrigan si P. O’Cleirigh, «The 
Course of Plotinian Scholarship from 1971 to 
1986». 


O excelentă inițiere în diferitele probleme ale 
filozofiei plotiniene, însoțită de un ghid de lec- 
tură: 

D. O'Meara, Plotin, Une introduction aux 
«Ennéades» (col. «Vestigia», 10), Editions univer- 
sitaires de Fribourg, Elveţia, Editions du Cerf, 
Paris, 1992. 


Un studiu aprofundat asupra diferitelor as- 
pecte — gramaticale, literare, filozofice — ale ope- 
rei lui Plotin, în H.-R. Schwyzer, art. «Plotinos», 
în Paulys Realencyclopădie, t. 21, 1951, col. 
471-592, si Suppplement-Band 15 al aceleiaşi 
enciclopedii, 1978, col. 311-327. 


Index grec 


J.H. Sleeman şi G. Pollet, Lexicon Plotinianum, 
Brill, Leiden, Presses de Université, Louvain, 
1980. 


INDEX PLOTINIAN 


Viaţa lui Plotin, de Porphyrios: 


1,1 34, 141 8, 20 143, 151 
1, 13 152 8, 8 157 
l, 7 42 9, 1 101 
2,1 141 9, 16 169 
2, 23 193 9, 17 151 
2, 25 85 9, 5 165 
2, 37 207 10, 33 84 
2, 42 160 11, 1 166 
2, 9 179 11, 2 166 
3, 13 143 11, 8 167 
3, 2 142 12, 1 33, 175 
3, 33 40 13, 1 155 
3, 35 153 13, 10 154 
3, 46 158 14,1 156 
4, 11 161 14, 14 154 
5, 5 162 14, 15 40 
5, 60 162 15, 1 158 
6, 35 192 15, 6 101, 158 
rE 159, 16, 9 158 

160, 164 18 158 
7, 24 147 18, 11 161 
7, 31 208 18, 14 158 
7, 46 164 18, 2 153 
8, 1 156 19, 6 162 

Tratatele lui Plotin, în ordinea lor cronologică: 


I 6 (=1) VI 5 (=23) 
8, 24 58 12, 1 86 
9, 7 44 12, 13 68 
IV 8 (=6) 12, 18 195 
1, 1 53 7, 15 87 
4, 31 126 7, 6 86 
7, 15 185 IV 3 (=27) 
8, 1 55 12, 5 55 
VI 9 (=9) 18, 19 166 
10, 12 108 30, 6 58 
11, 46 130 32, 13 61 
11, 50 173 8, 15 45 
7, 14 107 IV 4 (=28) 
7, 21 106 2, 3 62 
9, 19 131 III 8 (=30) 
9, 40 110 11, 26 82 
V 1 (=10) 4,1 80 
12, 1 55 4, 31 81 
12, 12 60 4,6 134 
8, 10 38 V 8 (=31) 
I 2 (=19) 1, 38 42 
4, 16 132 10, 26 73 
5, 5 170 11, 23 64 
6, 13 134 11, 4 65 
7, 22 133 4, 25 71 
I 3 (=20) 4, 36 TI 
1,1 99 4, 4 73 
14, 16 47 1,1 15 
9, 1 71 


Index plotinian 


V 5 (=32) 
12, 33 97, 114, 
139, 172 
12, 37 103, 105 
7, 23 118 
7, 33 118 
8, 6 105 

II 9 (=33) 
13, 1 169 
13, 6 117 
14, 11 149 
14, 38 155 
15, 28 128 
15, 39 123 
16, 11 73 
16, 24 84 
16, 25 67 
16, 32 70 
16, 43 70 
17, 4 71 
18, 1 169 
9, 44 172 

VI 7 (=38) 
10, 1 76 
12, 22 72 
15, 24 83 
16, 13 111 
22, 24 93 
22, 5 95 


34, 25 
34, 8 

35, 24 
35, 29 


VI 8 (=39) 


13, 1 
15, 7 
16, 20 


I 4 (=46) 


10, 21 
10, 6 
13, 3 


8, 1 


III 2 (=47) 


11, 9 
13, 22 

II 3 (=52) 
7, 9 

I 1 (=53) 
10, 7 
11, 2 
9, 1 

I 7 (=54) 


190 
191 
191 
191 
192 


INDEX GENERAL 


A 


Absolut 112, 204 
Academia platoniciană 
178 
Activitatea literară a 
lui Plotin 156-158, 
160-161, 192-193 
Activitatea literară a 
lui Plotin — 
perioade și 
subiecte 214-216 
Afrodita 72, 103 
Alexandros din 
Aphrodisia 154 
Ambrozie 52, 180, 
181, 182, 183, 190 
Amelios 84, 157, 158, 
159, 160, 161, 162, 
163, 178, 208, 209 
Amintire 60-64 
Ammonios 39, 40, 
142, 146, 154, 164, 
207 
Amphiclea 101 
Andre (H.) 77 
Aniversările lui Platon 
si Socrate 158 


Aristotel 38, 91, 154,. 
190, 214, 218 
Armstrong (A.-H.) 219 
Arnobius 50 

Arns 161 

Artă 42, 43, 70, 80 

Ascetism 143 

Aştri 189 

Atena 86, 147, 158, 
208 

Atenţie 58, 64-65, 
133-135, 143, 
151-153, 171 

Auditori şi adepţi 
160-164 

Augustin 88, 162, 176, 
181, 183, 187 


B 


Baie publică 141, 148 

Bergson (H.) 71, 79, 
80, 96, 108, 195, 
198, 204 

Bertier (J.) 218 

Beutler (R.) 219 

Bianquis (G.) 78 

Bidez (J.) 159, 160 

Binele absolut 92, 
95-98, 102, 103, 
110, 116, 136-139, 
151, 152, 171, 172, 
180, 184, 194 

Binele absolut şi 
Frumosul 114-117 

Binele absolut — chipul 
lui 96, 116 

Binele absolut — 
transcendenta lui 
203 

Blindete 97, 
114-117, 121, 152, 
155, 169, 172, 182, 
198 

Blumenthal (H.-J.) 
220 

Boală 63, 141, 142, 
144, 145, 146, 
149, 168, 179, 181 

Bovary (Doamna) 37 

Bréhier (E.) 33, 34, 
57, 144, 145, 147, 
150, 175, 176, 216, 
219 

Brisson (L.) 163, 175, 
178, 217 

Bucurie 110-114 

Bunătate 172 

Buytendijk (F.J.J.) 77 

C 


Caillois (Roger) 81 
Cassiciacum 176 
Castricius Firmus 
147, 164 
Călău 187, 188 
Căsătorie sacră 104 
Centru 108, 109, 190 
Charles-Saget (A.) 217 
Chemarea misticilor 
195 
Chione 165, 168 
Cicero 136, 177, 178 
Cilento (V.) 219 
Cîntarea cîntărilor 
103, 104 
Claudel (P) 77 
Clement din Alexan- 
dria 50, 212 
Coleridge (S.T.) 80 
Compusul (suflet-trup) 
132, 189 
Comunitati pitagoreice 
176 
Constiinté 53-65, 130 
Constiinta — conştiinţa 
ca oglindă 58-59 
Contemplare, 
contemplatie 
79-83, 92-94, 120, 
126, 130-132, 
134-137, 151, 152, 
154, 171, 176, 177 


Index general 


Corp v. Trup 
Corrigan (K.) 220 
Cosmogonie 111-113 
Courcelle (P.) 183 
Cumae 178 
Cunoașterea ca 
transformare a 
ființei 91, 105, 
128 
Cursurile lui Plotin 
153-157 


D 


Dedublare 61, 62, 79 
Despuierea de forme 
120 
Dezbărarea de toate 
120, 204 
Diophanes 101, 157 
Divin (niveluri ale) 91 
Divinul și nivelurile 
vieţii interioare 45, 
114-117, 201 
Dragoste, v. Iubire 


E 


Elena 72 

Eleusis 109, 212 

Emotie la nivelul 
simțurilor 70 

Enneadele 33, 37, 38, 
195, 198, 209, 211, 
213, 218 

Epictet 144, 147, 148, 
152, 160 

Epicureici 191 

Eu 51-55, 80 

Eu — niveluri ale 57-65, 
136, 188, 198 

Eubulos 158 

Eustochios- 85, 163, 
178, 193 

Exegeza 38 

Exerciţii spirituale 
38, 44, 107, 151 

Experienţă mistică 
53, 102, 103, 

Experienta mistică a 
Binelui 102-112 

Experienta mistică a 
Spiritului 112, 135 


F 


Farmec 96 

Fecunditate 99, 104 

Felinarul fn furtuna 
181, 182 

Femei 101 

Fenomen originar 
(Urphanomen) 18 

Fericire 180 

Festugiere 104 

Figuri feminine ale 
sufletului 103-105 

Filip (Împărat) 37, 
143, 147, 207 

Filozof 38, 99, 100, 
143 

Filozofia antică 38, 
142, 143, 145, 155 

Filozofia natuni 155 

Filozofia în viziunea lui 
Plotin 155 

Filozofia — părţile 
filozofiei 212 

Fire v. Natură 

Firile oamenilor (cu- 
noașterea lor) 165 

Formă şi «ceea ce nu 
are formă» 108 

Frank (Louis) 94 

Frumuseţe 53, 69, 
71-73, 82-84, 
93-97, 99, 100, 
105, 108, 144-116 

Frumuseţe — înălțarea 
spre 99 

Fugă (comportament 
de) 196 


G 


Gallienus (Împărat) 
42, 175, 208, 209 

Gemina 10i 

Gigante (M.) 178 

Gillet (P) 159 

Gindirea care se 
gindeste pe sine 91 

Gnostici 69, 149, 155, 
158 

Goethe (J.-W. von) 
78, 79, 120 
Gordianus (Împărat) 

142, 146, 147, 207, 
208 
Goulet (R.) 34, 154, 
156, 161, 167 
Graţie 94-96, 108, 
115, 171, 172 
Grijă 59, 65, 168 
Grmek (M.D.) 179 
Groag (E.) 101 
Groază 115 


H 


Hadot (P.) 217 

Ham (B.) 41 

Harder (R.) 146, 176, 
218, 219 

Hartmann (N.) 196 

Henry (P.) 217, 218 

Herennius 207 

Hieroglife 77, 78 

Homer 55, 101, 119, 
159 


I 


Ierarhia realitatilor 
54, 91, 113 

Igal (J.) 219 

Imediat, nemijlocit 78 

Implicare reciprocă 76 

Indicibil 197, 198, 203 

Infinit 92, 97, 116 


Index general 


Interpretare alegorică 
103, 115 
Interpretare alegorică 
a operelor din 
Antichitate 38 
Ioan al Crucii 88 
Iubire, dragoste 
92-116, 193, 
200-202 
Iubire, dragoste — 
conjugală 100, 202 
Iubire, dragoste — 
platoniciană 98-99 
Î 
Înaltul 44 
Îndrăgostit 92, 99, 
100, 105 
Îndrumare spirituală 
38, 143, 157-168 
Întrebări puse în 
timpul cursului 
161 
Întuneric mistic 120 
Intelept 59, 132, 133, 
168, 170, 181, 184 
Invecinare 74, 170 


J 


Janet (P.) 144 
Janicaud (D.) 94 
Jankélévitch (V.) 79 
Joaca si lucruri 
serioase 186 

L 


Leonardo da Vinci 94 

Leroux (G.) 217 

Lira 182 

Longinos 178, 208, 209 

Lucrurile omenesti 180 

Lumea Formelor 
71-86, 82, 84, 
91-93, 108, 115, 
169 

Lumea sensibilă 
69-74, 169, 204 

Lumină 73, 93, 
117-120, 172 

Luptă spirituală 171 

Lynkeos 71 


M 


Maistre (J. de) 188 

Malebranche 58 

Mallarmé 43 

Marcellus Orontius 
147, 164 

Marcus Aurelius 152, 
155 

Marionete 185 

Marrou (H.-I.) 162 

Melancolie 144, 146, 
167 

Mentalitate colectiva 
49 

Merleau-Ponty (M.)197 

Metaforă 95, 113, 120 

Minos 177 
Minturnae 164, 179, 
209 
Mistificare 196 
Moarte 60, 156, 163, 
191, 193, 194 
Moartea lui Plotin 
191-194 
Musonius Rufus 160 
Muze (omul inspirat 
de) 100 


N 


Narbonne (J.-M.) 217 
Natură, fire 80 
Nejustificat 95, 96 
Nemijlocit, v. Imediat 
Numenios 40, 153, 154 


O 


O'Bnen (D.) 156 

O’Cleirigh (P.) 220 

O’Meara (D.) 220 

Om 56, 132 

Ordinea lumii 183 

Organism 76-78 

Origene (autor crestin) 
212 

Origene (filozof păgîn) 
206 


P 


Pascal (B.) 88, 145, 
179, 199 

Paulinus din 
Scythopolis 163 

Pausanias 109 

Pavel (sfint) 52 

Pepin (J.) 34, 217 

Perceptie 197 

Phalaris (tiran din 
Agrigentum) 
135, 136 

Phidias 42 

Philon din Alexandria 
104 

Pindar 117 

Places (E. des) 153 

Platon 34, 38, 41, 43, 
55, 60, 70, 82, 
98, 99, 100, 101, 

